... 呀噉。有啲研究者仲進一步主張，因為遺忘有價值，所以認知心理學唔應該齋係集中於防止遺忘發生，而係應該學識分辨「邊啲遺忘係有利，邊啲遺忘係不利嘅」同埋集中防止不利嘅遺忘，甚至應該嘗試用精神科藥等嘅方法嚟促進有利嘅遺忘。


舉個例說明，有多份實驗都試過叫受試動物做作業回想返一啲舊有嘅長期記憶，跟手個研究者會喺個作業完之前打一啲蛋白合成抑制劑落啲動物身上，抑制佢哋腦嘅蛋白質合成，呢啲研究發現，啲動物打後會因為呢個操作而喪失回想咗嗰個長期記憶－呢個實驗證據確立咗記憶再鞏固嘅概念。


鞋帶，係條帶，用來紥實鞋、靴，卽係綁鞋帶。一隻鞋一條，一對鞋兩條，兩條打孖，通常一樣。帶兩頭有箍整實，防止尾部散開，同容易啲穿鞋帶。鞋帶有扁有圓，唔用鞋配唔同鞋帶，皮鞋扁圓皆有，運動鞋就好用扁身。要綁帶嘅鞋，叫綁帶鞋，唔使嘅，叫懶佬鞋。


腦退化，早期稱失智症，現稱認知障礙症，香港別稱腦退衰或腦衰竭，或者腦衰弱，腦弱態，又稱腦萎縮或腦萎，俗稱老年痴呆、老人痴呆，學名阿兹海默病，係一種因為腦嘅老化而令到認知功能逐漸退化，多數出現響65歲以上嘅老人家。


超憶症係一種記憶障礙，會令到個患者有異常強嘅自傳式記憶，會係噉醒返起好多－正常人唔會記住嘅－有關自己人生嘅濕碎資訊，而且仲要係一啲濕碎到冇用嘅資訊。呢啲長期記憶係噉湧入工作記憶會阻礙個患者，搞到佢唔能夠做啲正常嘅記憶作業或者記住一啲真正有用嘅資訊－會對個患者整體嘅認知表現產生負面影響。


𝛿 波係腦電波嘅一種，指頻率處於 0.5 至 4 Hz 之間嘅腦電波，同其他腦電波一樣，有得用腦電圖嘅方法量度。佢係主要腦電波當中頻率最低嘅，一般都俾人認為反映一個冇乜活動嘅腦，係孲𤘅子個腦最常有嘅腦電波，而喺正常嘅大人當中通常就會喺非快速動眼睡眠嘅第三同第四階段嗰陣時出現。


Delta 波同意識以及發夢好有啦掕。發夢可以喺慢波睡眠－即係第三階段同埋由 Delta 波主導嘅第四階段－嗰陣時發生，而當一個大人個腦由 Delta 波主導嗰陣，基本上可以肯定佢唔係處於一個清醒嘅狀態，通常都唔會認知到周圍嘅環境。


Delta 波嘅異常同好多心理同生理方面嘅病都有關。區域性嘅 Delta 波喺大人當中正路嚟講應該係喺慢波睡眠嗰陣先會見到嘅，而如果一個醒緊嘅大人個腦出現 Delta 波就可能表示有問題，例如英國神經心理學家 William Grey Walter 就喺研究大腦皮層嘅腫瘤嗰陣觀察到醒緊嘅大人個腦度出現嘅 Delta 波。


另一方面，又有好多病同瞓覺嗰時嘅 Delta 波受干擾－包括多咗或者少咗－有關係，好似係瞓覺嗰陣嘅 Alpha 波入侵現象同埋精神分裂噉，都涉及 Delta 波嘅異常。有陣時生理上嘅損害、營養上嘅異常、同埋腦化學嘅改變都會干擾到 Delta 波嘅正常活動。


有精神分裂嘅人嘅腦電活動會有異常，尤其係喺深層睡眠嗰陣佢哋嘅腦會少噉咗啲 Delta 波，而呢種缺失同精神分裂嘅某啲症狀有啦掕。喺慢波睡眠嗰陣時，精神分裂嘅患者同正常人比會少咗啲 Delta 波活動，而喺嚴重嘅精神分裂個案當中，通常醒緊嗰陣嘅 Delta 波就會多咗。


異睡症係睡眠障礙嘅一類，患者會喺瞓覺嗰陣出現異常嘅肌肉活動，包括咗夢遊、開口夢、同夜驚等嘅現象。研究顯示，異睡症嘅患者嘅慢波睡眠會受到干擾，患者喺 Delta 波活動高嗰陣零舍容易夢遊或者發開口夢，而發開口夢嘅人亦都會比較多高度同步嘅 Delta 活動－指瞓覺嗰陣有持續高電壓嘅 Delta 活動。


柏金遜症患者成日都會有瞓覺上嘅異常，而佢哋個腦普遍都會有腦電波異常。Rotigotine 呢種用嚟醫柏金遜嘅藥俾人發現咗，會提高 Delta 波嘅活動同埋慢波睡眠，而有研究試過特登將會令到個腦出現 Delta 波活動嘅藥打落去大家鼠嘅黑質嗰度，佢哋發現噉做會令到啲大家鼠出現類似柏金遜噉樣嘅症狀。


好似係杏仁核噉，杏仁核有份幫手學一啲情緒性嘅記憶，即係一啲令個人零舍開心或者感受到第啲強烈情緒嘅記憶。除咗噉，各個記憶相關腦區唔單止會個別噉扮演重要嘅記憶功能，而且仲會合作做某啲記憶功能。而長期記憶嘅儲藏係廣泛分佈喺成個腦嗰度嘅。


理論上，一個腦係一個認知系統，曉由外界吸收資訊，呢啲資訊會引致個腦裏面有電同化學訊號等嘅變化，呢啲資訊當中有啲唔俾個腦判定為「值得儲起做記憶」，而假設心身二元論係假－假設心理現象完全係由神經系統嘅物理過程主宰嘅，一個記憶嘅形成理應會造成個腦嘅一啲微細嘅物理變化，而搵出點樣由個腦嘅物理變化睇出有乜記憶產生喺神經科學同心理學等嘅領域上係一個重要嘅課題。


古典制約嘅過程喺大多數動物物種甚至某啲植物嘅身上都觀察得到，古典制約嘅過程令到生物能夠學識邊啲刺激傾向一齊出現，令到生物有能力預測周圍環境嘅變化。例如係有心理學實驗就顯示，人類喺撞到之前未遇到過嘅刺激嗰陣會留意呢啲刺激傾向同邊啲已知嘅刺激一齊出現，並且按呢個訊息對嗰啲新嘅刺激做判斷－例如有個人 A 君，佢啱啱識咗個新朋友 B 君，如果 A 君每次撞到 B 君嗰陣都有啲令佢唔舒服嘅事發生嘅話，A 君好快會學識將 B 君同啲令佢唔舒服嘅事聯想埋一齊，學曉應該要避開 B 君。


根據呢篇文，短期記憶能夠儲起大約 7件「物件」，而打後嘅研究者又有作出低啲嘅估計，估短期記憶能夠儲住 4 到 5 件物件，不過呢個數字可以用分塊嘅方法提升－舉例說明，一個人嘗試記住一個 8 個位嘅電話號碼 2600 5600，佢可以將段數字分做兩橛分別 4 個位長而且各自有意義嘅數字串，令到佢個短期記憶由本嚟要記 8 件物件變成記 2 件。


曼德拉效應，係指有好多人都發覺記憶同事實有出入嘅現象。最早發現呢種現象係2010年一位研究超自然現象嘅美國人，佢發現自己同好多人一樣，印象入面南非總統曼德拉早喺1980年代已經喺監獄入面死咗，但現實係2010年嗰陣佢重在生。


舉例說明，想像附圖入面嗰個語義網絡，圖入面有哺乳類動物、貓同埋毛皮等嘅節點，每個節點都代表咗個概念，幅圖仲有一條條嘅連繫喺節點之間，每條連繫表示咗一段關係－由貓指去哺乳類條箭咀表示「貓係一種哺乳類」，而由貓指去毛皮條箭咀表示「貓有毛皮」.


... 呀噉。Wordnet 基本上就係個語義網絡－Wordnet 啲資料可以人手摷嚟睇，但特登整到可以由電腦自動化噉查閱嘅－一個設計者可以輕易寫個曉自己開網頁嚟睇嘅程式，個程式一喺 Wordnet 攞隻字睇，即刻可以知邊隻字同呢隻字有關同埋「成咩關係」，跟手再自動噉畫幅語義網絡圖出嚟。


擴散激活模型係 Collins 同 Elizabeth Loftus 嘅一隻模型，用於言語心理學同促發效應嘅，攞嚟說明個腦入便揀選出一隻單詞所涉及嘅過程。個模型基於心理詞庫，個詞庫着構建為神經網絡。相應噉一隻單詞嘅激活會透過同其他詞嘅啲拏褦擴散出去。


銘印一個出名例子係喺好多鳥類當中都會發生嘅仔女銘印，仔女銘印係指隻動物喺啱啱出世冇幾耐之後記住自己嘅照顧者，並且喺幼年期會一路跟隨住佢認定咗嘅照顧者。喺正常情況下，隻動物所記住嘅照顧者會係自己嘅親生父母，但實驗結果顯示，如果研究者喺隻動物啱啱出世冇幾耐嗰段時間代佢父母照顧佢嘅話，呢種銘印效應會令隻動物認定個人類研究者係自己嘅父母，並且喺幼年嗰時一路跟住個人類研究者周圍行，而且一旦銘印咗，隻動物就唔會再改變佢心目中嘅父母。


主動學習喺教育學上係廿世紀尾開始興嘅一種學習方法。主動學習分好多種，但共通點係喺教學過程當中由學生做主導，例如係喺教書途中停低俾啲學生做寫作練習、分組討論、俾啲學生自我評估、喺實驗室做實驗、以及係課堂上嘅辯論呀噉。


被動學習喺教育學上係最傳統嘅學習方法，喺廿世紀或者之前嘅學校常用。喺被動學習嘅過程當中，個教導者會跟住一個特定嘅課程大綱將要教嘅資訊喺班房嗰度直接噉傳達俾班學生知，等班學生將啲資訊內化，而且好多時個教導者唔會點樣俾反饋個學生聽或者俾佢哋做討論。


應試教育，有時又叫做填鴨式教育，由前蘇聯教育家伊·安·凱洛夫提出。填鴨係指鴨生長到一定時期，通過按時將做成長條嘅飼料由鴨嘴填入去，減低鴨嘅運動量，令到鴨可以好快增加重量。填鴨式教育以提升學生應試能力為主要目的嘅教育制度。


認知風格係認知心理學上嘅一個概念，大致上係指喺點樣感知同記憶訊息上嘅個體差異。原則上，「認知風格」係一個有啲含糊嘅概念，唔同心理學家對呢個概念嘅定義持有唔同見解。一般嚟講，一個人嘅認知風格包含佢傾向對認知作業持有乜嘢態度、以乜嘢形式接收訊息、以乜嘢方式記低訊息、以乜嘢方式思考、以及用乜嘢策略解難等方面嘅特性－而唔同人喺呢啲屬性上可以有個體差異。


舉個簡單例子，想像有個人打機，佢會撳遊戲控制器上面嘅掣，佢所撳嘅掣會傳訊號，話俾部遊戲機知佢想做啲乜，然後部遊戲機內部嘅電腦就會做運算，計吓「玩家角色向前行一步」嘅話遊戲世界嘅狀態會點變，再將個更新咗嘅遊戲世界顯示喺熒光幕嗰度俾玩家睇，而玩家內部嘅心理過程又會對個熒幕嘅 output 作出處理，影響玩家嘅情緒同埋跟住落嚟撳乜嘢掣。


易用度檢測喺人機互動上指靠易用度專家用客觀方法親自評估一個電腦系統嘅易用度。例如認知走查法係一種成日用嘅易用度檢測做法，當一個設計者用認知走查法嗰陣，佢首先要列出嗮「如果用家想要用隻軟件達到某樣效果，需要經過邊啲步驟？


例如選單，選單將啲選項冚唪唥列晒出嚟，畀玩家用輸入裝置揀想要邊個選項。一部用命令行介面嘅機，可能會列出拃選項，再叫用家例如用鍵盤打想揀嗰個選項嘅冧把。廿一世紀初比較常見嘅圖像用家介面，就會顯示拃選擇嘅名同埋圖標，畀用家用踎士或者輕觸式熒幕等嘅架生嚟表達「想揀邊個選項」。


承擔特質係人機互動上成日用嘅一個概念。最基本上係指一件物件嘅特性「能夠容許一個個體點樣同佢互動」，更加重要嘅係，對承擔特質嘅分析想知「要點樣設計一件物件，先可以確保用家能夠一眼就睇得出要點用？」呢條問題。


，又叫做巨量資料，意思係傳統數據處理應用軟件唔夠處理佢哋大或複雜數據集嘅術語。大數據都可以定義係嚟自各種來源嘅大量非結構化或結構化數據。從學術角度嚟講，大數據嘅出現促成咗廣泛主題嘅新穎研究。噉亦導致各種大數據統計方法嘅發展。


蝙蝠俠係響1939年5月美國Detective Comics第27期誕生嘅一個虛構人物，係個伸張正義打擊犯罪嘅美國漫畫超級英雄。蝙蝠俠角色由Bob Kane同Bill Finger一齊創造。雖然一開始蝙蝠俠只係幾個同時被創造出來嘅虛構角色之一，但後來佢成為其他連載漫畫中超級英雄嘅領袖。


蝙蝠俠嘅真實身份係Bruce Wayne，表面上係一個有錢嘅企業家、花花公子同埋慈善家。佢細個嗰陣有一晚喺Gotham City同佢嘅老豆Dr.Thomas Wayne、媽咪Martha一齊睇電影《佐羅》。


返屋企經過一條巷仔畀匪徒Joe Chill，1989年上影嘅《蝙蝠俠》電影將匪徒換咗後來成為小丑嘅Jack打劫，Wayne兩公婆喺Bruce面前被開槍打死，使佢立志要鍛鍊自己、為父母報仇。父母過世十年之後，Bruce開始遊歷世界，先後響歐洲、東方接受教育兼且進行武術、刑偵、心靈恐懼等各種技術訓練，為日後嘅行動做足準備。


海星嘅復原能力好犀利，多數斷爪之後，會完整噉生到新嘅出嚟。唔少品種被切開咗之後，每件包含中心部位夠多嘅，都會變成獨立個體，而慢慢恢復至健全形態，即係變成兩隻或更多。有少部分，甚至可以由隻唔包含中心部分嘅爪生到變完整。


新陳代謝，減筆代謝，係生物之內，所有化學反應，維持生命，得以生長繁殖，保持形體，應付周圍變化。新陳代謝嘅意思，係去舊換新，可以分成兩部份。分解代謝，化學反應中，分解分子，放出能量。合成代謝，化學反應中，用能量建立所需分子。


感覺神經細胞係專門負責喺啲感覺器官－即係眼耳口鼻等等－嗰度對外界嘅刺激起反應嘅神經細胞。感覺神經細胞會將呢啲刺激帶嘅訊息以電流同化學訊號嘅方式傳達，例如好多種動物嘅眼入面有視覺神經細胞，會對光有反應，令到佢哋喺有光嘅環境入邊睇到嘢。


喺香港水域，至今紀錄有 8 種鯊魚出沒，亦有 5 個泳客被鯊魚咬死。全部都發生喺西貢水域，其中1995年6月，重係喺兩星期內有 3 位泳客遇害。但係鯊魚並唔只喺西貢出沒，喺港島中灣、赤柱同南灣等地方亦有鯊魚蹤影。


下丘腦，係腦嘅一部分，用嚟調節內臟活動同內分泌活動。佢喺丘腦嘅下面，腦幹嘅上面，控制身體大部分反射動作。喺人嚟講，佢同杏仁核嘅大細差唔多。下丘腦腺體調節體溫、血糖、水平衡、脂肪代謝、攝食習慣、睡眠、性行為、情緒、荷爾蒙嘅製作，同埋自律神經系統。


爬蟲類同哺乳類嘅外套層叫大腦皮層，會做好多好緊要嘅功能，由處理感官資訊以至對目標嘅控制都有份，喺哺乳類當中，外套層進化到𢫏住嗮成個腦，做埋好多本嚟由個腦其他部份做嘅功能。喺好多哺乳類入面，大腦皮層表面有好多隆起咗嘅腦回，令到塊皮層表面有好多深溝，加大咗塊皮層嘅表面積，等佢可以裝到更加多嘅神經細胞同膠質細胞－自然處理到更加多嘅資訊。


上丘會接收大量嘅視覺同第啲感官嘅資訊嚟控制眼珠嘅郁動同伸手攞嘢等嘅動作，例如係一隻貓頭鷹嘅上丘會接收視覺同聽覺資訊嚟知道自己周圍啲物件嘅位置，按呢啲資訊郁動。而喺一啲原始嘅魚類入面，上丘係成個腦最大嚿嗰橛。


本目鳥類頭大，嘴短而粗，嘴尖成鉤狀。兩隻眼向前，眼同個頭嘅比例相對大，係本目鳥類共有，同其他鳥類嘅區，頭部正面嘅羽毛排列成面盤，部分種類具有耳仔壯羽毛。對眼，面盤同耳仔嘅分佈同貓好相似，本目鳥類俗稱貓頭鷹。


長耳鴞嘅耳孔由於柱狀嘅眼球有堅硬鞏膜環支撐住，所以眼睛並唔可以向唔同方向轉動，要望唔同方向嗰陣，需要轉動整個頭部。亦因此本目嘅鳥有著靈活嘅頸骨，頸部可旋轉270度。另外，眼中有3張眼瞼，上眼瞼會響眨眼時放下，下眼瞼會響睡覺時蓋上，而中眼瞼係一線狀組織，會響眼面上下移動清潔眼面。


本目鳥類常將獵物成隻吞落肚，等消化後再將唔能夠吸收嘅皮毛骨頭幾丁質等雜物混成團狀吐出嚟，稱為唾餘，通常通過分析唾餘中嘅殘骸可以準確地瞭解一種鴞類嘅食性。中國古人好早就觀察到呢這一個現象，但錯誤咁認為唾餘係鴞類吞噬父母後吐出嘅骸骨，因而認為鴞係一種不孝之鳥。


本目鳥類通常一雄一雌配對，但個別種類嘅配對係一雄多雌或一雌多雄。本目鳥類嘅繁殖一般從3月至5～6月，有啲種類較早，1月就已經開始繁殖。除咗個別種類之外，本目鳥類喺繁殖過程中唔會築巢，而係利用樹洞、岩穴或其他雀鳥合適嘅棄巢孵卵育雛。


本目鳥類一窩產卵數量不定，體形較大者產卵較少，而體形較小嘅種類產卵通常較多。孵化期約一月左右。孵卵一般僅由雌鳥完成，育雛則雄雌共同承擔。本目鳥類均為完成雛，孵化後體被絨羽，耳目緊閉。鴞類產卵孵卵周期較長，喺同一個巢內由於產卵時間和孵化時間嘅差異，雛鳥體形大小常有巨大嘅差異，個別種類如雪鴞喺食物蕭條的年景會出現較大雛鳥殘食幼小雛鳥嘅現象，但呢種現象並唔普遍。


喺北歐生存嘅雪鴞，同其他貓頭鷹種相比，和猛鴞，鬼梟同烏林梟一樣，雪鴞係被迫往得最北遷移嘅貓頭鷹種。雕鴞係歐洲最大嘅貓頭鷹種，數量喺長達百年嘅人類獵殺後逐步回升。長耳鴞，短耳鴞同灰林鴞呢啲常見嘅貓頭鷹都屬於佢嘅獵物。


抗體可以細分成五個類型,每一個類型都有屬於自己嘅特性同功用。要制造抗體去認得唔同嘅抗原係需要經過一連串嘅反應, 而呢一連串嘅反應係包括B淋巴細胞係未接觸到抗原嘅情況下已經進行, 當中體基因重組 , 又可以細分叫做VJ片段重組 J recombination),係B淋巴細胞發展成熟嘅初期發生, 隨機改變每一個成熟緊嘅B淋巴細胞制造抗體嘅基因, 從而改變佢哋之後制造出嚟抗體嘅結構。


呢種基因上嘅改變係令到身體可以制造超過1012 種類大抗體。呢種特質係免疫系統強大嘅原因之一。 如果制造出嚟嘅抗體係同自己身體上嘅抗原有吸引力, 而呢種吸引力係有機會傷害自己身體嘅細胞,我哋身體就會進行群落剔除 去剔除制造呢種抗體嘅B淋巴細胞。


株落選擇 係一個身體機制去揀合適嘅B淋巴細胞去對抗入侵緊嘅抗原。株落選擇可以諗成有一堆免疫活性B淋巴細胞, 全部自身嘅細胞膜外有唔同結構嘅抗體, 又可以叫做 受體 。每一個受體都因為以上提過嘅VJ片段重組而有唔同嘅獨特性或者特異性 。


抗體除咗作為免疫系統去保護身體之外, 佢仲有好廣泛嘅應用。作為臨床上嘅藥物去醫治癌症, 包括多發性骨髓瘤, 預防Rh陰性母親的異型免疫反應同埋提供後天免疫系統 。抗體嘅獨特性或者特異性可以提供醫療診斷嘅作用。


喺大約公元前 6 世紀嘅古希臘嗰陣嘅數學家泰勒斯經已講咗話佢哋曉透過用動物嘅毛皮捽落去其他物質嗰度嚟產生電荷。啲古希臘人留意到帶電荷嘅琥珀可以吸引一啲輕嘅嘢，例如係頭髮，而且佢哋仲發現咗如果佢哋捽舊琥珀捽得夠耐，舊嘢仲曉產生火花。


現代科學對電荷嘅研究係由 17 世紀頭開始嘅。喺 1600 年，英格蘭科學家 William Gilbert 寫咗本《De Magnete》，並且引用咗拉丁話字「electricus」－而呢個字打後就演變成英國話入面嘅「Electricity」呢個字。


當兩舊帶好勁電荷而且唔同性嘅物體掂埋一齊或者擺得好近嗰陣，佢哋之間會產生一股突然嘅電流，呢個過程完咗之後兩舊物體就唔再帶電或者帶嘅電會變弱咗－即係話喺呢個過程途中電荷喺嗰兩舊物體之間郁動。呢個過程就係所謂嘅靜電放電，如果牽涉喺一次靜電放電當中嘅電荷量夠勁，放電嘅過程嗰度仲會產生光同熱－即係產生火花。


呢種係一種電嘅現象，而有呢啲特徵嘅物體就算帶電或者起咗電。要令到物體由冇電變到帶電有好多方法，其中一種就係靠將兩件唔同物料嘅物體互相捽就整到－呢個就係所謂嘅摩擦起電效應。如果是但揾一對用唔同物料整而且唔係玻璃唔係樹脂嘅兩件物體摩擦起電，會發覺佢哋一件會吸引頭先嗰兩塊玻璃排斥頭先嗰兩舊樹脂，而另一件就相反，於是乎就有咗「正電負電」嘅概念。


好多次原子粒子都帶電荷。對於量子力學理論嘅研究發現咗，電荷係定量咗嘅，即係話電荷呢家嘢唔係砍幾細件都得，而係有某啲基礎單位嘅－所有帶電荷嘅嘢身上嘅電荷量實係 e 嘅倍數，而如果有件物體佢帶嘅電荷量啱啱好等於 e，噉佢身上帶嘅電荷除咗變成 0 之外就冇得再減少。


根據慣例，一粒電子帶嘅電荷係負數而一粒質子帶嘅電荷係正數。兩粒同極嘅帶電粒子會相斥，而異極嘅會相吸。庫倫定律呢條物理定律將兩粒帶電粒子之間嘅靜電力量化，表示兩粒帶電粒子之間嘅力－無論係吸引力定係排斥力－喺數值上係同嗰兩粒粒子帶嘅電荷量成正比，並且同佢哋之間嘅距離平方成反比嘅。


喺組成一舊宏觀物體嗰陣，嗰舊嘢入面嘅普通原子同埋離子會聚集，而異極嘅離子會因為相吸嘅靜電力而黐埋一齊，但係舊嘢入面嘅正離子同埋負離子未必數量一樣－就係因為噉，一舊宏觀物體身上嘅電荷量通常都差唔多係等如零，但係又好少可會啱啱好等如零。


另一方面，就算一舊物體嘅總電荷等如零，都仲有可能會有佢入面嘅電荷分佈唔均勻嘅情況。喺呢個情況就係所謂嘅舊嘢極化咗。因為極化而有嘅總體電荷就係所謂嘅束縛電荷，而因為電子往來而有嘅總體電荷就係所謂嘅自由電荷。


當有一舊物體身上嘅總體電荷唔係零但係啲電荷又唔郁，噉呢個現象就係所謂嘅靜電。靜電好容易產生，將兩舊唔同物料嘅物體互相捽就整到。用呢個方法可以將一舊物體身上嘅電荷移去另一舊嗰度，令到啲物體起靜電，而根據電荷守恆定律，如果有兩舊本嚟總體中性兼且受隔離嘅物體交流咗電荷，噉佢哋喺交流完之後各自帶嘅電荷實係數值一樣但係正負相反嘅。


靜電同電流係兩個相關嘅現象。兩者都牽涉到電荷，仲有可能喺同一件物體入面同時發生。靜電係指一件物體帶住明顯非零電荷嘅物體身上啲電荷唔郁。根據庫倫定律，電荷冚唪唥都會向其他電荷施一股吸引或者排斥嘅力，而如果有兩件帶異極電荷嘅嘢達到某啲條件，佢哋就有可能會交流電荷－呢種現象就係所謂嘅靜電放電。


相反，電流係指喺一件物體內部嘅電荷流動，唔會令到嗰件物體嘅總體電荷多咗或者少咗。最常見嘅帶電荷嘢係帶正電嘅質子同埋帶負電嘅電子。呢兩種帶電荷嘢是但一個流動都會產生電流，而一般根據慣例，啲人講「電流嘅方向」都係講緊啲正電荷嘅流動方向。


根據電荷守恆定律，俾是但一個受隔離嘅物理系統，佢裏面嘅電荷實係守恆嘅－即係話一個受隔離嘅物理系統絕對唔會無啦啦多咗或者少噉咗啲電荷。如果有個系統多咗或者少咗啲電荷，噉啲電荷實係經某啲管道由第個系統嗰度走咗嚟或者走咗過去第個系統嗰度－即係話呢個系統並唔係「受隔離」嘅。


𝛿 波係腦電波嘅一種，指頻率處於 0.5 至 4 Hz 之間嘅腦電波，同其他腦電波一樣，有得用腦電圖嘅方法量度。佢係主要腦電波當中頻率最低嘅，一般都俾人認為反映一個冇乜活動嘅腦，係孲𤘅子個腦最常有嘅腦電波，而喺正常嘅大人當中通常就會喺非快速動眼睡眠嘅第三同第四階段嗰陣時出現。


Delta 波同意識以及發夢好有啦掕。發夢可以喺慢波睡眠－即係第三階段同埋由 Delta 波主導嘅第四階段－嗰陣時發生，而當一個大人個腦由 Delta 波主導嗰陣，基本上可以肯定佢唔係處於一個清醒嘅狀態，通常都唔會認知到周圍嘅環境。


Delta 波嘅異常同好多心理同生理方面嘅病都有關。區域性嘅 Delta 波喺大人當中正路嚟講應該係喺慢波睡眠嗰陣先會見到嘅，而如果一個醒緊嘅大人個腦出現 Delta 波就可能表示有問題，例如英國神經心理學家 William Grey Walter 就喺研究大腦皮層嘅腫瘤嗰陣觀察到醒緊嘅大人個腦度出現嘅 Delta 波。


另一方面，又有好多病同瞓覺嗰時嘅 Delta 波受干擾－包括多咗或者少咗－有關係，好似係瞓覺嗰陣嘅 Alpha 波入侵現象同埋精神分裂噉，都涉及 Delta 波嘅異常。有陣時生理上嘅損害、營養上嘅異常、同埋腦化學嘅改變都會干擾到 Delta 波嘅正常活動。


有精神分裂嘅人嘅腦電活動會有異常，尤其係喺深層睡眠嗰陣佢哋嘅腦會少噉咗啲 Delta 波，而呢種缺失同精神分裂嘅某啲症狀有啦掕。喺慢波睡眠嗰陣時，精神分裂嘅患者同正常人比會少咗啲 Delta 波活動，而喺嚴重嘅精神分裂個案當中，通常醒緊嗰陣嘅 Delta 波就會多咗。


異睡症係睡眠障礙嘅一類，患者會喺瞓覺嗰陣出現異常嘅肌肉活動，包括咗夢遊、開口夢、同夜驚等嘅現象。研究顯示，異睡症嘅患者嘅慢波睡眠會受到干擾，患者喺 Delta 波活動高嗰陣零舍容易夢遊或者發開口夢，而發開口夢嘅人亦都會比較多高度同步嘅 Delta 活動－指瞓覺嗰陣有持續高電壓嘅 Delta 活動。


柏金遜症患者成日都會有瞓覺上嘅異常，而佢哋個腦普遍都會有腦電波異常。Rotigotine 呢種用嚟醫柏金遜嘅藥俾人發現咗，會提高 Delta 波嘅活動同埋慢波睡眠，而有研究試過特登將會令到個腦出現 Delta 波活動嘅藥打落去大家鼠嘅黑質嗰度，佢哋發現噉做會令到啲大家鼠出現類似柏金遜噉樣嘅症狀。


喺個研究入面，當個受試者發現自己犯咗錯之後，佢會開始專心啲，而 Alpha 波活動就相應噉下降。另一方面，亦都有研究指，如果個人喺做一樣工作之前 Alpha 波活動係噉咦升一吓嘅話，佢做嗰樣工作嘅表現會變好，噉似乎係因為喺工作之前經歷一陣 Alpha 波活動有助清除雜念。


脊椎嘅運動神經細胞由兩樣嘢控制－脊椎裏面嗰啲神經網絡同由個腦傳落嚟嘅訊號，當中前者主要負責做一啲唔使點思考就可以做嘅動作，例如係反射動作或者係行路等嘅節奏性活動，而後者就通常係做一啲複雜啲、要經過思考先至決定做嘅身體郁動。


晝夜節律受到內部生物鐘嘅調控，呢個生物鐘嚮我哋大腦一個叫做松果體嘅結構入面。生物鐘受到光線同其他環境刺激嘅影響，尤其係光線嘅變化會影響我哋嘅生理節律。譬如，當眼睛接收到太陽光時，松果體分泌嘅褪黑激素會受到抑制，產生嘅荷爾蒙會令人保持清醒。


鈉係一隻金屬元素，原子序數係11，原子重量22.98976928。佢個符號係Na，來自拉丁文Natrium。鈉好軟，帶蠟質，銀白色。佢屬於鹼金屬，化學性質好活躍，遇空氣會氧化，遇水會有激烈反應，好容易同其他元素化合，大自然多數溶響海水。


當一粒神經細胞去到佢個指定位置嗰陣，佢嘅軸突會開始伸長、分叉、穿過成個腦、直到佢嘅尾段到達佢嘅目的地，並且形成一個突觸連結網絡。成個神經系統入面，有好多個部分裏面初頭都會形成好多神經細胞同突觸，而呢啲神經細胞同突觸當中冇用嘅最後會消失死亡。


喺個腦嘅好多個部份，啲軸突初頭會「生得多得滯」，然後先根據佢哋嘅神經活動嚟「修剪」，睇吓邊啲可以唔要。例如係大人喺由對眼去中腦嗰段神經結構嗰度，有好精確嘅一對一對應－視網膜上面每一忽都會喺中腦層嗰度有一個對應嘅點。


兩側對稱動物係指身體大致上左右對稱嘅動物。兩側對稱動物身體會有個生得好近嘅腦同口，而無論個腦幾細幾簡單都好，佢都會伸一啲好長嘅神經線落去身體嘅各部份嚟指揮身體嘅運作，亦都有個別物種會喺近條尾嗰度生一個細嘅「尾腦」出嚟，個口對落會係一個消化系統負責消化經個口食落肚嘅嘢食，而個身體最落嘅地方係肛門，用嚟排走嘢食消化完產生嘅廢物。


左爪嘅人一般嚟講，用左手嘅次數比右手多出好多，例如寫字、煮餸、揸筷子等。左爪嘅人並唔係所有動作都習慣或偏好用左手，實際上完全左爪嘅人並唔多。例如有啲人習慣用右手寫字、揸筷子，不過打波時就會用左手揸拍，呢種依照唔同行為選擇左或右手嘅情況亦有好多。


喺印度同好多伊斯蘭國家，去廁所之後用左手裝水將屎窟周圍洗淨嘅習慣，因此認為左手比較唔乾淨，開餐唔露出左手，而有用右手進食嘅文化，一齊食嘢嗰時用左手會畀人覺得無禮貌。但印度同伊斯蘭國家亦有好多左爪嘅人，喺食飯時用右手，其他動作都用左手進行。


由於社會上大多數人都係右爪，大多數嘅架生、設施、以至文字嘅結構都係為右爪嘅人而設，左爪喺生活中難免會有唔方便。以鉸剪為例，通常手指公外推、其他手指向入嘅動作，經過鉸剪中間嘅支點，可以令刀片夾實以剪斷啲嘢。


但左手拎鉸剪做相同動作時，會有刀片夾唔實、剪唔直嘅感覺。除咗阿拉伯文之外，左手寫字唔方便，因為由左到右。好多左爪揸筆嘅人都用慣右手剪嘢，剪嘢時自我摸出用力嘅訣竅。而喺餐枱度，左爪用筷子時，就特別容易同隔離嘅筷子「打交」，而引起誤會同尷尬。


如今，只有南丫島嘅深灣重有一小群綠海龜經常上岸生蛋，係香港唯一現存綠海龜生蛋地點。西貢大浪西灣係近年首次發現有綠海龜生蛋嘅地方。根據原村民口耳相傳，以前香港整個東部同南部水域沿岸，都係綠海龜嘅生蛋地點。


軟體動物，學名軟體動物門，拉丁學名Mollusca，生物分類一門，品種有八萬五千之多，無脊椎動物之中，品種之冠。海中生物各門，亦屬之冠，佔海中生物兩成三。唔單海中，淡水江湖、陸上都一樣，故此生物繁多，形態各異。


軟體動物品種繁多，結構殊異，好難概括話有乜共同特徵。要講最廣泛特徵，係套膜，內有腔用以呼吸、排洩，同埋佢個神經系統構造。其他構造只得假設通徵，難以一概而論。軟體動物器官，一官多用，有唔同功能，如有啲心同腎，兼做生殖。


爬蟲類係脊索動物之中嘅爬蟲綱嘅所有物種嘅通稱，係世界上最古老嘅陸上脊椎動物。原始嘅品種大約喺3億4000萬年前就開始出現，比起人嘅200萬年早好多。佢哋同魚一樣，都係冷血動物。有啲品種食肉，有啲品種食菜。


枕葉係哺乳類動物嘅四大腦葉其中一塊，位於大腦皮層最近後尾枕嗰一忽。枕葉係哺乳類腦嘅視覺中心－枕葉病變可以搞到個人就算對眼好地地都變盲。喺結構上，枕葉包含咗視覺皮層嘅大半。主要視覺皮層人稱 V1，位於枕葉嘅內側，喺鳥距溝裏面一路延伸到枕葉嘅最後端嗰度。


V1 有陣時又會俾人稱為紋狀皮層，而 V1 以外嘅腦部視覺區域會俾人稱之為紋外皮層。紋外皮層包含多個 V1 周邊嘅腦區，紋外皮層多數都係負責處理特別類型嘅視覺資訊嘅，例如梭狀回噉，就對人面零舍有反應。


枕葉係四大腦葉當中面積最細嘅，位於個大腦最近後尾枕嗰一忽，個名都係嚟自枕骨嘅－枕骨係個頭殼最近後尾枕嗰舊骨，所以喺佢之下嗰個腦葉自然叫「枕葉」。枕葉嘅表面由踵狀溝分裂，喺踵狀溝上面嘅係楔狀葉，而喺踵狀溝對落嘅係枕葉舌回。


枕葉分做幾個功能上有差異嘅視覺區域，每個視覺區域都對應隻動物嘅視覺世界嘅一部份。呢個分區唔係靠解剖學嚟分，而係靠生理學研究嚟揾出嘅－呢啲研究會一路俾受試者睇一啲視覺刺激一路用電極探測佢哋唔同腦區嘅電活動，發覺某兩個區域雖然喺解剖上相連，但係對同樣嘅視覺刺激會有唔同反應，表示咗呢兩個區域喺功能上唔同。


對於哺乳類動物嚟講，枕葉係個腦嘅視覺中心，如果枕葉是但一邊受損，噉隻動物可能會相應嗰忽視野會睇唔到嘢。枕葉病變又可以引致視覺上嘅幻覺，而枕葉同頂葉以及顳葉之間嘅連繫區域如果病變起上嚟可能會引致某啲特定嘅視覺功能受損，例如係變到唔識分啲嘢郁嘅方向、或者係唔識認顏色等等。


枕葉發羊吊佔咗發羊吊個案嘅 5 至 10%。呢種發羊吊通常喺日頭發生，可以由好多視覺刺激引起，好勁嘅閃光或者好五顏六色嘅影像可以引起枕葉發羊吊，例如係某啲電視節目或者某啲視像遊戲都可以包含呢類刺激。當枕葉發羊吊嗰陣，病人通常會見到異常嘅影像，多數病人報告返出嚟話佢哋發羊吊嗰陣見到啲好掁眼嘅光，掁眼到搞到佢哋想嘔同睇唔到嘢。


咖喱係一種多樣變作同特殊咁調過味嘅菜餚，最出名嘅印度同埋泰國烹調法，仲有日本嘅日式咖喱，所以咖喱已經成為亞太區主流菜式之一。除咗茶之外，咖喱係少數真正泛亞嘅飲食。印度口味係以混合各方嘅風格而做出含有異國風情菜式而聞名嘅。


另一方面，世上亦有啲族群會為咗宗教原因而食人腦，例如巴布亞新畿內亞嘅法雷族據講會以食死者嘅腦做葬禮嘅一部份－喺法雷族嘅傳統葬禮上，同死者親嘅人會將死者嘅腦食落肚，認為噉做能夠令死者喺一定程度上達到長生不死。


清朝嘅宮廷廚師會將一隻馬騮固定喺張飯檯上面，然後等準備好嗮啲配料之後，就喺張檯中間嘅窿仔嗰度露隻馬騮嘅頭出嚟，然後就監生用利器打開隻馬騮嘅頭殼，再將配好嘅調味料倒入去隻馬騮嘅頭殼，俾食客用匙羹等嘅餐具𢳂隻馬騮嘅腦嚟食。


普里朊具體嘅活動同複制機制重未係好清楚，但係佢哋通常被認為係引起某啲疾病嘅原因，呢一系列疾病係先前啲人了解甚少嘅傳染性海綿狀腦病，呢啲腦病包括羊搔癢症同牛海綿狀腦病。呢啲疾病對腦組織結構嘅影響都係致命同埋冇得醫嘅。


有唔少主張「心靈同身體係兩樣分開嘅嘢」呢種觀點嘅哲學家都會用哲學喪屍嚟作出論證，嘗試用某啲方法證明哲學喪屍呢樣嘢係有可能存在嘅－一般認為，如果佢成功證明哲學喪屍有可能存在，就會表示正常人類有一啲哲學喪屍冇嘅嘢，噉亦都表示心靈並唔係完全物理性嘅。


業，印度思想概念，指人一切所思所行，所作所為。個概念好早就有，見於吠陀時，遍於印度種種宗教，如印度教、耆那教、佛教、錫克教，隨佛教傳來中土，道教都有業嘅說法，及至日本，神道教都有。業嘅解釋，唔同宗教各有說法。


，簡稱觀音、觀音菩薩，係大乘佛教入面嘅神，彌陀三尊其中一位，係阿彌陀佛嘅左邊侍者。觀音亦係四大菩薩之一。 觀音全名意思係「聆聽世界哭泣嘅人」，所以啲人睇觀音做慈悲救人嘅神靈。觀音同時係道教敬拜嘅神仙，喺道教中叫慈航真人。


天台宗係漢傳佛教十宗其中一個宗派，由常駐浙江天台山嘅智顗大師喺南北朝末期創立，根本經典係《妙法蓮華經》，所以又叫法華宗，亦注重修行止觀，所以又叫止觀宗。呢個宗派喺宋朝之後嘅中國逐漸衰弱，但係喺日本一路係個重要宗派。


波羅密，佛教用語，又叫波羅密多，繙自自巴利文，又寫度，即渡嘅意思。梵文繙為波羅密多。當中意思，生死之界，要渡過去，去到涅槃。當中要修行到圓滿。南傳佛教多啲用波羅密，大乘佛教多啲用波羅密多，兩者各有唔同修行。


呢樖嘢一般有15米高，直徑去到2米。而樹皮係黃白色，而且樹幹係凹凸到冇平面嘅位。樹枝嗰度有氣根，好似啲鬍鬚噉揼落嚟，而且側枝大多數向四周圍擴展。而樹冠嘅樣方面，唔係似圓形就係似倒立嘅雞蛋形。而枝葉方面都幾密吓。


樹葉係互生，話似三角形又唔似三角形，話似雞蛋形又唔似雞蛋形，話似圓角三角形又唔似圓角三角形，同呢三個圖形嘅樣差唔多，其中有一隻角係尖嘅。葉色係深綠色兼有光澤，甚至一塵不染。而佢啲花一般生喺樹葉嘅格辣底，幾乎睇到睇唔到佢嘅樣。


呢座山由5座山嚟組成。雖然話佢哋嗰5座山都好高吓，但佢哋嘅山頂都好平，好似個平台噉，所以「五臺山」嘅名係噉嚟。又因為呢度嘅氣候比較凍同埋涼爽，所以第個名「清涼山」就係噉嚟。而南韓嗰座同日本嗰座都係按返中國嗰個嚟改名嘅，雖然話字面都係一樣寫法，但係讀音都唔同。


峨嵋山景區面積154平方公里。氣候多樣，植被豐富，共有三千幾種植物，其中包括世界稀有樹種。山路沿途有出名嘅峨嵋靈猴，會向遊人攞嘢食。喺2007年以前可坐觀光纜車到最高嘅萬佛頂，後因生態問題停咗，佛教聖地華藏寺所在地金頂成為遊客可以抵達嘅最高點。


峨嵋山本來係道教發源地之一，係道教三十六小洞天之一，之後因為明清兩代皇帝嘅緣故而成為中國四大佛教名山之一，拆咗先前嘅宮觀，又或者改爲佛寺。現有寺廟大約廿六座，八大寺廟至重要，佛事頻繁。傳說峨眉山係佛教普賢菩薩嘅道場。


無我，又有類近譯語非我，係佛教其中一個根本教義，列爲佛教事物中嘅三法印之一，呢個法印只喺佛教有。喺初時佢係種立場主張，要去實踐上禁制、破除將自己嘅擁有物當做自己嘢嘅執着。即係，佛佗講嘅無我唔係針對存在同虛無嘅理論，而係有實踐意味，係講諸法皆因緣起而來，即係啲有爲法佢哋喺本質上都係冇實體嘅，而修行者就必須要睇穿呢一點。


而至於實體嘅性質，諸如「宇宙喺時間上或者空間上係咪永遠㗎？叫做我嘅實體同肉體有咩唔同？」之類嘅命題，呢啲討論接近形而上學，喺佛學中屬於十四無記，佛陀眼中睇來係無意義嘅，有個比喻講呢樣嘢，話有個人中咗毒箭，佢唔係惗住點樣掹出毒箭、解走啲毒，而係喺度惗毒箭用咩整之類嘅無關緊要問題。


無我一般用諸法無我嘅命題來說明，作爲佛教根本道理嘅緣起說係以無我說爲起初嘅組織。而喺實踐面上，將佛教嘅無我喺生命中實踐，叫做無我行。無我行即係世上所有嘢都冇固定性，不停噉變化，所以我哋要依靠修養同努力來克服逆境，以此向上。


關於靈魂嘅概念，印度教同埋耆那教嘅見解當然同主張無我嘅佛教唔同，但含埋佛教在內嘅呢三門宗教都共同相信輪迴，同以前印度哲學中嘅物質主義派唔同，佢哋用各種各樣嘅方法強調道德嘅責任。印度哲學中嘅唯物論者，認爲死係一切嘅終結，所以佢哋又稱呼做終末論者，認爲死後嘅世界、靈魂、轉世、業力呢啲嘢都唔存在，死就係啲生物完全噉消滅咗，似霧散噉煙消雲散。


因爲唯物論、斷滅論否定轉世同業力，所以釋迦批判呢啲見解。釋迦認爲，噉樣嘅信念係鼓勵道德上嘅唔負責任、同埋物質享樂主義，係唔適切兼且危險嘅。無我並唔意味住冇死後嘅世界、轉世、業力嘅異熟，呢點令釋迦同斷滅論者形成對照。


基本上無我係思考萬物無常性質後嘅邏輯結論。冇長存嘅「個人」，因爲五蘊冇穩定嘅核心，佢係由緣而生嘅。蘊係組合、聚處、集合。對於人，蘊有五個。色蘊係色嘅集合，指身體。受蘊係感覺嘅集合，如苦、樂、不苦不樂。


點解話係全面？係因爲須陀洹、斯陀含、阿那含嘅果位仲未可以睇盡呢11個境遇。只有阿羅漢嘅果位，達到漏盡、無學，先至會睇明白，用四念處嘅禪觀法睇清晒呢11個境遇。啲修行者要曉呢個四念處，實行佢哋，先至有可能觀察晒呢啲境遇。


喺禪觀過程，善法、惡法會發生，而修行者要觀察，睇出佢哋都係無我。冇乜嘢係我嘅嘢、係我、係我嘅自我。特別喺禪觀當中，會有幾多破法階段，令修行者生出認爲自己係聖人嘅想蘊，從而沉迷入貪愛。所以要觀察晒呢11個境遇，冇得賴低。


所以佛陀教理中嘅精要點係一切諸法、無論有爲定無爲，都係無我。執着於「真我」喺解脫之路上冇益處，係依戀住貪愛，會導致痛苦嘅輪迴。調反轉頭，啲人要減輕依戀，就要拋棄對世間嘅見解，而入到禪觀之中，去睇色受想行識嘅無我事實。


巴利文中嘅詞「attā」係個常規反身代詞，隨場合可以譯成「嗰個人喺正嘅埞方」、「正係我」。當「attā」化用成名詞時，亦唔係話譯做「我」就啱，而更妥貼正確嘅譯法用詞係「本質」、或者「【嗰個人嘅】內在」。


上座部亦搵辦法搞掂無我嘅問題，但又冇完全拋棄純理論方法，比如說一切有部。佢哋亦冇惗計去解決佛陀喺歷史上留低嘅冇解釋過嘅嘢。不過，佢哋仲係想建立前後一致嘅思想體系，綜合、解釋啲哲學問題，尤其係屬於「無我」呢個哲學嘅課題，按好多經書所記，呢個問題係「最無上」嘅。


外在進程締造咗輪迴再世冇主體嘅理論基礎。一個進程嘅起動靠嘅係業，所形成嘅「個人」一定係隨屬於呢個業嘅特質。雖則諸如「苦」、「業」、「解脫」嘅表現都會歸喺一個主體身上，但按照上座部，呢個主體只係某個帶住經驗性質嘅嘢，係諸法暫時嘅綜合，裏頭冇咩實體。


補特伽羅唔係五蘊，但同五蘊冇乜唔同。補特伽羅唔會就係五蘊，因爲若果係噉，佢會共五蘊一齊出現同毀滅。但補特伽羅亦冇乜區別於五蘊，因爲真係噉，佢就可以存在喺五蘊外邊，兼且能夠長存，同時唔帶咩特性，就如同虛空噉，冇可能識活動。


由於犢子部同其他佛教流派嘅觀點好唔同，因此稱爲補特伽羅論者，曾經畀其他流派認爲佢係附佛外道，但而家基本承認佢係佛教嘅部派之一。爲咗解決無我命題帶出嘅顯然矛盾，到大乘佛教階段就用「空」嘅理念詮釋呢個根本教義。


將人類自身嘅實體睇做自我，叫做我執，針對呢樣，睇穿呢種自我，得到人無我嘅見解或者意識，從而達到證得呢啲嘢嘅醒悟境界。我執又叫煩惱障，煩惱障係話衆生嘅身體同心靈因此而煩憂，因而無法涅槃，於是衆生陷入輪迴，所以呢樣係種障礙。


對於存在嘅萬物，佢哋各自嘅實體都睇成有自我，叫做法執，若果證得智慧境地，就會見到啲有爲法、亦即所有存在嘅嘢，係依照因緣生起嘅，所以佢哋都冇作爲自我嘅實體。法執又叫所知障，所知障意味住呢種障礙阻住人發現真正嘅智慧，即係令人見唔到菩提。


舉例講，比如瑜伽唯識派，呢個宗派所依嘅論書係《成唯識論》，按書中講法，二無我中能夠達到人無我嘅境地時，就會消滅我執呢個煩惱障，從而成就到涅槃，而達到咗法無我嘅境地時，就會消滅法執呢個所知障，而成就到菩提。


按《成唯識論》，到咗修習位十地中嘅第七地遠行地，我執呢個煩惱障就會完全除去，入到第八地人無我嘅境地。而到咗修習位十地中嘅第十地法雲地，法執呢個所知障就會完全除去，完咗之後會入到五位中最後嘅階段究竟位，呢陣時大概相當於係菩薩，即係大乘佛教修行者所能成就嘅佛體。


喺瑜伽唯識派，涅槃係同解脫同義嘅用語，而涅槃同菩提係區分使用嘅用語。喺瑜伽唯識派嘅語境中，涅槃意味住完全除去我執呢個煩惱障、達到人無我嘅狀態。而菩提意味住完全除去法執呢個所知障、達到法無我嘅狀態。喺《成唯識論》，涅槃表現爲真解脫，而菩提表現爲大菩提。


喺大乘佛教中，「大乘」意思係話「去救所有人」，按照噉嘅理念，就產生咗「存在佛性」同埋「如來係常住不變」嘅理念。喺呢個過渡期所創作嘅經典係《法華經》。但係喺寫作《法華經》嗰陣時，記敘所用嘅係宏大嘅敘事風格，就冇辦法詳細說明點樣將無我同空嘅教理轉換成「常住」嘅概念。


然後隨住大乘佛教嘅教學發展，佢嘅最終形式係寫出咗《大般涅槃經》，裏頭除咗宣講「無我說」同「空」嘅關聯外，亦細密噉說明《法華經》展示得好淺嘅「如來常住」以及「悉有佛性」，將「無我、空」同「如來、佛性」嘅「常住」融和一齊。


喺佛教，一般來講，佛陀成道之後，將常樂我淨視爲世間邪見，稱做四顛倒，而「無常、苦、無我、不淨」先係正見。但發展咗大乘佛教後，喺理解「無常、苦、無我、不淨」嘅基礎上，再批判佢哋嘅形式，將「常樂我淨」學說嘅位置賦予畀涅槃同如來。


論曰。菩薩從前見道起已。為斷餘障證得轉依。復數修習無分別智。此智遠離所取能取。故說無得及不思議。或離戲論說為無得。妙用難測名不思議。是出世間無分別智。斷世間故名出世間。二取隨眠是世間本。唯此能斷獨得出名。


或出世名依二義立。謂體無漏及證真如。此智具斯二種義故獨名出世。餘智不然。即十地中無分別智。數修此故捨二麤重。二障種子立麤重名。性無堪任違細輕故令彼永滅故說為捨。此能捨彼二麤重故便能證得廣大轉依。依謂所依即依他起與染淨法為所依故。


染謂虛妄遍計所執。淨謂真實圓成實性。轉謂二分轉捨轉得。由數修習無分別智斷本識中二障麤重故能轉捨依他起上遍計所執及能轉得依他起中圓成實性。由轉煩惱得大涅槃。轉所知障證無上覺。成立唯識意為有情證得如斯二轉依果。


或依即是唯識真如。生死涅槃之所依故。愚夫顛倒迷此真如。故無始來受生死苦。聖者離倒悟此真如。便得涅槃畢究安樂。由數修習無分別智斷本識中二障麤重故能轉滅依如生死及能轉證依如涅槃。此即真如離雜染性。如雖性淨而相雜染。


故離染時假說新淨。即此新淨說為轉依。修習位中斷障證得。雖於此位亦得菩提而非此中頌意所顯。頌意但顯轉唯識性。二乘滿位名解脫身。在大牟尼名法身故。云何證得二種轉依。謂十地中修十勝行斷十重障證十真如二種轉依由斯證得。


言十地者。一極喜地。初獲聖性具證二空能益自他生大喜故。二離垢地。具淨尸羅遠離能起微細毀犯煩惱垢故。三發光地。成就勝定大法總持能發無邊妙慧光故。四焰慧地。安住最勝菩提分法燒煩惱薪慧焰增故。五極難勝地。真俗兩智行相互違合令相應極難勝故。


六現前地。住緣起智引無分別最勝般若令現前故。七遠行地。至無相住功用後邊出過世間二乘道故。八不動地。無分別智任運相續相用煩惱不能動故。九善慧地。成就微妙四無閡解能遍十方善說法故。十法雲地。大法智雲含眾德水蔽一切如空麤重充滿法身故。


風係大規模嘅氣體流動現象。喺地球上面，風係由空氣嘅大範圍運動形成嘅。喺外太空，太陽風係氣體或者帶電粒子由太陽到太空嘅流動，而行星風就係星球大氣層嘅輕化學元素經釋氣作用飄散去太空。風通常可以按照空間尺度、速度、力度、肇因、產生區域同埋佢嘅影響來劃分。


氣壓同地球自轉唔同，等空氣流動而產生風。空氣嘅重量造成咗氣壓，唔同地區嘅氣壓因為空氣密度、地形、溫度、經緯度唔同而有所變化，因為噉而產生咗高低氣壓，喺同一個水平面上面，氣流從高壓向低壓運動，就形成風。


根據香港天文台嘅定義，暴風嘅定義係指風力達到蒲福氏風級10級到11級，即係每個鐘頭88到117公里，亦即係每個鐘頭48到63海里或者每秒24到33米嘅風力。低過暴風風力一級嘅，係烈風，而高一級嘅係颶風。


蒲福氏風級係英國人法蘭西斯蒲福喺1805年根據風對地面物體或海面嘅影響程度而定出來嘅風力等級。按照風力強弱，將風力劃分成「0」到「12」，一共13個等級，即係而家世界氣象組織所建議嘅分級。到咗20世紀50年代，因為發展出更完善嘅測風儀器，喺自然界入面可以實際測量出來嘅風力就超過咗12級嘅風力等級好多，於是乎就將風力等級由「0」到「12」級擴展到最高嘅「17」級，亦即係一共18個等級。


電器，係行濕電嘅機器，尤其是家用機器。電器講求用法簡單，目的係方便人家居生活。以前嘅電器係由摩打或者發熱絲，現代電器一般都有唔少電子零件，等佢有更加多自動功能。專賣電器嘅地方叫電器鋪。其實用電池嘅產品都係叫做電器，例如電筒，不過而家有電路板所以轉叫做電子消費品。


磨擦力係指當兩個物體相對運動或有相對運動趨勢時，由於接觸面間忌相互作用而產生忌阻力。當兩件嘢接觸而且相對運動嗰陣，佢哋之間忌接觸面會產生一種力，叫做為磨擦力。磨擦力忌大細視乎兩件嘢之間忌摩擦系數同垂直喺接觸面忌壓力。


磨擦力嚮日常生活中成日會發出現。譬如，我咃可以要有磨擦力先可以嚮地面行走，車輛忌輪胎同路面之間忌磨擦力提供咗牽引力，使架車可以郁。不過，磨擦力亦都會產生一啲唔好忌效應，好似產生熱量同磨損，咁可能需要額外忌能源同維護。


風力係一種能源，用風嘅動力推郁風車收集力量，以前主要係推郁磨坊，而家就通常推郁發電機。人用風車將風嘅動力轉化為旋轉力，再攞啲旋轉力去做嘢，包括發電。呢個方法係利用大自然力量產生動力，唔會產生二氧化碳。


人類用風能嘅歷史可以追到公元前，但係幾千年來，風能技術發展比較緩慢，所以無俾人重視。但係1973年世界石油危機，喺常規能源告急同全球生態環境惡化嘅雙重壓力下，風能先至成為新能源嘅一部分，重新有一個長足嘅發展。


風能作為一種無污染同可以再生嘅一種新能源，有巨大嘅發展潛力，特別係對沿海嘅島、交通唔方便嘅較偏遠山區。最好係人口低嘅草原牧場，同遠離電網同短期內電網較難去到嘅農村、邊疆，作為解決生產同生活能源嘅一種可靠途徑。


近年，大致上，用風力發電所需成本已經降低咗好多，就算唔計其他外在成本，喺好多適當地點用風力發電嘅成本已經低過燃油嘅內燃機發電。風力發電喺2002年大概以25%比率增長，2006年增長到32%。2003年美國嘅風力發電增長超過所有發電機嘅平均增長率。


電飯煲係煲飯用嘅家庭電器，嚮二次大戰後由日本人發明。用咗電飯煲煮飯唔使睇火，之前淨係要洗米同埋量米水。生米煲熟飯，電飯煲就會自己跳掣收火，原理係因為Fuzzy logic同埋因為有塊會冷縮熱漲嘅金屬開關掣。


《新世紀福音戰士》喺最開始只係一部普通嘅機械人動畫，故事著重喺描寫戰鬥場景同埋人物回憶。隨住故事嘅發展，逐漸傾向於描寫人物嘅內心世界，以及對主角嘅精神分析。《EVA》入面對人物獨特心理嘅深刻分析，撲朔迷離、龐大複雜嘅故事情節，加上用咗一啲宗教、哲學、精神分析學嘅符號元素，令到呢套動畫風靡一時，重成為日本動畫史冊上嘅一部經典。


2000年，一個科學探險隊喺南極洲針對被稱為第一使徒亞當嘅光之巨人進行探險，喺進行接觸實驗嘅時候，光之巨人自毀，跟住就發生咗第二次衝擊，仲導致到世界大戰。最後，人類嘅人口減半，地軸偏轉、氣候改變。根據對發生喺南極第二次衝擊嘅調查，聯合國喺日本箱根成立咗人工進化研究所嚟從事EVA嘅發展研究，之後GEHIRN利用喺人工進化研究所地底發現嘅巨大空洞嚟建造咗總部。


另一方面，聯合國屬下嘅秘密組織SEELE為咗想令到人類進化，就開始實行「人類補完計劃」，即係將所有人嘅靈魂彙集埋一齊，通過中和每個人嘅AT力場，令到每個人回歸返去LCL之海。2004年，EVA初號機進行啟動試驗時發生咗事故，碇真嗣嘅媽媽碇唯失咗蹤，而碇源堂亦開始執行佢自己版本嘅「人類補完計劃」。


2010年，GEHIRN被改建成NERV。2015年開始，根據秘密組織SEELE嘅人類補完計劃劇本嘅安排，一種巨型人形嘅生物「使徒」開始喺日本登陸，並且向NERV總部發起進攻，而NERV就組織EVA嚟消滅使徒。


喺NERV同使徒作戰嘅同時，碇源堂繼續秘密咁執行佢自己嘅計劃，隨著時間嘅推移，終於俾SEELE發現，令到NERV與SEELE產生咗矛盾，並且不斷咁惡化。哩一吓嘅矛盾同埋故事嘅結局，喺電視版裡面冇得到解決。


喺電視版25、26集製作過程嘅最後，由於先前對於品質極度咁追求，終於搞到經費短缺，GAINAX公司唔可以唔採用一啲原始嘅方法嚟製作動畫，搞到喺品質上出現咗嚴重嘅問題。再加上一大段嘅意識流描寫、令人費解嘅對白以及情節上嘅突然變化，令到最尾兩集俾班擁躉係咁批評。


電視版播完咗以後，GAINAX同埋庵野秀明都收到咗好多好多嘅信同埋電子郵件。其中好多係針對電視版最後兩集嘅批評，甚至有收到死亡恐嚇信，重有一啲「福音迷」認為「庵野秀明嘅最後兩集將成個《EVA》破壞嗮」，表現出大大嘅失望。


就係因為呢啲來信，GAINAX喺1997年開始咗一個計劃，要創作一個「真正」嘅《EVA》結局。由於時間好緊，佢哋就首先推出咗《死與新生》。呢個計劃最後喺同年嘅年尾完成，包括《Rebirth》嘅完整版本，而呢套電影終於喺日本創造咗一千二百萬嘅票房。


《TEOE》嘅結尾帶出咗好多爭議性。由於《TEOE》同電視版嘅情節冇法子銜接、結局又好血腥、人物嘅命運搞到好悲慘……等種種原因，有人認為《TEOE》係庵野導演處於極端心理狀態下，對福音迷評擊嘅報復。重有一啲證據證明庵野嘅失望一早就喺電視版製作中途就產生咗，而劇場版只係呢種失望轉變成為憤怒，繼而達到頂峰嘅一個極端表現。


以上證據指出，《EVA》並冇一個預先嘅計劃，而係信手拈來。呢種風格嘅改變同埋庵野世界觀嘅改變係一致嘅。呢種世界觀嘅改變，令到庵野放棄咗嗰種御宅族嘅生活方式，一段時間令佢嘅興趣由動畫轉向到去真人電影，不過仍然冇人知道係咩嘢改變咗庵野世界觀。


喺《EVA》推出之後，GAINAX公司發現佢受到好多大人嘅熱烈歡迎，於是係咁推出大量嘅周邊產品，好似電視遊戲、原聲歌曲、模型、手辦，以及其他各種繁多嘅產品，其中剩係原聲大碟就有12張。由於GAINAX係咁推出周邊產品，但係又唔將《EVA》好似其它嘅著名電影咁出續集，於是GAINAX嘅哩種行為俾人笑佢做「新世紀呃錢計劃」。


其實《EVA》喺好多動漫作品中亦都成為咗引用資料同埋抄橋嘅來源。喺數碼暴龍系列嘅作品裡面，一啲角色嘅背景故事就有用到《EVA》中嘅一啲資料。喺GAINAX公司自己嘅作品《他與她的事情》以及《阿倍野橋魔法商店街》入面都有一啲係抄《EVA》嘅場面。


《EVA》的漫畫版由動畫版人物設計貞本義行所繪畫，並由角川書店發行。故事的大綱與動畫版大致相同，但使用了真嗣的視角去進行。真嗣本人的性格設定亦有細微的改變，變得更有主見。其餘的改變包括使徒的刪減，小幅度的情節的增刪及更改等。


美國ADV電影公司宣佈將由它與GAINAX，Weta Workshop有限公司聯合制作《EVA》的真人版。估計此電影將最早於2006年，最晚2010年發行。《EVA》的導演，庵野秀明，將不會執導此次電影拍攝。


在《EVA》啱啱問世時，佢就通過老翻等各種途徑被大陸的動漫迷們所熟知並迅速走紅。在2001年，大陸電視臺譯作《新世紀天鷹戰士》播出，但是由於其原作劇本被有關部門認為「過於灰暗，不適合兒童觀看」而在翻譯時被大量的刪節、修改。


對大陸以外的觀眾來說，也有一些希望能一睹大陸版全貌的觀眾存在。尤其是聽過在網路上流傳的一段使用普通話唱出的主題曲的觀眾。不過在大陸可購入的《天鷹戰士》，不論是原裝正版抑或是盜版，也只有日語配音的原裝版本。


在超級機械人大戰F中第一次登場之後，EVA在這個系列作品中佔據重要角色。因為EVA在超級機械人大戰系列作品中頻繁登場以及EVA機體的特性，它們對玩家十分有用。《EVA》劇情也在遊戲中佔據很多篇幅，在一些作品中甚至有對應的遊戲結局分支。


，又叫重力常數或牛頓常數，係一個包含喺對有質量嘅物體間嘅萬有引力嘅計算之中嘅實驗物理常數。佢出自牛頓嘅萬有引力定律同埋愛因斯坦嘅廣義相對論。佢唔應將同小寫嘅g混淆，後者係局部引力場，尤其係喺地球表面。


根據動量守恆定律，喺一個封閉系統入面，所有物體嘅動量嘅總和永遠都唔會變－如果有嚿物體撞落去一嚿本嚟唔郁嘅嘢嗰度嘅話，後者會吸收動量並且加速，而前者實會少噉咗啲動量而減速－碰撞呢家嘢本質上可以想像成「動量嘅轉移」。


動量保存法則又嗌動量守恆定律，表明咗如果物體受到嘅外力係零，噉呢個物體嘅系統入面嘅動量同向量都會保持唔變，系統質心維持原本嘅運動狀態。而根據牛頓第三定律，動量唔可以憑空噉變出嚟或者消滅咗佢，只能夠將佢哋傳遞去第啲嘢度。


喺應用呢幾條定律之前，要首先將舊物體理想化做質點－當分析嘅物體嘅大細細過佢哋之間嘅距離好多，或者做緊嘅分析唔使理物體嘅內部結構嗰陣，將啲物體當係質點嘅諗嘢方式大致上係啱用嘅。好似係喺分析行星圍住恆星嘅運行嗰陣時噉，同行星同恆星之間嘅距離比起上嚟，行星嘅直徑好細，所以可以當正佢哋係質點。


初版嘅牛頓運動定律只係啱用喺描述質點嘅力學嗰度，而冇得攞嚟描述剛體或者係可變形體嘅運動。響 1750 年，瑞士物理學家歐拉喺牛頓定律嘅基礎上推導出可以應用喺剛體度嘅歐拉運動定律。後嚟，呢條定律又俾人攞嚟用喺假設做連續介質嘅可變形體嗰度。


呢度實際上定義咗質量就係淨外力同加速度嘅比率。噉樣定義嘅質量就係所謂嘅慣性質量－即係當質量只不過係加喺舊物體上嘅淨外力同加速度相除嘅數值。喺國際單位制入面，力、加速度、同埋質量嘅單位分別俾人規定做牛頓、公尺每二次方秒、同埋公斤。


喺 17 世紀打後嗰二三百年，物理學家做咗好多驗證牛頓運動定律嘅實驗同觀測，而喺一般嘅情況，用牛頓定律可以近乎完美噉描述同預測運動現象，而用佢加埋牛頓嘅萬有引力定律同微積分數學方法，可以前所未有噉對各種各樣嘅物理現象做出好精確嘅解釋。


簡單啲講，當一件物體郁嘅速度明顯細過光速，尺寸明顯大過原子，兼且冇超強重力場作用嗰陣，牛頓運動定律先至會啱用，而喺現代物理學嘅研究嗰度，牛頓運動定律經已俾人當做「大致上描述到一部份自然現象嘅理論框架」。


根據三條守恆定律，動量、角動量、同能量呢三樣嘢都係守恆嘅－呢幾樣嘢唔可以憑空噉變出嚟或者消滅咗佢，只能夠將佢哋傳遞去第啲嘢度，例如係如果要將一舊嘢嘅動能攞走，冇得就噉將啲動能消滅，而淨係有得將動能傳去第啲嘢度或者轉換做第啲形式嘅能量。


由呢度睇得出，有咗動量同埋動量守恆嘅概念就有得推導出「力」呢個概念，而且動量呢個概念仲要係有更加廣泛嘅用途－所以嚴格嚟講，「力」呢個概念係多餘嘅。喺好似係量子力學、量子電動力學、廣義相對論等嘅進階物理基礎理論嗰度都冇用到力呢個概念。


物理學理論係形容物理事件嘅模型，話一個理論好定唔好，係取決於佢嘅預測同實驗結果嘅吻合度。評估一個理論嘅質素，亦都會考慮佢嘅新預測可唔可以透過新嘅實驗得到驗證。物理學理論同數學定理嘅區別喺，數學適用性嘅評估唔係根據任何實驗結果去決定。


實驗物理學係物理學領域入面嘅一個類別，包含好多唔同嘅細分科目，主要關注嘅係觀察物理現象同埋做實驗。實驗嘅方法﹐唔同學科會有唔同。有啲係簡單嘅實驗同觀察，例如伽利略實驗，有啲就比較複雜，例如大強子對撞機。


雖然實驗物理學同理論物理學關心緊自然嘅唔同方面，但係佢哋都有一樣嘅目標，就係理解自然。佢哋之間有一種共生關係，實驗物理學分析自然嘅數據去俾人理解，而理論物理學解釋呢啲數據，又或者講點先可以更加好咁樣做實驗同攞到數據。


數理物理學或者數學物理學係指用數學嘅方法去解決物理學問題。《數學物理學期刊》嘅定義係「將數學應用喺物理學問題上面，發展數學方法嚟解決呢啲問題，而且用嚟定義物理學理論」。數學物理學都可以包埋受物理學啟發嘅數學。


牛頓力學嘅嚴謹、抽象同埋現代嘅改良係採用咗拉格朗日力學同埋哈密頓力學嘅。兩種改良嘅方法都可以喺分析力學入面體現到，因為諾特定理令我哋理解對稱同守恆量呢啲概念喺動態系統入面扮演嘅角色。呢啲方法同理念已經延伸到其他物理領域，例如統計力學、連續介質力學、古典場論同埋量子場論。


偏微分方程理論、變分法、傅立葉分析、位勢論同埋向量微積分可能同數學物理學最為密切嘅相關嘅範疇。呢啲理論喺18世紀後半提倡，一直去到20世紀30年代。佢哋可以用喺流體力學、天體力學、連續介質力學、彈性理論、聲學、熱力學、電磁學同埋空氣動力學。


狹義同廣義相對論需要一種幾唔同嘅數學。呢個數學係群論，喺量子場論同埋微分幾何學兩個方面都起咗重要嘅作用。不過，喺對宇宙學同埋量子場論現象嘅數學描述入面，拓撲同埋泛函分析逐漸成為輔助。喺呢啲物理領域嘅數學描述入面，同調代數同範疇論嘅概念都係重要嘅。


物理量係指物理學上一個可以用數字去量化嘅特徵，物理量可以係講緊一個過程或者一個狀態嘅特性，譬如長度、質量、時間、電流等等。每一個物理量嘅特定數值可以寫做一個數值同一個單位嘅積。向量嘅話就要表示埋特別指定方向同特定數值。


雖然歐拔·愛因斯坦一開始創立相對論係為咗理論上嘅用途，無諗過點樣應用，但係相對論喺工程學上已經有幾重要嘅用途。其中一個係全球定位系統。因為地球有引力，所以人造衞星喺度緊唔同嘅數時，都要考慮廣義相對論嘅影響。


呢幾門物理子領域專門研究原子、分子、同光，仲有係光同物質之間、以及物質同物質之間嘅相互作用。呢啲領域嘅目標係要了解物質點樣喺原子同分子層次構成同埋光點樣同物質有相互作用，會發展關於控制原子、分子、同光嘅方法，並且精確噉測量同分析佢哋嘅物理性質。


不過喺 15 世紀之前嘅世界，世人並冇將物理學當做一門獨立嘅科學領域。例如西人直至中世紀結束為止都一路將「對能量同物質嘅研究」歸做自然哲學嘅一門－將呢啲研究同對物質成份嘅研究以及對生命體嘅研究包埋一齊做一個領域。


光年係個長度單位，指光響真空行一年咁遠。因為西曆每年都有長有短，所以國際天文學聯合會就定義光年做一粒光子一年行到嘅距離，一年係一個儒略年，即係365.25日，等於31557600秒，而行嘅地方係自由空間，引力場同磁場都同光子離無限遠。


太空科學係指專係研究喺外太空嗰度發生嘅物理、化學、同埋生命活動等嘅自然現象嘅一柞科學領域。同其他科學領域嘅科學家一樣，太空科學家會按住科學方法去研究外太空嘅嘢－即係話佢哋會諗啲理論出嚟去解釋佢哋研究嘅嘢，跟手就去攞盡可能精確嘅數據，再睇吓啲數據同柞理論嘅預測夾唔夾，錯嘅理論佢哋會改過佢或者索性唔要，而成個過程嘅最終目的係要完全噉了解研究嘅對象。


太空衫係專俾太空人著嘅衫褲，完全密封，除咗可以保持入面嘅溫度、濕度同氣壓正常，仲可以提供氧氣同埋遮擋輻射。因為太空衫咁多功能，太空衫一般造價都貴過普通嘅衫好多－廿一世紀初嘅太空衫一件造價閒閒地成幾百萬美金。


地核可以再細分為內核同外核。內核半徑大約有 1220 km，一般相信係內核由鐵同鎳組成，有人認為內核由一種鐵晶體組成。由地震波嘅傳送得知，外核係鎔嘅，地球磁場嘅自激發電機理論，亦需要一個液態金屬外核嘅存在先至可以成立。


籽可以用由風力、自力、水力或者動物散播到第啲地方。有啲成熟兼有生命力嘅籽即使有水、氧、溫度等一系列啱嗮發芽條件都唔發芽，呢種現象叫籽瞓覺。大多數野生草木嘅籽都有明顯瞓覺嘅情況，而作物嘅嘅籽就乜。唔同植物嘅籽，瞓覺時間長度都唔一樣。


極光係一種自然現象，指喺地球高緯度地區嘅天嗰度有陣時會見到嘅一種五顏六色嘅光，可以有好多種結構，包括帶形、弧形、幕形同放射形等。極光喺地球南極同北極都可以見到，南極嘅極光係南極光，而北極嘅極光就係北極光。


極光由太陽風同地球磁場相互產生作用嘅產物。由於太陽風係太陽猛咁噴等離子體，喺太陽風吹到某個星球附近時，受到磁場作用影響而進入兩極地區，咁啱撞到高層大氣而發光嘅現象。極光之所以靚兼變幻無窮，係因為某個星球嘅高空氣體有好多元素組成，所以撞到唔同元素氣體時，發嘅光色都唔同。


木星，又叫歲星，係太陽系八大行星入面最大嘅行星，係由內數到外第五粒行星。木星屬於氣體大行星，同土星、天王星、海王星一樣，木星繞太陽運行，平均距離太陽5.2 AU，軌道週期11.86年。木星係地球夜晚睇到嘅第三光嘅天體，只係暗過月球同金星。


木星畀人認為係太陽系最老嘅行星，呢粒行星最初係一個固體核心，然後積累咗佢嘅氣態大氣層，所以木星係喺太陽星雲消散之前形成嘅。形成嘅過程入面，木星嘅質量一路增加到地球質量嘅20倍，而大約一半由矽酸鹽、冰同其他重元素成份組成。


根據「大遷徙假說」，木星喺離太陽大約3.5AU嘅地方開始形成。隨著木星質量增加，同圍繞太陽運行嘅氣盤相互作用以及同土星嘅軌道共振導致佢向內遷移，之後土星都向內遷移，並且快過木星，直到兩粒行星喺離太陽1.


跟質量來計嘅話木星嘅大氣大約由76% 氫同24% 氦組成，但氦原子質量大過氫分子，所以跟體積計嘅話，木星嘅高層大氣大約由90% 氫同10% 氦組成。大氣入面仲有微量甲烷、水蒸氣、氨同矽基化合物，以及少量碳、乙烷、硫化氫、氖、氧、磷化氫同硫。


理論模型話如果木星的質量增加 40% 以上，內部就會被壓縮，即使物質數量增加，體積都會減小。但質量變化較細嘅話，半徑唔會明顯變化。因此，木星被認為有同行星組成同進化歷史去到嘅的直徑噉大嘅直徑。如果隨住質量增加而進一步收縮嘅過程持續落去嘅話，恆星就會形成。


氦同氖嘅雨狀液滴通過低層大氣向下沉澱，消耗咗高層大氣入面呢啲元素嘅豐富度。計算表明，氦滴喺半徑60,000 公里處同金屬氫分離，並喺半徑50,000 公里處再次合併。天降鑽石被認為會發生，包括土星同冰巨行星天王星同海王星。


木星內部嘅溫度同壓力向內穩定增加，因為行星形成嘅熱量只能夠通過對流逃逸。喺大氣壓力水平 1 bar 嘅表面深度，溫度大約喺 165 K 。超臨界氫逐漸由分子流體轉變做金屬流體的區域嘅壓力範圍分別係 50–400 GPa，溫度分別為 5,000–8,400 K。


雲層大約有 50 公里深，由至少兩層氨雲組成，頂部薄啲同清啲，下層就厚啲。喺木星大氣入面檢測到嘅閃電表明，氨雲下面可能有一層薄水雲。呢啲放電嘅威力可能係地球閃電嘅一千倍。水雲假定會由內部上升嘅熱量驅動，同地球雷暴一樣噉產生雷暴。


朱諾號任務揭示咗淺層閃電存在，淺層閃電係源自大氣中相對較高嘅氨水雲。呢啲排放物帶住被冰冚住嘅水氨泥漿「蘑菇團」，並落入大氣深處。喺木星嘅高層大氣入面觀察到高層大氣閃電，仲有持續大約 1.4 毫秒嘅明亮閃光。


木星有個出名特徵，叫大紅斑，佢係一個喺赤道以南 22° 嘅持續性反氣旋風暴。佢喺1831年就確定存在，甚至喺 1665 年就有記載。哈勃太空望遠鏡影嘅相顯示大紅斑附近仲有兩個「紅斑」。通過口徑 12 cm以上嘅地球望遠鏡可以睇到大紅斑。


木星嘅磁場係太陽系行星入面最強嘅，偶極矩係 4.170 高斯，同自轉極傾斜 10.31° 。表面磁場強度由 2 高斯到 20 高斯都有。磁場被認為係由液態金屬氫核心嘅渦流產生嘅。木星磁層周圍係個磁層頂，喺磁鞘內邊。


木衛一嘅火山噴出大量二氧化硫，沿住軌道形成氣體環面，嗰啲氣體喺木星磁層入面被電離，產生硫離子同氧離子。之後佢哋同來自木星大氣層嘅氫離子喺木星赤道面形成等離子片。薄片嘅等離子體同行星共同旋轉，造成變形偶極磁場。


等離子片內的電子會產生範圍喺 0.6–30 MHz 嘅無線電信號，用普通短波無線電接收器都可以喺地球檢測到。而木衛一穿過呢個環面嗰陣，相互作用產生咗阿爾芬波，將電離物質帶去木星兩極。之後，無線電波通過迴旋加速器嘅邁射機制同能量沿住錐形表面傳輸出去。


木星係太陽系唯一一個同太陽嘅重心喺太陽本體之外，但都只喺太陽半徑以外7%。木星同太陽嘅平均距離係7.78億公里，即係5.2個天文單位，每11.86年公轉一周，大約係土星嘅五分之二，形成近軌道共振。木星嘅軌道平面比地球斜1.


30°。因為佢有0.049嘅離心率，木星嘅遠日點比近日點遠大約7500萬公里。系外行星嘅發現證實咗有高偏心率嘅類木行星，同木星嘅低偏心率唔一樣。模型表明噉係因為太陽系只有兩粒類木行星，而有更多嘅話可能會提高偏心率。


木星嘅自轉係太陽系入面最快，可以喺十個鐘之內完成自轉，噉會產生一個明顯嘅赤道隆起。因為木星唔係固體，所以佢嘅上層大氣會有差異自轉。木星極地大氣嘅自轉比赤道大氣長5分鐘。木星係扁球體，所以赤道直徑比兩極嘅直徑長9275公里。


有三個系統用來参考木星嘅自轉。系統I喺北緯10度到南緯10度適用，週期係9h50m30.0s。系統II喺所有緯度都適用，週期係9h55m40.6s。系統III最早由電波天文學定義，對應行星磁層嘅自轉，週期係木星嘅官方週期。


木星通常係夜晚成個天入面第四光嘅天體。根據木星喺地球望落去嘅位置，佢嘅視星等可能會唔同。平均視星等係−2.20，標準差係0.33。當木星穿過近日點嗰陣，會發生衝，令佢更近地球。接近衝嗰陣，木星會進入121日嘅逆行狀態，向後移動 9.


至少喺公元前7至8世紀，古巴比倫已經有對木星嘅觀測。中國人將木星叫做歲星，並因應木星軌道週期而建立十二地支，並喺4世紀發展成十二生肖。古代中國天文學家甘德話有粒小星星同木星「結盟」，可能係因為佢用肉眼觀察睇到木星其中一粒衛星。


1892年，愛德華·愛默生·巴納德發現木衛五，後來被命名做Amalthea。佢係最後一個用肉眼觀察望遠鏡而睇到嘅行星衛星。1938年，有三個反氣旋特徵被發現，並被叫做'white ovals'，有兩個喺1998年合併，並喺2000年吸收埋第三個，叫 Oval BA。


尤利西斯係下一個同木星相遇嘅太空探測器。佢研究咗木星嘅磁層。2000年，卡西尼號飛越木星，提供咗更高解像度嘅相。之後，新視野號喺2007年飛越木星，木星嘅重力助推協助佢去冥王星，新視野號度咗木衞一火山嘅等離子體輸出，並詳細研究咗所有伽利略衛星。


朱諾號喺2016年7月4號到木星，目標係要由極地軌道研究木星，並打算喺廿個月內繞住木星行三十七個圈，喺任務期間，太空探測器可能會因為木星磁層嘅幅射而令儀器故障。8月27號，朱諾號首次飛越木星並傳回咗第一張木星北極嘅相。


班科學家想研究木星嘅冰衛星，因為佢哋可能有地下液態海洋。但試過開發嘅太空探測器JIMO同EJSM/Laplace都因為唔夠錢而放棄。之後，呢啲計劃由歐洲太空總署嘅木星冰月探測器喺2023年4月14號發射而實現，而NASA都計劃喺2024年發射歐羅巴快船。


伽利略衛星係指由天文學家伽利略發現嘅衛星，分別係木衛一、木衛二、木衛三同木衛四。其中木衛一、木衛二同木衛三嘅軌道形成咗拉普拉斯共振，木衛三轉一圈，木衛二就會轉兩圈，而木衛一就會轉四圈。而木星嘅潮汐力令佢哋嘅軌道呈圓形。


最入嗰八粒規則衛星喺木星赤道平面附近有近乎圓形嘅軌道，佢哋被認為同木星一齊形成，而其他衛星係不規則衛星，被認為係畀木星捕獲嘅小行星或者係佢哋嘅碎片。 每組嘅不規則衛星可能有一個共同嘅起源，可能係一個更大的衛星或分裂嘅捕獲天體。


若果用望遠鏡觀測土星，係可能會睇到土星環。土星每1年又2個星期大衝。由於土星同地球嘅公轉軌道面斜交，所以可以定期由唔同角度去睇土星環，土星公轉一週就有兩次將土星環邊緣對住地球，由於土星環實在太薄，所以嗰時地球係睇唔到土星環。


喺2006年11月11號天文學家向外發表，喺土星發現一個超巨型風暴，呢次係喺地球以外嘅星球中首次發現嘅風暴。呢個風暴位於土星嘅南極附近，直徑達8000公里，中心風力為每小時550公里。佢嘅風眼離底部達30至75公里，比地球嘅風暴高1至4倍。


氦係元素一種，符號He，原子序號2，原子重量4.0026022。佢密度0.0001785，沸點4.22，熱容量有5.193。氦係無色無臭味，係一種惰性氣體。佢喺1868年畀人發現。響元素之中，佢嘅冰點同沸點都係元素裏面最低嘅，所以佢只會喺非常極端嘅環境下先會變成固體。


原子核融合，簡稱核融合，又叫做核聚變，係指由質量細嘅原子核，主要係指氘或者氚，喺一定條件下黐埋，總質量減少啲，並且釋放巨大能量嘅核反應。當原子喺勁高溫同極高壓情況下，最外層電子會被強制脫離形成半電漿態，而係呢一個時候，有啲原子會融合成更高質量嘅原子，不過過程中會流失一部分中子，形成同位素更高既元素。


目前人類已經可以實現不受控制嘅核聚變，例如氫彈嘅爆炸。但係如果想令能量可以畀人類有效利用，就必須能夠合理控制核聚變嘅速度同埋規模，實現持續、平穩嘅能量輸出。科學家正努力研究點樣控制核聚變，但而家睇嚟重有好長嘅路要行。


超新星有好幾種，而有兩條路可以造成超新星。質量極高嘅星會停止佢核心核聚變，響自身引力之下，外面會向中收縮。另一路係白矮星吸入伴星嘅物質，最後達到 Chandrasekhar Limit，造成熱核爆炸。


所有生命都有碳，而碳係有機化學之本。佢可以同自己，又同其他元素結合。家下知道有成一千萬種化合物。同氧結合，就係植物生長必要嘅二氧化碳。同氫結合，就係碳氫化合物，收埋響化石然料裏面，亦都係工業必需。同氧同氫一齊結合，就係組成生命嘅一大堆化合物。


銀河嘅獨特外形自古以嚟就引起人類嘅幻想。例如中國就有牛郎織女嘅故事，相傳身為人類嘅牛郎同身為仙女嘅織女相遇並且墮入愛河，但因為人仙相戀犯天規而俾天界阻止，王母娘娘變條銀河出嚟分隔佢哋，限佢哋淨係喺每年嘅農曆七月初七先可以喺條鵲橋上面相會－呢個傳說就係傳統節日七姐誕嘅起源。


後嚟牛郎得到老牛指點，搵到下凡仙女沖涼同玩嘅地方，佢同咁啱下凡玩嘅織女邂逅，兩人墮入愛河，後嚟仲生埋對龍鳳胎。但因為人仙相戀犯天規，織女俾神仙扚返去天界。深愛老婆嘅牛郎靠老牛嘅力量上天界搵織女，王母娘娘用佢頭上嘅銀簪變條銀河出嚟擋佢嘅去路，但天上嘅喜鵲俾牛郎嘅愛情感動咗，化作鵲橋，等牛郎可以跨過銀河同織女團聚。


張衡識力學同齒輪，用佢發明唔少嘢。佢發明咗水力渾天儀，係世界第一個，加多個缸，就變水鐘。佢重發明咗地動儀，探測到500公里外嘅地震。另外，佢又改良圓周率計法。佢響星表之上，記咗2500粒星星，重研究埋月光同太陽嘅關係。


佢深究咗月光，認月係球形、光一面係太陽反光，而暗一面係無光反，重有佢探求埋日食同月食嘅原理。佢寫唔少詩賦，後世人成日拎來評論。後世學者，公認為張衡係通才。一啲現代學者，重將佢做嘅嘢，同希臘人托勒密相提並論。


安德斯嚮香港出世，阿爸係美國海軍軍官 Arthur Anders，阿媽係Muriel nee Adams。好細個嗰陣跟住父母返美國，之後因為阿爸被召返中國，佢同阿媽又跟住去咗南京。1937年，因為日軍侵華，佢阿媽又帶佢逃離中國。


1968年12月21號，安德斯同 Jim Lovell、Frank Borman登上火箭土星5號，執行人類探索太空史上第一次載人飛越低地球軌道嘅任務。喺繞月飛行嗰陣，幾個太空人見到寶石一樣嘅地球，安德斯立即用佢部哈蘇相機影低。


世界各地嘅人見到張相，大為驚嘆，激發起全球嘅環境保護運動，簡接促成自 1970 年開始每年一度推廣環保意識嘅「世界地球日」。國際環保組織地球之友同綠色和平就分別嚮 1969 年同 1971 年成立，美國政府亦都嚮 70 年成立環保局。


星雲係由宇宙塵以及氫同氦等電漿夾埋形成嘅星際雲，當中一嚿星際雲係太空星際空間入面嘅一團塵埃同氣體。喺廿世紀前，星雲呢隻詞曾經俾人用嚟指「任何瀰漫嘅天體」，包括銀河系以外嘅星系都俾人叫做星雲。但自從廿世紀初開始，天文學科研上嘅進步加深咗人類對星雲嘅了解，所以到咗今日，一個天體一定要有齊宇宙塵同電漿等嘅成份，先至會俾人歸類做星雲。


為咗做太空科學嘅研究，科學家自從廿世紀中開始就射咗好多太空望遠鏡上圍繞地球嘅軌道嗰度。呢啲太空望遠鏡會一路圍住地球轉，一路周圍向唔同角度影相，並且將收集到嘅數據轉送返去地球基地嗰度，等啲科學家有得知道外太空嗰度發生緊乜嘢事。


反射星雲本身唔多曉發光，但係受到自己四圍嘅恆星照射，而反射所受到嘅光。最後，黑暗星雲就因為自己唔識發光，又冇附近恆星嘅光俾佢反射，所以唔會有光射出嚟，但呢啲星雲可能會遮住喺佢哋後面嘅物體所發出嘅光，所以天文學家依然有可能用望遠鏡觀察得到佢哋。


發射星雲往往係恆星形成嘅場所，好似上面提到嘅獵戶座大星雲同天鵝星雲都係噉樣。呢啲星雲內部有大量嘅氫同氦，呢一大團嘅氣體當中嘅粒子會因為重力而互相吸引，最後聚埋做一團，喺自己嘅重力之下崩塌並且形成恆星，而喺恆星形成場所嘅中心，好多時呢種作用仲會形成巨大嘅恆星，呢啲巨大恆星射出嘅紫外線會將周圍嘅氣體離子化，令到呢團氣體發出可見光，喺巨大恆星周圍、充斥住離子化咗嘅氫嘅區域就係所謂嘅電離氫區，而電離氫區周圍嗰浸冇離子化嘅氫嘅區域就係所謂嘅光解離區。


超新星係高質量恆星生命終結嘅產物。喺一粒恆星啲燃料燒嗮之後，佢核心進行嘅核聚變作用會停止，唔再產生一股令佢啲成份向外郁嘅力，於是粒恆星就會開始因為自身嘅重力而崩塌，令到佢外部嘅氣體開始大規模噉跌向核心嗰度。


喺呢個過程入面，啲氣體可能會反彈返出嚟或者加熱得好犀利，令到股氣體開始向核心以外擴張，如果呢股擴張力夠勁，粒恆星會爆炸，並且將自己內部嘅氣體射出去自己周圍嘅太空嗰度，喺周圍嘅空間形成一團氣體，而呢團氣體會受到超新星爆炸嘅強大能量離子化，並且因為噉而開始發光。


18 世紀後期嘅歐洲天文學開始出現對星雲嘅理論探究。1786 年，赫歇爾同佢細妹卡羅琳·赫歇爾一齊研究星雲，出版咗《星雲同星團總表》呢本書，紀錄咗多嚿之前未受紀錄嘅星雲，而且呢本書後嚟仲出咗第二同第三版，前前後後紀錄咗成超過 1,500 嚿星雲。


19 世紀同廿世紀早期嘅人類靠住當時嘅新科技對星雲加深咗了解。由 1864 年開始，哈金斯用當時嘅新技術研究大約 70 嚿星雲嘅光譜，佢嘅研究發現三分之一嘅星雲嘅發射光譜望落都似氣體嘅，而淨低嘅星雲具有持續嘅光譜，俾天文學家認為係一大柞恆星組成嘅。


爆縮可以話係爆炸嘅相反。而家想像空間入邊有一點，喺嗰一點一剎那間突然有股好勁嘅向外壓力出現，嗰一點嘅物質會碎晒，然後呢啲物質同笪空間周圍嘅氣體就會向外飛，好多時仲會伴隨住一股強勁嘅熱，呢種情況就係所謂嘅爆炸。


潛水艇同潛水器有陣時會出現爆縮嘅情況。首先要釐清返嘅係，潛水艇同潛水器都係可以載住人潛落水嘅交通工具，分別在於潛水器需要有一架船喺水面支援同監察佢運作，而潛水艇就做到完全獨自噉運作。一架潛水器一旦潛咗落水底，水就會開始由四面八方噉向佢施以壓力，至於股壓力有幾大，就要視乎架潛水器潛到去幾深。


完全燃燒係指喺有燃料同充足嘅助燃物底行完全進行燃燒反應。當碳氫化合物喺氧氣度燃燒嗰陣，一般會出二氧化碳同水。化學元素喺燃燒嗰陣多數會出氧化物，例如碳會變成二氧化碳、硫會變成二氧化硫，鐵會變成氧化鐵噉。


燃燒之後嘅產物嘅氧化數唔一定係最高，而且形成嘅氧化數同溫度有啦掕。譬如攞硫喺空氣度燒，唔容易形成三氧化硫。喺溫度過咗2,800 °F嗰陣，就會開始產生NOx，再高溫啲NOx就多啲。NOx嘅量亦會隨住氧過量嘅比例而唔同。


打底除咗可能係他人可見裝扮嘅一部分之外，重擔當其他角色，例如防止走光、承托胸部或陰部、令人舒適同輔助運動等。有人由於各種原因而唔打底／無打底，噉嘅狀態又俗稱真空，採用此着法者，可能係為咗舒服、健康同表現性感等。


氬係元素一種，符號Ar，原子序號18，原子重量39.9481。佢密度0.0017837，溶點83.96，沸點87.3，熱容量有0.52。Argon響希臘文有「唔活潑」嘅意思，由佢嘅特性而來。氬喺室溫下係無色無味氣體。


由於原子外層軌道充滿電子，因此佢唔容易發生化學反應，係一種惰性氣體。將佢放電時呈紫色。已知嘅氬嘅同位素共有14種，包括氬33至氬46。氬佔大氣體積嘅0.93%，係地球大氣中第三多嘅氣體，又係大氣中含量最多嘅惰性氣體。


氙係元素一種，符號Xe，原子序號54，原子重量131.2936。佢密度0.005887，溶點161.45，沸點165.03，熱容量有0.158，電負度有2.6。氙係一種冇色嘅稀有氣體，將佢放電嗰陣呈藍色。


氙同其他同族元素，唔易同其他物質產生化學作用，但自從1962年起，陸續發現咗氙嘅化合物。目前已知氙有80幾種化合物，包括氟化物、氯化物、氧化物、同埋高氙酸鈉。三氧化氙具有高度爆炸性。除咗個別化合物之外，氙化合物都係冇色嘅。


最早研製出一氧化碳嘅係法國化學家 de Lassone。佢通過加熱氧化鋅同碳，製成咗一氧化碳。但由於一氧化碳響燃燒嗰陣，會產生同氫氣類似嘅藍色火焰，de Lassone就搞錯咗咁話佢整到氫氣。響1800年英國化學家William Cruikshank先至證明一氧化碳係由碳元素同氧元素組成嘅化合物。


氡有放射性，有強烈放射性嘅氡可以致癌，流行病學明確表明吸入高濃度嘅氡同肺癌嘅發病率有關，所以，氡俾人認為係一種影響全球室內空氣質量嘅污染物。不過，有種講法認為，微量反而對健康有益，講法認為微量嘅族射線可以活化人體，有好多功效。


水銀，又叫做汞、銾，係元素一種，原子序號80。佢符號係 Hg，來自拉丁化嘅希臘文 hydrargyrum。佢質重有毒，屬於過渡金屬。汞響室溫之下係液體。人用汞來做溫度計、氣壓計，同其他科學架生。水銀可以由朱砂度提煉出來。


第三世界本嚟係冷戰時期政治術語，指以唔屬於第一世界同第二世界嘅細國。冷戰完咗後，第三世界個意思逐漸變做指發展比較落後嘅發展中國家，所指涉及嘅國家同地區雖然無絕對明確界定，但係一般係指一啲喺政治、經濟、社會現代化進程中相對落後嘅國家同地區。


水質污染包括海港、河流同海灣嘅污染，大部份都係由人類造成。當人類嘅排泄物、工廠排出嘅污水、耕種用嘅農藥或洗車嘅清潔劑，如果無將呢啲廢料用適當嘅方法處理就排出到大海，就會影響到水質。令到海港內嘅海水無論係含氧量、透光度、重金屬嘅含量等都無咁理想。


一氧化氮係種化合物，英文叫 Nitric oxide 或者 Nitrogen monoxide，符號NO，係由一個氧原子加一個氮原子組成。喺室溫下係氣體嚟。隻嘢係人，以至所有哺乳動物，細胞嘅重要訊號分子。


氖係元素一種，符號Ne，原子序號10，原子重量20.17976。佢密度0.0008999，溶點24.703 K，沸點27.07 K，熱容量有1.03。因為佢喺室溫之下係氣體，所以又叫氖氣。佢個氖係種惰性氣體，唔易同其他元素有化學作用。


錀係一種人工合成嘅放射性化學元素，化學符號係Rg，原子序數係111。錀屬於超重元素、超鈾元素、超錒元素。現時所發現嘅最穩定同位素嘅半衰期大概10分鐘，之後衰變成為第109號元素䥑。第111號元素係過渡金屬11族嘅成員，所以佢嘅化學性質預計同金、銀、銅等11族金屬類似，會係銀白色或金黃色嘅固體金屬。


第一次合成錀嘅實驗由杜布納團隊喺1986年用呢種冷核聚變反應。冇原子被確定可分配到錀，截面限制喺4PB。其後GSI嘅團隊用咗升級後嘅設施進行實驗，成功發現3粒272Rg原子。另有3粒原子喺2000年被合成。


直接合成272Rg嗰時已提供咗4個衰變可以量，11.37，11.03，10.82同10.40MeV。喺GSI測得嘅半衰期為1.6毫秒，同時從日本理化學研究所得到嘅數據顯示半衰期大概係3.8毫秒。數據有衝突可能係由於核異構體，但目前嘅數據唔足以作出任何結論。


對於銀，由於能量差距擴大，令佢呈銀色。然而，隨住原子序嘅增加，相對論效應令激發級別穩定嘅金嘅能隙減小再次呈金黃色。對於錀，計算表明，6d97s2水準穩定到佢成為基態嘅程度。由此產生嘅能量差之間嘅新嘅基態同第一激發態係相似，銀和同錀預計會係銀色嘅外觀。


錀預計會係第九個6D系列過渡金屬成員同埋喺週期表中最重嘅11族成員，位於銅、銀同金嘅下面。每個11族成員表現出唔同嘅穩定狀態。銅形成穩定嘅+2狀態，而白銀就主要形成銀，金就主要形成金。銅同銀就比較少見。


呢族較重嘅成員對化學反應呈惰性。銀同金都係對氧氣呈惰性，但可以同鹵素發生反應。此外，銀亦可以同硫同埋硫化氫發生反應，同金、銀相比，佢嘅反應活性明顯較高。錀預計比黃金更貴重，可以預計佢會對氧同鹵素呈惰性。


佢係13 族最重嘅元素，但至今都重未有足夠穩定嘅同位素可以用喺實驗當中，以證明佢嘅特性同嗰族嘅相符。Nh喺2003年第一次被發現喺Uup嘅衰變產物中，並喺2004年直接被合成。至今只有14個原子被成功製造。


杜布納小組嘅Dmitriev同理研小組嘅Morita分別對命名Uut進行咗提議。國際純粹與應用化學聯合會同國際純粹與應用物理聯合會嘅聯合工作小組會決定邊一方有權進行命名。2011年，IUPAC審核咗兩方進行過嘅實驗，並認為實驗並未符合「發現元素」嘅標準。


2015年除夕，日本理研小組被IUPAC認定發現到呢個元素，攞到新元素嘅命名權。外界一般預測呢個元素會被命名為Japonium，符號係Jp，同日本嘅英文簡寫一樣。呢個發現係日本第一次，亦係全亞洲第一次嘅新元素發現。


德國重離子研究所小組喺1998年首次嘗試合成Uut，用咗以上嘅冷聚變反應。喺兩次實驗中，佢哋都冇發現任何原子，計算出嘅截面為900 fb。佢哋喺2003年重複進行實驗，並將截面下降至400 fb。2003年尾，日本理研小組利用充氣反沖核分離器進行咗以上反應，截面達到140 fb。


2003年12月至2004年8月，佢哋進行咗長達8個月嘅輻照，並將敏感度提高到51 fb。呢個時候佢哋探測到一個278Uut原子。喺2005年，佢哋重複幾次進行實驗，並再發現一個原子。經過計算，兩個原子嘅截面為係記錄以來最低嘅31 fb。


Nh預計會係7p系第1個元素，並係元素週期表中13 族最重嘅成員，位於鉈之下。呢一族嘅氧化態為+III，但由於7s軌域嘅相對論性穩定性造成嘅惰性電子對效應，鉈只可以形成穩定嘅+I態，電離電勢更高，亦更難形成化學鍵。


活體實驗泛指喺生物活體入邊嚟做嘅實驗。In vivo係拉丁文「喺活體入便」嘅意思，亦即係「進行喺活體入便」嘅意思。喺科學領域，活體實驗通常指進行喺完整而且存活嘅個體入邊嘅組織嘅實驗，而唔係一部分組織，或死亡嘅個體。


試管實驗泛指喺生物活體之外嚟做嘅實驗，係同活體實驗啱啱相反嘅一種生物實驗方式。In vitro喺拉丁文入邊係「喺玻璃入邊」嘅意思，指嘅係進行或發生喺試管入邊嘅實驗同實驗技術。更廣義嘅意思，則係指活生物體之外嘅環境入便嘅操作。


減數分裂係一種好特別嘅細胞分裂，會搞到染色體嘅數目減一半，變做單倍體細胞，每條染色體都係嚟自於佢嘅親本細胞 。呢個過程會發生喺所有用有性生殖嚟繁殖嘅細胞生物體入面，包括動物、植物、同埋真菌 。同有絲分裂唔同嘅係，減數分裂會做兩次分裂，分做四粒子細胞，而且子細胞同親本細胞嘅基因大多數都唔一樣，因為喺分裂嗰陣會互換。


細胞學說係有關於動物同植物嘅結構同埋佢哋嘅生命活動基本單位嘅學說。呢個學說係由德國生物學家Matthias Jakob Schleiden同Theodor Schwann分別喺 1838 年同 1839 年提出嘅。


生物學家同相關領域嘅科學家好多時會用呢幾種元素嘅英文名嘅開頭字母，將佢哋合稱做「CHNOPS」。CHNOPS 能夠組成蛋白質、核酸同脂呢啲生命必要嘅物質，而且 CHNOPS 當中頭嗰 5 種仲要係 DNA 嘅化學成份，而硫就係半胱氨酸同甲硫氨酸呢兩種重要氨基酸嘅成份之一。


外星生物，粵文又叫地外生命或者地外生物，泛指喺地球以外嘅行星上產生同進化出嚟嘅生命。直至 2020 年為止，科學界一致認同全宇宙淨係得地球係確定咗有傳統定義上嘅生命嘅，不過有好多人都認為外星生命係有可能存在嘅，甚至確信地球以外有生命。


跟手科學家可以思考每粒恆星嘅可住帶－「處於可住帶」意思即係話一粒行星離佢嗰粒恆星唔係太遠又唔係太近，所以唔會太熱或者太凍，令粒行星嘅表面可以有液態嘅水存在。另一方面，又有啲科學家喺度深測地球四周圍嘅電磁波，睇吓呢啲電磁波當中有冇啲望落似係地球人類以外嘅文明傳嘅資訊。


另一方面，一粒行星能唔能夠有生命亦取決於佢粒恆星喺個星系入面嘅位置，如果粒恆星身處喺星系當中某啲化學元素多嘅地方，佢可以有行星嘅機會會大啲，而且又會少啲受到超新星衝擊，所以支持到複雜生命嘅機會率一般都被認為會高啲。


碳係地球上便所有生物生命嘅基礎。複雜嘅有機分子都系碳元素同第啲元素，好似氧、氫、氮呢啲，通過化學鍵結合成嘅。呢啲元素係有機生命必須嘅。碳可以同佢哋結合係因為佢有四價電子。到而家重未發現有唔係碳構成嘅生命，所以啲人嘅太空生物知識就假定宇宙入便嘅冚嘭唥生命都係碳生命。


除左碳之外，只有少數原素係具有支援生命活動既能力，硅就係其中一種。由於硅同碳係係同一族, 所以硅都有四價電子。佢亦都會同自己鍵合，但通常會以晶格既形式出現，而唔係長鏈。不過，佢所鍵合既複合物太穩定，所以唔可以容易咁以唔同方式重組，亦因為咁，佢唔係真係具有支持生命活動既能力。


好多生物都會分成兩性，即係雌性同雄性。性繁殖靠專門用以生殖嘅生殖細胞結合，形成子息，等遺傳咗佢有父母嘅特徵。生殖細胞個形可以一模一樣，但多數都係唔同形，尤其係分成兩種。雄生殖細胞，通常都好細，又易郁，可以帶基因訊息到遠處，而雌生殖細胞，通常係大粒，唔易郁，但好多營養，用來孕出新生命。


人類因自然法則斷定性別，就算經過青春期都唔同其他動物野獸，正常人係唔會性徵變態。因此有性別認同問題，或相關病態人士，就可以除男女先天兩性，重有更多「性別」或「等三性別」，特別係近年性別社會運動造成更多更多問題。


根據熱力學第二定律，一個封閉系統當中嘅熵永遠唔會跌，只有可能維持不變或者升。熱力學第二定律意味住，搵個封閉系統，隨住時間過去，個系統內部嘅粒子同能量頂櫳維持唔郁，而喺現實多數會慢慢走位，會漸漸趨向熱力學平衡－熵數值最大化嘅狀態。


幾乎所有細胞活動過程都需要酵素嘅參與。當酶進行催化嗰陣，俾酶催化嘅叫做「受質」。受質通過酶嘅催化，會轉化成另一種分子。而酶係催化過程入面，係唔會被消耗嘅，也唔會影響反應嘅化學平衡。同其他無機催化劑唔同，酶具有高度嘅專一性，即係話只會催化特定嘅反應，或者產生特定嘅分子。


生物分層係生物學上嘅一個概念，指將生命想像成一種多層嘅現象－一個生態系統由若干個生物群落組成，而每個生物群落又由若干個種群組成，每個種群又由若干隻生物組成，一隻生物由若干個器官組成... 如此類推，一路去到原子嘅層面。


原生生物係一類真核生物，主要包含有細胞核嘅單細胞生物，唔係動物、植物同真菌。雖則歸為一類，並唔係因為佢哋之間有祖先關連，只係方便研究，未清楚關係之前，暫時擺埋一齊。佢哋之間差異極大，細胞結構、繁殖同生活史，可以極之唔同。


循環論證，又有譯做循環推理，係一種邏輯謬論，簡單講即係「自己話自己係」，舉一個例，有一個人自己寫咗本書，本書係講一種唔知乜嘢怪物，之後同人講話呢個世界有呢種唔知乜嘢怪物，人哋問佢點証實，佢就話係自己本書講，但本書根本係佢自己寫，然後又自己話係，咁就叫做循環論證。


喺實際生活上，郁緊嘅物件最終會停低，噉係因為喺地球大氣環境之下所有郁緊嘅物體都會同空氣有摩擦力。如果喺冇摩擦力嘅環境，物件會一直以均速向住同一個方向行，而佢嘅速度同方向都唔會變。物件變速變向，一定要另外再施啲力先至得。


有關物體嘅慣性等問題，早喺古希臘嗰陣經已有人喺度諗。古希臘哲學家阿里士多德認為宇宙入面嘅所有嘢都有佢哋嘅「自然位置」－一個所謂「處於完美狀態」嘅位置－而所有物體都偏向固定喺自己嘅自然位置嗰度唔郁，而俾某啲外力影響而移離咗自己自然位置嘅物體會傾向返返去佢個自然位置嗰度。


佢仲推論話噉係因為宇宙係傾向完美嘅，好似石頭呢啲重嘅嘢嘅完美位置就係地面，而好似煙呢啲輕嘅嘢嘅完美位置就喺空中。阿里士多德仲將物體嘅運動細分做兩種－「自然運動」同埋「暴烈運動」，重嘅嘢跌落地下係一種自然運動，而好似箭呢啲俾人射上空嘅嘢就係唔自然嘅運動，而呢啲唔自然嘅運動需要有人加啲「暴烈力」先至會發生。


如果個波係碌落斜面 BD、BE、或者 BF 度，假設一樣冇摩擦力同空氣阻力嘅話，個波最後都係會碌返上去同 A 點同樣高度嘅位置度。如果過咗 B 點之後冇任何斜面，個波會跟住直線 BH 郁動。於是乎伽利略總結話，如果冇遇到任何嘅阻礙，郁動緊嘅物體會持續噉以均速直線噉郁。


喺呢度，牛頓並有提到第一定律同慣性參考系之間嘅啦掕，而專注喺點解日常觀察入面郁緊嘅嘢硬係會停。佢推論出噉係因為有空氣阻力同埋地面摩擦力等嘅力喺度－如果呢啲力唔存在，郁緊嘅物體會係噉推持均速運動。呢條橋係一個好緊要嘅突破，要有好仔細嘅分析同豐富嘅想像力先至會諗到出嚟。


後嚟愛因斯坦喺廿世紀初提出嘅相對論說明咗牛頓呢個諗法淨係喺一般環境之下先至行得通－如果件物件郁嘅速度明顯低過光速而且冇超強重力場影響嘅話，呢個諗嘢方法係大致上啱用嘅。至於喺非一般環境之下又係點同埋點解會噉，相對論有更加詳細嘅描述。


所以牛頓攞固定天體嚟做參考系嗰套做法喺廿一世紀經已俾物理學界公認咗唔係百份之百準確嘅。雖然係噉，揀用固定天體做慣性參考系造成嘅誤差好細－例如係地球圍住太陽公轉產生嘅離心力比起太陽圍住銀河系中心公轉產生嘅離心力大成 3000 萬倍，令到喺研究太陽系嗰陣好多時淨係用太陽做慣性參考系經已有足夠嘅精確性，所以仲會有好多人用。


係物體 A 施加喺物體 B 上面嘅力。由呢條式入面睇得出兩股力嘅數值係相等嘅，而個負號就表示咗佢哋方向相反－擺喺一個一維座標系統入面嗰度嘅話，佢哋一定會係一個向正方向一個向負方向，而且反作用力同作用力嘅物理本質應該係完全一樣嘅－如果作用力係一股萬有引力嘅話，噉反作用力都係一股萬有引力。


同所有科學家一樣，牛頓都相信用實驗等嘅方法驗證自己提出嘅理論。為咗驗證第三定律，牛頓佢諗咗個思想實驗出嚟。假如喺兩舊互相吸引嘅物體 A 同 B 中間擺舊嘢 C 隔開佢哋唔俾佢哋聚埋一齊。如果 A 同 B 是但一個感受到比對方更強嘅吸引力嘅話，噉佢施落去 C 嗰度嘅力會大過對方施喺 C 嗰度嘅力，噉會令到 C 冇辦法處喺平衡狀態，而成個系統會向施加強勁吸引力嗰一方加速郁。


位能，又叫勢能，包括重力勢能、彈性勢能、電勢能等等，係指物體因為佢嘅位置而產生嘅能量，當件嘢嘅位置改變，就可以將位能轉化做動能或者其他能量。位能同保守力有密切關係，對於每一個保守力都可以定義一個位能。


動能同位能喺物理學同埋好多工程學領域上都係不可或缺嘅概念。例如想像家陣有架過山車由路軌頂點向下衝，期間架車會加速得到動能，架車所得嘅動能嘅量局部取決於架車喺頂點嗰陣嘅位能嘅量。頂點位能嘅量可以用相對簡單嘅數估計，所以動能同位能嘅概念可以攞嚟幫手估計架過山車向下衝嗰陣嘅最高速度會係幾多，而知道過山車嘅最高速度對於評估過山車嘅安全嚟講有用。


角動量，英文Angular momentum，量度物體旋轉嘅量，唔同質量、形狀同轉速，都會影響個量。物體無外在力距，角動量係唔會變，依個就係角動量守衡。角動量同動量概念類似，角動量講係轉，而動量講直線行。


再用呢啲式嚟估計啲機件會點樣隨時間而郁動，亦可以從而得出「如果畀咁多咁多力落呢嚿機件度，成部機出幾多嘅力」噉嘅有用資訊。事實係到咗廿一世紀初，剛體動力學有咗相當廣泛嘅用途，喺工程學以至遊戲物理等嘅工作上都成日會畀人攞嚟分析系統嘅郁動。


因為噉，剛體動力學最常係攞嚟分析一啲「由若干嚿有返咁上下硬淨嘅物體組成」嘅系統嗰啲組成部份嘅郁動－最常見嘅例子係各種嘅現代機械，而機械人學上亦都成日會用剛體動力學嚟分析一部機械人啲唔同部件之間嘅互動。


過山車係一種好受歡迎嘅機動遊戲。做法係俾乘客坐喺架列車上面，然後俾架列車沿住條路軌以有返咁上下高嘅速度飛馳－同時座位掕咗安全帶等嘅架生確保乘客嘅安全。噉做目的係想靠高速郁動造成嘅刺激令乘客有興奮嘅感覺，達到娛樂嘅效果。


G 力係指造成「有重量」嘅感覺嘅加速度，而 1 單位咁多嘅 G 力表示喺一般地球環境下人感覺到嘅重力加速度。G 力 係過山車設計上嘅重要一環，唔同方向同大細嘅 G 力 都會引起唔同嘅體驗，設計過山車嘅工程師實要有技巧噉運用 G 力嘅變化。


開普勒喺1594年搬到奧地利嘅格拉茨，做任數學同天文學教師。喺呢個時期，佢出版咗好多天文曆書同預測書，令佢嘅聲譽喺占星術師界嘅地位更加提高。佢喺1596年出版咗《宇宙之謎》一書，探討天體運動同宇宙結構嘅問題，雖然有唔少謬誤，不過仍然得到麥斯特林同第谷嘅讚賞。


1611年，開普勒改良咗伽利略嘅望遠鏡，變成更方便觀察天象嘅「開普勒望遠鏡」，重喺佢本《論光學》寫低對光線折射嘅計算同火嘅成像原理。佢用簡單嘅數學方法代替以前複雜嘅模式得出週期定律，即係開普勒第三定律。


開普勒嘅著作《新天文學》、《宇宙和諧》同《哥白尼天文學大綱》對其他科學家，包括牛頓，有深遠影響，為佢哋嘅萬有引力理論奠定咗基礎。佢嘅研究－尤其係開普勒三大定律－廣泛而有影響力，令佢成為現代天文學、科學方法同自然科學嘅奠基人之一，而佢亦被人叫做「天空法律嘅制定人」。


拉普拉斯係一位法國學者同多面手，佢嘅工作對工程學、數學、統計學、物理學、天文學同哲學嘅發展都有重要影響。佢喺佢嗰五卷《天體力學》度總結同擴展咗前人嘅工作，將古典力學嘅幾何研究轉化為基於微積分嘅研究，從而開拓咗更廣泛嘅問題範圍。


拉普拉斯亦提出咗拉普拉斯方程式，同埋係數學物理學中嘅拉普拉斯變換嘅先驅者，呢個變換喺好多數學物理學嘅分支中都有應用，而且都以佢嘅名字命名。佢亦重新陳述同發展咗有關太陽系起源嘅星雲假說，同埋係首批提出類似黑洞嘅概念嘅科學家之一，史提芬·霍金就話過「拉普拉斯基本上預測咗黑洞嘅存在」。


拉普拉斯被視為史上最偉大嘅科學家之一，有時被稱為「法國牛頓」，佢嘅自然數學才能被認為幾乎超越哂當時嘅科學家。1785年拿破崙喺巴黎嘅軍事學院畢業時，佢就係考官。拉普拉斯喺1806年成為帝國伯爵，1817年喺波旁王朝復辟之後佢成為侯爵。


《星空奇遇記》係一部2009年美國太空科幻電影，由J·J·艾布斯做導演，呢套片係「星空奇遇記電影系列」嘅第11部，而且係電視劇《星空奇遇記》嘅重拍版電影。主演係基斯·派尼、沙查昆圖、Eric Bana、Zoe Saldana、里安納尼姆。


... 等嘅研究問題，基本上都實會睇睇場統計分析嘅自由度有幾高。如果一場分析嘅自由度低，就表示手上嘅資訊量比較少，而呢點就表示分析者對於「呢場測試係咪真係能夠探測到實質存在嘅效果」存疑。簡化噉講嘅話，如果一場統計分析自由度高，就表示分析者手上有好多多餘嘅資訊，噉例如估計迴歸模型嗰啲參數嗰陣，就有多啲唔同個案嘅值可以攞嚟代入條式嗰度，有得代多幾次嚟驗證吓個模型係咪真係做到準確嘅預測。


語言資源對於教人工智能處理語言嚟講係不可或缺嘅。噉係因為教電腦處理一隻語言，通常都係要畀電腦讀取一大堆用嗰隻語言寫出嚟嘅文字。例如要整 ChatGPT，設計者就用咗閒閒哋幾億字咁多嘅英文文字。除此之外，語言資源亦可以攞嚟做語言學研究嘅材料。


專利權具有地域性，即係一個地方獲得嘅專利未必喺另一個地方適用，對於唔同嘅國家更加係噉。另外亦有排他性，可禁止其他人未經權屬人同意，生產、使用、售賣或者約定售賣，同埋進口相關產品或技術。但係反過來持有專利權並唔能夠保證權屬人本身可以隨意生產相關產品或使用相關技術。


因為亞巴郎諸教對雕像嘅忌諱，亞巴郎諸教各教喺歷史上都有出現破壞偶像主義，啲信徒出於宗教目的而走去大規模噉破壞雕像，尤其係異教徒嘅宗教偶像。例如係歐洲喺 16 世紀嗰時搞宗教改革，呢場改革涉及對羅馬天主教會嘅不滿，亦引致新教嘅出現，而期間有好多激進嘅信徒都走去破壞羅馬天主教會好興整嘅宗教雕像同浮雕。


呢種畫歷史好悠久－遠至古埃及經已有人喺度用水彩畫畫，而中世紀嘅歐洲同同期嘅東亞都有用水彩畫畫嘅做法。藝術史學家一般認為，水彩係喺文藝復興時期中後嘅歐洲先正式興起嘅，當時有德國嘅丟勒等嘅藝術家採用水彩嚟畫佢哋嘅作品，令水彩開始受到藝術界嘅注意。


水墨畫係指用墨汁畫出嚟嘅畫，墨汁係將墨放喺墨硯嗰度用水研磨形成嘅。水墨畫係狹義上嘅中國畫，亦可以話係傳統東亞畫藝嘅一個代表，喺唐朝嗰時經已存在，打後喺宋朝時期進入全盛，並且傳到去全東亞嘅各個地區－包括日本同朝鮮半島在內。


粉彩畫係指用粉彩畫嘅畫。粉彩係一碌碌將乾、處於粉狀嘅顏料用結合劑固定成一嚿形成嘅棒，叫粉彩筆，粉彩筆因為已經係固體，所以畫粉彩唔係用支畫筆沾，而係將碌粉彩磨落去畫嘅表面上，等顏料因為磨擦力由支棒嗰度脫落，並且黐上去塊表面，形成有色彩嘅圖案。


一般嚟講，數碼繪畫嘅做法係，畫畫人會用一啲電子架生控制住部電腦，用部電腦嘅圖像軟件畫出想要嘅圖像，然後再將呢啲訊息傳去打印機等嘅機械嗰度，等部打印機將顏料加落去紙等嘅表面上高，而且廿一世紀嘅圖像軟件仲有好多技術能夠造出似油畫或者水彩畫噉嘅筆觸等嘅效果。


拉坯係指用電動嘅拉坯機或者手動嘅製陶轉盤，用手藝將泥坯拉成想整嘅樣，之不過好明顯呢個方法淨係整到圓嘢。注漿成形，即係倒模，係指用水同少量化學添加劑溝出嚟嘅泥漿，注入預先用石膏製成嘅模，利用咗石膏嗦水嘅特性，喺泥漿畀個模嗦咗幾秒水之後倒走多餘嘅泥漿，再等半乾之後小心攞件嘢出嚟。


上釉唔算係通常必要，但係多數陶藝都會做，尤其係食具會用佢嚟做防水。之不過，西方傳統手工係一般唔會即刻上釉，而係先經過一個叫素燒嘅低溫燒製工序，將件嘢定咗型先。經呢個工序件嘢就會易啲上釉，同埋若果上釉出咗錯可以用水洗走渠，等風乾之後再上過。


上釉並唔係一種 ｢想點就會點｣ 嘅工序，因為釉喺燒嘅過程會變成半流質，甚至乎流質，所以通常唔可以完全控制燒成之後啲釉去咗邊。有啲人會利用釉嘅呢種特性做出隨機性嘅效果，但係若果要畫一啲精細嘅畫或者寫字，通常會用釉下彩或者某一啲可以用嘅顏料呢類唔會聽個爐燒熔嘅嘢，然後再喺上面加一層透明釉。


工業度有半自動化嘅陶藝步驟替代人手，譬如拉坯可以由部自動機嚟拉。工業應用嘅工序譬如風乾方法同燒製嘅先後次序呢啲，好多時同人工做嘅都有唔同。經呢種工業方法出嘅成品，除咗碗碟呢啲嘅一般器皿，仲可以工業生產埋洗手盆、廁盆呢啲。


西洋式插花亦稱為歐式插花，特點係注重花材嘅外形，追求塊面同群體嘅藝術魅力，作品簡潔、大方、凝練，構圖多數以對稱式、均齊式出現，色彩艷麗濃厚，花材種類多，用量大，表現出熱情奔放、雍容華貴、端莊大方嘅風格。


全部或主要用自然乾嘅花或經過加工處理嘅乾燥植物材料進行插製。既能夠保持原有植物嘅自然形態美，又可以隨意染色、組合，插製之後可以長期擺放，方便管理，唔受光線嘅限制，特別適合擺放喺較暗嘅地方。缺點係唔適合長時間喺強光之下暴曬，喺潮濕嘅環境亦冇咁耐用。


理論上，一幅演算法藝術作品可以用人手整－個藝術家喺寫好個程式之後可以人手噉計數同畫幅作品出嚟，但現實係，稍為複雜啲嘅程式要用人手計會好嘥時間，所以喺實際應用上，演算法藝術冚唪唥都會以電腦程式嘅方式呈現。


正正就係所謂嘅消失點。消失點好影響到睇嘢嗰個人點樣判斷幅圖入面嘅 3D 空間，而事實係啲人將透視圖分類嗰時，就係用「消失點有幾多點」嚟分嘅，而且唔同消失點數量做到嘅效果都唔同。整圖像嘅人可以靠「睇嘢嘅人喺想像中嗰笪 3D 空間當中企邊度」嚟決定要揀邊種透視方法。


叉燒係廣東燒味，用叉叉住嚿搽咗紅色叉燒醬嘅豬肉燒熟，而叉燒醬就用到生抽、蒜蓉、麥芽糖、南乳、五香粉、酒等等溝成。一舊靚叉燒應該肉質軟嫩多汁、色澤鮮明、香味四溢、肥瘦均衡。用叉燒做嘅餸包括有叉燒飯、叉燒包同叉燒酥。


人蔘係常見嘅藥材同保健食品。喺中藥學，有大補元氣嘅功效。主治久病虛脫、大出血同大嘔大疴啲高危病，重有健脾益肺、安神增智嘅功效。喺華人界，習慣用佢嘅根做藥。另外，佢嘅根、梗、葉同花都有明顯抗缺氧同抗疲勞嘅功效，尤其花嘅滋補強身作用重犀利過佢嘅根。


功用主義，又叫效益主義或樂利主義，舊時嗌功利主義，係倫理學中一個理論。由於功利個詞嚮中文中有貶意，所以中文哲學界傾向以效益主義，取代功利主義。效益主義提倡追求「最大幸福」，認為效益即係至善，同行為決定標準喺結果嘅效益程度。


寫實主義，又有叫自然主義，係 19 世紀中喺法國盛起嘅一種藝術風格，主張藝術應該盡可能追求準確噉描述現實，避免喺作品當中加入任何人工化嘅嘢、誇大嘅線條、唔自然嘅色彩、或者超自然元素，所以寫實主義嘅畫作好多時望落甚至會似相多過似畫。


儒家初頭只係屬諸子百家之一，喺秦代大受迫害，但係由漢代起就得到朝廷獨尊，成為官學同國教，掌握文化教育同入仕之途，奠定儒家喺中國歷史文化嘅地位。喺兩晉南北朝同唐朝，儒家同佛教、道教合稱「三教」。儒學試過一度冇咗喺哲理思想領域嘅領導地位，後嚟經宋儒重新闡釋，形成理學，得以重振聲勢，倫理思想滲透到中國社會各個層面，並且流傳到朝鮮、日本、越南、琉球等地，大受尊崇，成為咗東亞一大學術思想體系。


混沌理論係數學嘅一個子領域，研究「望落好似完全隨機同無法預測嘅系統」。精確啲講，套理論建基於蝴蝶效應－呢個諗頭講响非線性系統入面，就算初始狀態變咗少少，都可以引發好大影響，令個系統跟住落嚟嘅狀態完全唔同嗮。


... 呀噉。有好多唔同領域嘅工作者都有興趣研究混沌現象，除咗頭先提到嘅領域之外，氣候學、生態學、各門嘅社會科學以至電腦科學等嘅多個領域，都有工作者著手研究混沌。呢啲咁多唔同嘅研究就形成咗個跨學科嘅領域－混沌理論。


但到咗20世紀，當數理哲學，科學哲學同埋基本粒子物理學嘅新發現，將以前好多物質嘅所謂界限都打破咗，啲人就唔再滿足於神學嘅說法，但係佢哋仍未能夠完全解釋到乜嘢係「存在」、點解人對「我」、「存在」嘅觀念會咁重。


喺20世紀各個唔同時期存在著形而上學嘅主觀主義學派，客觀主義學派，相對論學派唔同流派，後現代主義嘅實體哲學家力圖通過喺唔同環境下嘅哲學行動來重新定義上述嘅各個問題，主要依賴生物學、生態學同認知科學嘅最新研究成果，瞭解動物喺自然同人工提供嘅環境中嘅認知情況。


辯證法，又稱推論法、辯論，係種辯駁法，古時東方哲學同西方哲學都以呢個法為中心。辯證法係兩人有唔明嘅諗法，用對話說服對方。辯證法裏便，就算雙方幾唔同意見都好，都會有共有一啲意思同推論原則。東西方唔同時期，都出咗唔同類嘅辯證法。


由於英語係新加坡主要嘅教育同工作語言，所以新加坡人會對英語嘅專業術語較爲熟悉，而對華語嘅專業術語較爲陌生。咁導致咗好多新加坡人做嘢嗰陣會將好多英語嘅專業術語摻入華語一齊用。呢種星式華語喺某種程度上會造成新加坡人同台灣人以及中國大陸人喺工作方面出現一啲溝通障礙。


有好多同星式華語相關嘅詞語經常出現喺新加坡華語當中，例如「支離破碎的華語」、「半桶水」或者「六點半華語」。呢啲詞彙都係描寫部分新加坡人華語水平較低。呢啲名詞代表住說以百分之百嚟衡量標準漢語，有啲新加坡人只能夠領會五六成華語。


其中一個原因係星式華語被廣泛使用，係新加坡人自細就養成呢個習慣。華語程度嘅低落亦可以追究到平日較少使用標準漢語，同埋較少練習聽說讀寫。有時講星式華語嘅人，可能無法有效咁同純華語人士溝通，尤其係高階程度會話。


馬來西亞華語、華文、大馬中文，係馬來西亞華人圈中普遍使用一種含有當地特色嘅華語，大約8百萬人使用。留意嘅係，華語、華文本來包括中文裏各種漢語族嘅語言，不過因為政治上嘅扭曲，今日喺馬來西亞講「華語」、「華文」通常指現代標準官話嘅變體。


雖然馬來西亞華語係以中國現代標準官話為基準，但係受到當地歷史、文化同社會環境等影響，同中國嘅普通話有一定嘅差異，主要喺日常口語同用詞上有唔同。另外，通俗同標準官話有好大差異，前者係華人社會喺日常生活中所用，後者係當地中文媒體所用。


目前佔統治地位嘅數學典範思想係基於公理化集合論同形式邏輯嘅。實際上，幾乎所有而家嘅數學定理都可以表述為集合論下嘅定理。喺呢個觀點下，所謂數學命題嘅真實性，不過就係該命題可以從集合論公理使用形式邏輯推導出來。


一啲數學哲學嘅現代理論唔承認呢種數學基礎存在。有啲理論傾向於專注數學實踐，並試圖將數學家嘅實際工作視為一種社會群體來作描述同分析。都有理論試圖創造一個數學認知科學，將數學喺'現實世界'中嘅可靠性歸結為人類嘅認知。


伯特蘭 亞瑟 威廉 羅素，羅素伯爵三世，OM，FRS，係個英國哲學家，邏輯學家，數學家，歷史學家，社會評論家。佢成世人唔同時間，認為自己係一個自由主義、社會主義、和平主義者，佢亦承認，深層次來講，佢全部都唔係。


羅素帶領二十世紀初嘅英國「對抗理想主義」。羅素同埋佢前輩弗雷格、佢學生維根斯坦創立分析哲學。亦譽為廿世紀首屈一指嘅邏輯學家。佢夾埋 A.N.懷特海一齊寫嘅《數學原理》，企圖將數學建基於邏輯學。佢嘅哲學散文 On Denoting 好多人認同係一個「哲學嘅範式」。


羅素出名反戰，佢反帝國主義，亦因為喺第一次世界大戰嗰時為和平主義而入監。之後。佢反對希特拉、批評史太林極權主義，又抨擊美國介入越戰，重支持裁減核武。1950年，羅素獲諾貝爾文學獎，嚟「表揚佢多變同重要著作之中，宣揚人道主義嘅理想同埋思想嘅自由」。


逃逸速度，物理學上速度一種。質量非常之高物體，諸如天文上嘅星體，都帶有好大嘅萬有引力。物件無推進之下，至少要幾快先，至走得出依個物體嘅引力，擺脫束縛，可以去到無限遠，咁就為之逃逸速度。逃逸速度同物體嘅質量，以及距離物體重心有幾遠有關。


逃逸速度可以用另一種講法，物件嘅動能，正好抵消物件所在嘅萬有引力位能。物件達到逃逸速度，並唔可能喺物體表面，亦唔可能環繞物體運行。一達到逃逸速度，就唔需要任何推進，都會自行逃脫。由於逃脫速度愈遠愈細，至到無限遠，就會歸零。


海平面，實爲平均海平面，係一地高低嘅參考高度，以海面爲之零。佢計法係咁，潮漲到最高，同潮退到最低，拎戥勻高低個位作準。其他地方就參考呢個位，比較高度。海平面假設度度地引力一樣，而地球係完美球形，而水量係平均散佈。


相對濕度係指單位體積空氣中，實際水蒸氣嘅分壓同相同溫度同埋體積下水飽和蒸氣壓嘅百分比。佢即係絕對濕度同最高濕度之間嘅比，佢個值顯示水蒸氣嘅飽和度有幾高。喺家陣嘅氣溫之下，空氣裏面嘅水分含量達至飽和，噉相對濕度就係100%。


若果空氣嘅相對濕度超過咗100%，水蒸氣一般會凝結出水。隨住溫度升高，空氣可以包含嘅水就越多，換句話講，喺一樣咁多水蒸氣嘅情況下，溫度降低相對濕度就會升高。因此喺提供相對濕度嘅同時亦都要提供溫度嘅數據。


20世紀前科學家認為，人類用本質主義劃分人種。不過二戰後20年，群體遺傳學研究發現新數據同模型可質疑以前理解，轉而以群體、特徵線等唔同方向研究。1990年代，基因體學同分支系統學研究中新出現嘅數據同模型令科學界對人類起源有新認識，令部份科學家轉而用「世系」而唔係特徵作為種族定義。


過去種族主義者就會用膚色分出更「優秀人類」，由白人社會至上角度，次等為黃皮膚，同黑皮膚人種。由一種聽落較為科學，就近代針對血統純正方面，以遺傳疾病、生物特徵等先天缺陷同差異，區別當中「優秀人種」同「病人」。


而家各國成日有排外情緒，例如中國官方大搞排外仇日。好多時，已經變成一種人身攻擊民族中傷。人類以前，甚至重有過種族清洗。所以而家，國際算係和平時，多數人都企上道德高地，唱反歧視反法西斯，甚至要立法禁止人民種族歧視嘅言行。


喺二十世紀之前，關於漢族差異性嘅研究好少。直到1930年代，中國廣東學者羅香林意識到，如漢族等人口多嘅民族，會因為時代同環境嘅變遷，逐漸分化，形成微有唔同嘅亞文化群體。為咗描述呢啲亞文化群體，羅香林首創咗「民系」呢個詞。


佢係地殼第二多嘅元素，佔總質量27.7%。矽係四價類金屬，同碳性質好似，不過就無咁活躍。大自然裏面無自由矽，主要係變成化合物二氧化矽，而二氧化矽有好唔同結晶形態，好似石英噉。另一種係用唔同嘅矽酸鹽，長石就係其中一隻。


鎂係一隻元素，原子序號12，原子量24.3050。鎂符號係Mg，來自Magnesium，係地球第八多嘅元素，地殼有2%重量都係鎂來，溶得落海水嘅元素之中，佢排第三。鎂係細胞必要元素。鎂係鹼土金屬，不過自然界裏面冇金屬形態出現嘅鎂，全部都係鎂嘅化合物或者離子。


鎢係一種化學元素，佢嘅化學符號係W，原子序數74，係一種非常硬、鋼灰色至白色嘅過渡金屬。含有鎢嘅礦物有黑鎢礦同白鎢礦等。鎢嘅物理特徵非常強，尤其係佢嘅熔點非常高，係所有非合金金屬中最高嘅。純鎢主要用喺電器同電子設備中，它嘅好多化合物同合金都被用喺好多其它應用中。


鎢目前有27種人造放射性同位素，其中最穩定嘅係181W，半衰期係121.2日，185W嘅半衰期係75.1日，188W嘅半衰期係69.4日，178W嘅半衰期係21.6日。其它放射性同位素嘅半衰期都響24小時以下，其中大多數少過8分鐘。


瑞典科學家卡爾·威廉·舍勒係1781年發現一種新嘅酸，叫做鎢酸，可以由白鎢礦製成。托爾貝恩·貝里曼同舍勒提出，呢隻酸經還原後可以成為一種新嘅金屬。1783年，胡安·何塞·德盧亞爾同細佬福斯托發現咗另一隻由黑鎢礦製成嘅酸，同白鎢礦製成嘅鎢酸一樣。


至今所有喺大自然搵到嘅鎢都冇屬於純鎢嘅狀態。相反，鎢主要喺黑鎢礦同埋白鎢礦呢兩種礦物質搵到。 黑鎢礦係指鎢酸鐵同埋鎢酸錳形成嘅固溶液，而白鎢礦就係鎢酸鈣。其他嘅礦物質嘅豐度為中等至非常罕見，亦幾乎沒有經濟價值。


氟係元素一種，符號F，原子序號9，原子重量18.99840325。佢密度0.001696，溶點53.63，沸點85.03，熱容量有0.824，電負度有3.98。氟屬於鹵素。氟單質係一種有強烈腐蝕性嘅氣體，亦係氧化性最強嘅單質。


氟可以保護牙齒，因為氟可以令牙齒表面嘅羥基磷酸鈣轉變成更加難溶嘅氟磷酸鈣。所以可以保護牙齒，令牙齒更健康。一般牙膏裏面都含有氟化物。但係，如果人體攝入太多氟，就會引起氟斑牙、氟骨病等疾病。所以，人體需要氟，但係要適量。


氯係元素一種，符號Cl，原子序號17，原子重量35.4532。佢嘅密度係0.003214，溶點172.31，沸點239.11，熱容量有0.479，電負度有3.16。呢隻元素顏色稍青，有毒。喺室溫嗰陣係氣體，所以叫「氯氣」。


基於佢係一種比較平嘅消毒劑，一般嘅自來水同游泳池都會用佢來做消毒。但由於佢嘅水溶性比較差、毒性比較大、會放出特殊嘅氣味，而且容易產生有致癌風險嘅三鹵甲烷等有機氯化合物，所以，家陣英國唔再用氯氣嚟消毒泳池，改為用二氧化氯、氯胺或臭氧等等嚟代替氯氣作為水嘅消毒劑。


地幔可以分成上下兩層。其中上地幔係由Si、O、Fe、Mg等元素嚟組成，而Fe同Mg嘅含量方面，重多過地殼嘅Fe同Mg嘅含量，所以呢層重可以嗌「地幔矽鎂層」。通常噉話，呢度啲嘢都係話係熔化或融化咗又得，話未熔化或融化咗又得嘅形態，好似條傳輸帶噉帶住地殼慢慢噉移，重督促埋地球下層同上層嘅物質搞交換。


就好似瀝青噉，喺短時間入面有固體嘅性質，但係時間一耐咗就發生變形，啲嘢就搞到半個塑料噉嘅樣出嚟。如估喺地幔嘅上層，由於佢啲壓力比較細，加上物質又好似話係熔化或融化咗又得，話未熔化或融化咗又得嘅形態，所以又可以嗌成「軟流層」，而地殼就喺呢個軟流層嘅上面。


頭先講咗，地熱入面好多都係嚟自核衰變－即係唔穩定嘅原子核放輻射並且變成穩定原子核嘅過程，而穩定咗嘅原子通常唔會再放輻射。所以地球科學家推測喺地球歷史再早啲嗰陣，地球有更加多可以放輻射嘅同位素，所以嗰時佢可以產生更勁嘅內熱，喺 30 億年前可能係而家嘅兩倍。


熱點喺地質學上係指地球表面長期歷經活躍嘅火山活動地區。約翰·圖佐·威爾遜喺1963年有一種諗法，認為好似喺夏威夷群島咁樣嘅火山鏈係板塊緩慢咁移動時經過地表下一個「固定嘅」熱點而形成。熱點被認為係一股比較熱、狹窄嘅地幔喺地函同地核之間嘅邊界開始向上進行對流而形成，呢啲叫「地函熱柱」。


最新嘅地質學上證據將熱點嘅成因指向海洋地殼隱沒至核幔邊界，海洋地殼因佢密度較細而上升，過程中減壓融熔。地質學家已確認出全球40到50個熱點，最活躍嘅熱點包括夏威夷、留尼旺、黃石、加拉帕戈斯群島、冰島等地。


大部分熱點係玄武岩。當比較少水被困喺地殼，壓力都較低，佢哋比俯衝帶火山爆炸力低。喺大陸地殼熱點影響嘅地方，岩漿通過大陸地殼上嚟，融化形成流紋岩。呢啲流紋岩可以形成強烈爆發。例如，黃石火山係由地理歷史上一啲最強力嘅火山爆發形成嘅。


但係，當流紋岩完全爆發時，可能會發生玄武岩漿嘅爆發，佢哋穿過相同嘅岩石圈裂隙上嚟。呢種活動一個例子係英屬哥倫比亞嘅 Ilgachuz山脈，佢係由早期粗面岩同流紋岩爆發嘅複雜系列，以及一系列玄武岩熔岩流喺後期擠出嚟而形成。


死海係個鹹水湖，喺以色列、西岸地區同約旦之間。佢嘅水面喺海平面下底420米，佢嘅岸邊係地球乾地裏頭最低嘅地方。水嘅鹹度係世界之最，有三成幾。好多動物都因為頂唔順呢度水咁鹹而住唔落去。死海喺約旦裂谷，啲水主要由約旦河流入嚟。


死海全年大部分時候天氣都係晴朗，氣候乾燥。全年平均雨量多年嚟都少過50毫米，夏季平均氣溫大約喺32至39°C之間，冬季平均氣溫大約喺20至23°C之間。由於氣壓高，當地嘅含氧量亦較高。由於水嘅比熱容大過陸地，水體對周邊地區氣溫起咗調節作用。


冰川可以做成獨有嘅地貌，佢同地面磨擦，令到岩石磨到變石頭，有好多碎石，磨到山谷個切面都變做兜。冰川會帶埋下面嘅石一齊行，所以佢前後左右都係碎石堆。冰川頭因為天氣熱，啲冰會溶，所以會睇氣溫伸縮。幾條冰川頭一齊重會做成圓型谷。


石英係矽嘅一種氧化物，化學結構係SiO2，三方晶系。佢係SiO2嘅十幾種天然同分異構體之中唯一喺常溫常壓下穩定嘅變體。呢種礦物係一種半透明或者唔透明嘅晶體，叫水晶，如果含有其他礦物嘅雜質就會有其他顏色，譬如瑪瑙。


雖然長石先至係最普遍嘅礦物質，但係喺地球版塊嘅地殼成份裏面，石英係最豐富嘅成份。石英質地堅硬，摩氏硬度係7，相當堅硬，密度係2.65 g/cm³，係花崗岩、砂同石英岩嘅主要成分。海洋地殻鮮含石英，惟火石係例外。


根據估計，地球個水圈嘅總容量大約係喺 13.68 億立方公里左右。地球嘅水圈包括嗮佢上面所有嘅水－即係佢表面嗰啲河、湖、同海等嘅水體，仲有地下水以及係喺極地呢啲凍嘅地方以冰嘅型態雪住咗嘅水呀噉。地球上面嘅水當中有 97.


5% 左右都係鹹水，得嗰 2.5% 嘅係淡水，而喺呢啲淡水當中，有成 68.9% 嘅係以冰或者雪嘅型態存在嘅，呢啲雪住咗嘅水主要分佈喺極地同埋高山嘅冰川嗰度，又有 30.8% 嘅係以地下水嘅型式存在－即係話地球上面嘅淡水淨係得 0.


地球表面大約有 75% 嘅面積俾個海𢫏住咗，呢個面積大約係 3 億 6,100 萬平方公里噉大，而呢個海嘅平均鹽度大約係每公斤海水 35 克鹽左右。地球上面有噉大份嘅面積俾水𢫏住，令到地球又有花名叫「藍色行星」或者「水行星」。


水呢種物質對於生命嚟講係不可或缺嘅－多數生物需要飲水先至生存到，而且地球水圈仲幫到地球維持佢個大氣層。早期地球浸大氣層好稀薄，多數係氫同氦，就好似現時嘅水星個大氣層噉，而且早期地球有一個由岩漿組成嘅「海」－環境可以話係極之惡劣，冇已知嘅生物會頂得順呢種環境。


打後地球冷卻，呢個過程釋放咗啲氣體同水蒸氣出嚟，而佢上面嗰啲火山活動亦都再釋放多啲氣體同水蒸氣。地球變凍咗，令到啲水蒸氣可以凝結變成雨，落返去地表，外加大氣入面嗰啲二氧化碳溶入去雨水入面，温室效應弱咗，令到大氣層再凍返少少，而地球變得冇噉熱令到水蒸氣再凝結，如是者形成咗一場超級大雨－呢場雨令到地球有咗個由水組成嘅海。


地球上第一條生命係喺海入面誕生嘅。呢啲生物唔使唞氧氣，而遲吓等到藍綠藻進化咗出嚟，呢種生物識得將二氧化碳轉化做嘢食同氧氣－地球個大氣嘅氧含量就噉開始咗升，令到需要靠唞氧氣嚟生存嘅現代生物能夠進化出嚟。


水循環指水係噉由一個狀態變成第個狀態嘅轉化過程。喺地球嘅環境入面，水有得以好多種形態存在，好似係大氣入面嘅濕氣、小溪、海、河、湖、地下水、地底嘅帶水層、冰山、同埋潮濕泥土入面嘅水氣呀噉，而水會以由以鐘頭計至成世紀長嘅週期嚟喺呢啲形態之間循環變換。


南非裔科普作家 Marq de Villiers 形容水圈係由水組成嘅一個封閉系統，好複雜而且佢入面嘅各部份互相依賴，同埋「望落似係特登整出嚟支撐生命嘅噉」。de Villiers 指出，冇證據說明水會蒸發走去太空，所以喺地球上嘅水嘅總量應該由好耐之前經已冇乜點樣變過－水可以俾人污染或者濫用，但係唔會多咗或者少咗。


水有好多途徑可以蒸發上天，而蒸發咗嘅水跟手會以雨或者雪等嘅降水落返去地球表面。地球上嘅水蒸發多數都係發生喺海嗰度嘅，又有啲水份會直接噉由冰同雪嗰度蒸發，而發散就係指水由啲樹上面嗰啲好細嘅窿蒸發走。蒸發、昇華、同發散嘅過程喺水學入面俾人合稱做蒸發散。


水資源指可能對人類有用嘅天然水資源。水－一氧化二氫－係一種對人類嚟講好有價值嘅物質，喺屋企、工業、農業、同休憩等嘅活動嗰陣都要用到，而事實係，有生命嘅嘢，包括咗各種嘅動植物，冚唪唥都係要有水先至可以生長同繁殖嘅。


喺地球上面 97% 嘅水都係鹹水，得嗰 3% 嘅係淡水，而呢啲水當中有差唔多 3 分之 2 係雪住咗喺冰川或者極地嘅冰嗰度嘅。淨低冇雪住嘅淡水就主要會喺地下水嗰度揾到，得好少量嘅存在喺地表或者大氣入面。


淡水係一種可再生資源，而人人都有權使用水－即係所謂嘅「水利權」。但係有跡象顯示，世界上嘅地下水供應穩定噉下跌緊，尤其係喺亞洲、南美、同北美，而啲科學家仲喺度研究緊呢個現象會唔會自然噉恢復，以及生態系統係咪受到威脅。


鹹水係指含鹽量大嘅水，相對於淡水同鹹淡水，佔咗海水嘅絕大部份。因為鹹水鹽多，入口極鹹，所以就有咗個噉嘅名。喺科學上，鹹水定義係鹽嘅濃度高過 3.5% 嘅水－每 1 公升嘅鹹水就有超過 35 克咁多嘅鹽喺裏面，而淡水定義係「鹽濃度少過 0.


厄爾尼諾現象，又譯聖嬰現象，係一個異常嘅氣候現象，指太平洋東部同埋中部嘅熱帶海洋嘅海水溫度唔正常咁持續變暖，屬厄爾尼諾南方擺動現象東太平洋升溫嘅階段。「El niño」喺西班牙文係解「男仔」，係指聖子耶穌，因為喺聖誕節嗰陣呢個現象喺南美洲西岸對開嘅海面比較明顯。


紫外線嘅清潔機制係個光化學過程。室內環境嘅污染物幾乎都係有機碳化合物。呢啲化合物會喺240到280納米嘅高強度紫外線之下分解。短波紫外線可以破壞微生物嘅DNA。紫外線嘅效果，同佢嘅強度同埋照射時間直接關係。


電離層係地球大氣層嘅電離部分，海拔約莫48公里至965公里，呢個區域包括熱層以及一部分嘅中層同外層。電離層係畀太陽輻射而電離。佢喺大氣電學入面有住緊要嘅作用，例如負責形成磁層嘅內邊緣。電離層甚至會影響無線電傳播去地球上遠啲嘅地方。


攝石又叫磁鐵、磁石，係種可放出磁場嘅料，可以攝起鐵、鎳之類嘅金屬。如果'審'啲鐵粉喺佢周圍，就會見到磁場分佈。攝石可以係本身就有磁力。亦可以用以集中電綫磁力，加舊金屬放大磁力，變成電攝石。電攝要有電過先有磁力，無就無磁力。


佢比其他行星嘅軌道離心率高好多，特別斜，多數海王星近太陽多尐果時，冥王星就遠啲。不過冥王星近太陽果時，就啱啱相反。冥王星重細過某啲行星嘅衛星，之不過冥王星都有幾個衛星，最大嗰個叫卡戎，重有四個細嘅叫尼克斯、許德拉、科伯羅司同冥河。


喺1850年開始，發現咗海王星無耐，就有啲天文學家開始分析，推測海王星外面重有粒未知嘅行星響度，干擾住天王星嘅軌道。喺1905年，美國嘅天文學家羅威爾就諗住睇吓呢粒未知行星係點行，重出埋影相機嚟搵，不過佢一直都未搵到。


雖然羅威爾喺1916年死咗，但係佢起嘅羅威爾天文台就繼續探索緊未知行星，直到1930年2月18號，嗰時比較後生嘅湯博，喺查緊巡天嘅星球相嗰陣，發現咗呢粒新嘅行星。結果呢個星球按住天文學界嘅傳統，改咗做「冥王星」，即係「閻羅王嘅星球」噉解。


初頭天文學家都以為冥王星嘅質量同地球差唔多，但後來出乎意料咁發現咗佢嘅質量其實好細。喺1978年，冥衛一俾天文學家發現咗，度到佢嘅質量得地球嘅0.2%，解釋唔到天王星軌道被干擾嘅問題，就開始有天文學家質疑冥王星喺咪真係一個行星嚟。


1999年有建議話將冥王星踢出行星之列，但嗰年國際天文聯合會話唔得。但係，後嚟喺2006年8月24號晏晝舉行嘅第26屆國際天文聯合會入面通過咗呢個決議，個會由天文學家嚟投票決定，正式將冥王星降級為矮行星，踢咗出九大行星嘅範圍。


天體物理學等領域嘅研究發現咗，似乎好多行星都有所謂嘅潮汐鎖定現象，噉講意思即係話呢啲行星喺公轉嗰陣，永世都淨係其中一面會向住佢哋嘅恆星，搞到佢其中一面永遠都係日頭，另一面永遠都係夜晚，日頭嗰面因為係噉受恆星嘅光同熱直射，所以溫度會高得好交關，而夜晚嗰面因為永遠受唔到恆星嘅光同熱，所以溫度會低得好交關－據天體物理學家用電腦模擬等嘅方式估計，潮汐鎖定嘅行星面向佢哋恆星嗰面嘅溫度會視距離等因素而有變化，不過閒閒地都會去到成開氏幾千度嘅高溫，唔適合生物生存。


不過有科學家指出，呢啲潮汐鎖定行星嘅晨昏圈可能住得人－根據呢啲科學家嘅計算，如果大氣層嘅環境適合，呢類行星嘅晨昏圈嘅溫度會容許液態嘅水存在，而有液態水就表示有可能容納人類等嘅生命，所以有唔少研究太空移民嘅科學家以及科幻創作者都有對「人類搬去潮汐鎖定行星嘅晨昏圈嗰度住」呢一條橋作出思考，想像未來嘅人類住喺永恆曙暮光嘅土地上面。


小行星係太陽系種好細嘅行星，圍住太陽咁轉。佢哋細個行星，又大過流星。傳統來講，小行星只係講內太陽系，因為當時外太陽系唔係咁清楚。最大型嘅小行星而家開始重新分類，被定義為矮行星。小行星同彗星好似，分別只係彗星會有彗尾。


溶劑可以按分子電偶極矩強弱分成極性溶劑同非極性溶劑兩類。根據相似相溶原理，極性溶劑比較容易溶解極性溶質，非極性溶劑比較容易溶解非極性溶質，反過來就比較難溶。極性溶劑又可以按會唔會發生自電離產生氫離子而進一步分成質子性溶劑同非質子性溶劑。


同安全性關係最密切嘅溶劑性質包括揮發性、可燃性同毒性。大部分有機溶劑都可燃或者易燃。低沸點溶劑喺常溫下有較大蒸汽壓，揮發性強，容易被吸入。大部分有機溶劑有毒，部分會致癌。部分溶劑有好強穿透性，可以帶埋溶質一齊穿透皮膚進入人體。


石油係一啲好杰，深啡或深綠色液體。佢響地殼上層。主要成分係碳氫化合物，大部份係烷，不過成份同樣都可以度度唔同。石油大部份都用來整燃油同汽油。除此之外，重可以用來整溶液、肥料、殺蟲水，同塑膠。八成八都係做燃料，淨低都用來整其他嘢。


中東地區波斯灣一帶嘅沙特阿拉伯、伊拉克、伊朗、科威特、阿聯酋、卡塔爾有豐富嘅石油儲藏，而係俄羅斯、委內瑞拉、加拿大、利比亞、尼日利亞、美國、墨西哥、哈薩克、中國、太平島等地方都有大量儲藏。委內瑞拉有世界最高嘅石油儲量。


冧山泥，又叫山泥傾瀉，係種地質現象。山泥甚至石頭好似水咁，由上流落來，咁個山就冧咗一忽。山泥傾瀉通常響比較斜嘅山坡，斜坡裏面，積咗唔少壓力，支撐唔住山冧落來。山泥冧落來，主要係因為地心吸力，但通常都有突然原因，令壓力一次過放嗮出來。


沙漠化指原本由植物覆蓋嘅土地變成不毛之地嘅自然災害現象。所指嘅「沙漠」多數強調土地唔適合植物生長或者發展農業，而唔係因為地域本身乾燥所造成嘅沙漠氣候。不過，冇植物生長嘅土地由於唔能夠蒸散分配水分，結果亦都可能反而導致乾燥氣候。


沙漠化現象可能係自然嘅。作為自然現象嘅沙漠化係因為地球乾燥帶移動，所產生嗰氣候變化導致局部地區沙漠化。不過，今時今日世界各地沙漠化嘅原因，多數係歸咎於人為原因。人口急速增長，所居住嘅土地被過份耕種或者飼養禽畜，導致土地枯渴唔適合種嘢。


中東嘅美索不達米亞地區係世上最早發展農業嘅地域之一，從而發展成世上最早嘅文明發祥地之一。美索不達米亞嘅土壤本來好肥沃嘅，不過由於過度嘅農業活動、加上啲人唔理土地長期枯渴，重開發河段上流、採伐森林，搞到上流土地吸收唔到啲雨水，雨水一氣咁流入河度，造成水土流失同埋水浸。


現今講碳循環，遠遠複雜，由生物，到大氣，到泥，到地上地中水，到岩石，到大海，都有關係。咁就有生物學，有化學，有物理學，有地質學。火山爆發會放大量二氧化碳。電擊火燒森林亦然。石中有碳，好似石灰岩咁。陸上水流帶碳入海。


紅巨星係種衰變緊嘅巨星，亦都係每個恆星最後一定會變成嘅野，質量通常大約0.5到8個太陽質量，望落係紅色。唔同質量嘅紅巨星都有唔同名，比其他大啲嘅叫紅超巨星、再大啲嘅叫紅特超巨星。科學家預言話，太陽喺50億年之後會變成紅巨星，吞噬地球。


創造論指主張宇宙係由上帝創造嘅理論。最廣義上嘅創造論，可以係指任何主張宇宙或者宇宙某啲部份係由上帝創造嘅諗法，可以同進化論等廿一世紀科學相容，例如有啲神學觀點就認為上帝創造大爆炸，而且佢喺嗰陣時經已係預咗進化會產生出人類嘅。


呢卷書唔單止記述人物，更重要嘅係述說上帝嘅作為。從肯定上帝創造宇宙開始，以上帝應許繼續帶領佢嘅子民結束。全書以上帝為中心，佢審判、懲罰作惡嘅人，並帶領、扶助自己嘅子民。佢係歷史嘅主宰。呢卷書目的係要記錄一個民族嘅信心，同幫助後代嘅人保持呢種信心。


基督教同埋猶太教嘅文獻入面，亦都出現咗好多有關先知嘅闡述。雖然其中好多係對同未來嘅預見，但係更多嘅係借助於先知個口，闡述上帝所制定嘅社會原則同教義原則。基督教入面，先知又叫先見，呢個名更顯出基督教入面嘅先知係更早睇到底某尐未發生嘅事，而並非每一件事都可以預知。


天王星總共有27個衛星，由內到外排列分別係天衛六、天衛七、天衛八、天衛九、天衛十、天衛十一、天衛十二、天衛十三、天衛二十七、天衛十四、天衛二十五、天衛十五、天衛二十六、天衛五、天衛一、天衛二、天衛三、天衛四、天衛二十二、天衛十六、天衛二十、天衛二十一、天衛十七、天衛二十三、天衛十八、天衛十九同天衛二十四。


天王星總共有13個光環，不過就比土星嘅光環暗淡好多，直至1977年，天王星喺恆星SAO 158687前面經過，粒恆星喺天王星經過前後都有變暗咗，咁佢嘅光環先至俾人發現。至於光環嘅數目要到1986年，航行者二號飛近去先至睇到。


雖然天王星嘅亮度係肉眼可見，但始終比較暗同行得慢，長期被當做恆星，直到1781年3月13號，英國天文學家赫歇爾經望遠鏡觀測，宣佈確認呢粒星係行星。而呢粒星喺西方文化入面用咗希臘神話嘅神烏拉諾斯個名，亦係唯一無用羅馬神話嘅神命名嘅太陽系行星。


喺1986年，NASA嘅航行者2號去到天王星，並且喺1月24號最接近佢，當時距離只有81,500公里，之後就繼續前往海王星。旅行者2號研究咗天王星大氣層嘅結構同化學組成，發現咗10粒新衛星，仲研究咗天王星因為自轉軸傾斜97.


伽利略喺1612年2月28號首次觀測到海王星，而喺1613年1月27號，佢再次觀測海王星，但因為佢喺夜空中同木星好近，所以伽利略並冇發現佢係一粒行星，而覺得佢係一粒恆星。喺佢第一次觀測入面，海王星啱啱開始逆行，而郁動好細，導致伽利略嘅細望遠鏡未能發現倒。


1821年，Alexis Bouvard 發表咗天王星軌道嘅天文表，但之後嘅觀察發現天王星嘅軌道同張表有好大偏差，令Alexis Bouvard 假設有未知物體干擾軌道。1843年，John Couch Adams 利用佢掌握嘅數據開始研究天王星嘅軌道。


此時，勒維耶亦都揾咗柏林天文台嘅約翰伽雷幫手揾行星，柏林天文臺嘅學生達赫斯特話可以用勒維耶預測位置區域嘅天空圖同嗰陣嘅天空比較。喺1846年9月23號夜晚，伽雷就發現咗海王星，喺同勒維耶預測嘅位置差1度，同Adams預測嘅位置差12度。


勒維耶聲稱佢有權為行星命名，幫粒行星改咗個名做Neptune，但錯誤噉話已經得到法國經度局批准。10月，佢想用自己個名Le Verrier命名行星，並得到天文台台長Fran ois Arago嘅支持。


呢項提議喺法國以外被強烈反對。法國曆書好快將天王星命名做天王星嘅發現者赫歇爾，並用勒維耶個名叫呢個新行星。之後，勒維耶經由經度委員會提議用Neptune做呢粒行星個名。腓特烈·斯特魯維喺1846年12月29號喺聖彼得堡支持勒維耶嘅提議，好快Neptune就做咗國際公認嘅呢粒新行星嘅名。


喺高海拔地區，大氣層有80%嘅氫同19%嘅氦，亦有少量甲烷。吸收帶喺600納米以上嘅波長，喺光譜紅色至紅外線一帶。噉嘅吸收令海王星呈現藍色，同天王星一樣，而天王星睇落隻色比較淺，因為天王星大氣入面嘅霧霾更加濃。


模型表明海王星嘅對流層雲帶由唔同成分組成，並取決於海拔高度。上層雲層壓力低過1bar，溫度適合甲烷凝結。壓力1至5bar嘅地方被認為會形成氨同硫化氫雲。而壓力高過5bar嗰陣，雲可能由氨、硫化銨、硫化氫同水組成。


由於未知原因，海王星嘅熱層有 750K 嘅異常高溫。海王星離太陽太遠，紫外線輻射產生唔到熱。佢咁熱嘅原因可能係大氣同行星磁場入面嘅離子產生相互作用。亦有可能係來自內部並喺大氣入面消散嘅重力波。熱層有微量二氧化碳和水，可能由隕石同塵埃等行星外嘅來源沉積嘅。


海王星天氣特點係極端嘅風暴，風速達到近600米/秒，幾乎達到超音速。更典型嘅係，透過跟蹤持續雲嘅運動，風速已經顯示出由東向20米/秒到西向325米/秒不等。海王星上嘅大部分風都朝着與行星自轉相反嘅方向移動。


2007年，啲人發現海王星南極比表面平均溫度高大約10°C，溫差足以令海王星嘅甲烷逃逸到南極附近嘅天空，而其他區域嘅甲烷係被凍住咗嘅。噉係因為海王星嘅軌道傾角令南極喺40年入面受到太陽光照住。隨住海王星移動，南極會逐漸變暗，北極會變光，令甲烷走去北極度。


1989年，NASA嘅航行者2號發現咗大黑斑，佢係一個橫跨 13,000 公里 × 6,600 公里嘅反氣旋風暴系統，並同木星嘅大紅斑相似。1994年11月2號，哈勃太空望遠鏡睇唔到大黑斑，反而喺海王星嘅北半球發現咗類似大黑斑嘅新風暴。


另一場叫 'Scooter' 嘅風暴，係喺比大黑斑更南邊嘅白色雲團。呢個暱稱喺1989年航行者2號探測海王星之前嗰幾個月首次出現，當時觀察到佢嘅移動速度仲快過大黑斑。小暗斑係個南方氣旋風暴，亦都係1989年探測期間觀察到第二勁嘅風暴。


當初佢睇落全黑，但當航行者2號接近行星嗰陣，佢出現咗個明亮核心，並且可以喺大多數最高解析度圖像入面見到。2018年，一個新啲嘅主黑斑同細啲嘅黑斑被識別同研究。2023年，人類首次喺地球表面對海王星黑斑觀測。


海王星嘅黑斑被認為係喺對流層入面出現，海拔低過光啲嘅雲層特徵，所以佢哋喺上層雲層入面以孔洞嘅形式出現。由於佢哋可以持續幾個月，因此佢哋被認為係渦旋結構。喺對流層頂層周圍形成嘅更加光同持久嘅甲烷雲通常同海王星嘅黑點相關。


1倍，但海王星有2.61倍。海王星比天王星遠50%以上，仲只係接收到40%嘅陽光，但佢嘅內能就可以驅動太陽系最快嘅行星風。根據海王星內部嘅熱特性，海王星形成留低嘅熱量可能足以解釋佢而家嘅熱流，但噉就難以解釋天王星缺乏內部熱量而又保持兩粒行星之間嘅相似嘅原因。


海王星已知有14粒衛星。海衛一係最大嘅海王星衛星，亦係唯一一粒質量夠大做到球體嘅海王星衛星，佢喺海王星被人發現17日之後被人發現。海衛一有個逆行軌道，係被海王星捕獲而唔係原地形成嘅。佢可能係柯伊伯帶嘅一粒矮行星。


海王星有一個行星環系統，儘管比土星嗰個冇咁重要。環可能由涂有矽痠鹽或碳基材料嘅冰粒組成，好可能令佢哋具有微紅嘅色調。三個主要環係距離海王星中心63,000公里嘅窄亞當斯環，53,000公里嘅Le Verrier環同42,000公里嘅更闊，更暗嘅加勒環。


航行者2號係唯一一架訪問過海王星嘅航天器。佢喺1989年8月25號最近海王星。佢以大約40,000公里嘅距離飛越海衛一。從航行者2號傳返地球嘅圖像成為1989年PBS通宵節目Neptune All Night嘅基礎。


航天器驗證咗行星周圍磁場嘅存在，並發現磁場偏離中心並以類似天王星周圍磁場嘅方式傾斜。海王星嘅自轉周期係使用無線電輻射嘅測量嚟確認嘅，航行者2號仲影到海王星有一個活躍天氣系統並發現咗六粒新衛星同海王星環，粒行星被證明有唔止一個環。


由於佢係太陽系裡面唯一一粒俾好厚大氣層包住嘅衞星，表面又有液態嘅嘢，所以科學家懷疑佢表面有生命嘅存在。而且，佢大氣裡面嘅甲烷可能係形成生命體嘅基礎。土衛六可以睇成係一部時光機，幫助人類去了解地球最初期狀況，了解更多地球生物係點樣嚟。


木衛一係木星嘅一個比較大嘅一個衛星，佢大過月球少少，而且離木星最近。佢嘅表面佈滿火山口，除咗有火山口之外，佢重有硫酸，因為喺火山噴出來嘅硫酸氣體，形成一層薄薄哋嘅膜，喺地球上係見唔到嘅。除此之外，四個伽利略嘅衛星之中，佢係最快、周長最短、同月球差唔多嘅衛星。


海衞一係海王星最大嘅衞星，佢亦係太陽系中最凍嘅天體之一，有複雜嘅地質歷史同一個比較年輕嘅表面，喺太陽系入面所有衞星之中嘅大細排第八。喺海王星俾人發現之後17日，即係1846年10月10號俾威廉·拉塞爾發現。


雖然環嘅反射增加咗土星嘅亮度，但喺地球仍然用唔倒肉眼睇佢哋。喺1610年，伽利略用望遠鏡觀察土星，即使佢睇唔清土星環實際係點，但佢仍然成為第一個觀察土星環嘅人。1655年，惠更斯係第一個將土星環描述做圍住土星嘅盤狀物嘅人。


1859年，占士麥士維證明土星環唔係固體，如果係固體，會因為唔穩定而碎裂。佢話環係由好多小顆粒組成，每個都獨立噉環繞著土星。透過光譜學嘅研究，Lick Observatory嘅占士基勒喺1895年證實咗占士麥士維嘅學說。


喺1979年9月、1980年11月、1981年8月同2004年7月，分別有四艘太空船去到土星附近觀察到土星環，佢哋分別係先鋒11號、航行者1號、航行者2號同卡西尼號。先鋒11號喺1979年9月最接近土星，距離土星20,900公里，並發現咗F環。


航行者1號喺1980年11月最近土星，離土星64,200公里，一個唔成功嘅光偏振儀令航行者1號無法以計劃好嘅解像度觀察土星環，但航行者1號影嘅相畀咗環嘅細節，仲發現咗G環。航行者2號喺1981年8月以41,000公里嘅距離最近土星，航行者2號運作倒嘅光偏振儀令佢可以更好咁觀察土星環，仲發現咗好多小環。


密集嘅主要環帶從赤道上方7000公里延伸到80,000公里，但估計佢嘅厚度只有10米，並且99.9%都係冰，仲參雜着少少雜質，好似有機化合物托林或矽酸鹽。主要環帶入面嘅顆粒大細由1厘米去到10米都有。


環係由佢哋被發現嘅順序按字母順序命名，A同B環喺1675年被卡西尼發現，C環喺1850年由 William Cranch Bond 同佢個仔 George Phillips Bond 發現，D環由 Nikolai P.


Barabachov 同 B. Semejkin 喺1933年發現，E環喺1967年被 Walter A. Feibelman 發現，而兩艘太空船先鋒11號同航行者2號分別喺1979年同1980年分別發現咗F同G環。


海王星環係海王星嘅環，佢哋喺1984年7月22號由Patrice Bouchet，Reinhold Höfner同Jean Manfroid喺智利La Silla天文台嘅Andreh Brahic同Bruno Sicardy提出嘅觀測計劃中首次被發現，以及F.


妊神星已知有兩粒衛星，發現者將佢暱稱做「魯道夫」，佢嘅質量大約係妊神星嘅1%。個測量結果只代表系統嘅總質量，如果假設粒行星同衛星有相同嘅密度同反照率，咁佢哋嘅3.3等之視星等差距，就可以準確計算出其他嘅數值。


此外，妊衛一嘅公轉週期係49.12±0.03日，距離行星49,500±400公里，離心率係0.050±0.003。粒衛星曾經響1999年同行星發生掩星，下一次掩星將會響2138年發生。此外，粒衛星嘅直徑大約係350公里。


鳥神星係太陽系第四粒被定義做矮行星嘅星。最初叫2005 FY₉，後尾畀咗小行星編號136472。直徑約莫係冥王星四分之三。而佢表面得溫度得30K，冚滿甲烷冰，亦可能有乙烷冰。2015年發現到佢有粒衞星，暫時叫住S/2015  1先。


根據小行星嘅命名常規，呢個星體嘅臨時名2003 UB313。發現者有權同佢改名，只要得到國際天文聯盟認可就得。喺發現者嘅網站上面，呢個小行星用咗「Lila」做名。個發現者後尾話呢個係「一個感情用事嘅阿爸喺朝早對網站嘅命名」。


因為佢嘅體積大過冥王星，所以曾獲考慮列作太陽系嘅第十行星。但係由於當時已發現多個同冥王星差唔多大嘅天體，冥王星嘅行星定位再次受到考驗，到最尾2003 UB313同冥王星一齊劃歸做矮行星。2006年9月7號國際小行星中心正式將2003 UB313編做小行星136199號，改名做「厄里斯」。


宇宙入便嘅天體好似行星咁都係由重力互相吸住。1900年代起初，事關嗰陣睇到行星條軌同預期路線唔同，於是就假設喺海王星條軌出便重有行星未搵到出嚟。然後就根據呢個假設，喺海王星條軌出便搵到冥王星呢啲天體。


柯伊伯帶嘅位置處於距離太陽40至50天文單位低傾角嘅軌道上。以前嗰度一直被認為係咩都冇，係太陽系嘅盡頭。但係其實呢度好熱鬧，有好多直徑由幾公里到成千公里嘅冰封物體。柯伊伯帶上嘅呢啲物體係點成形嘅呢？如果按照行星形成嘅吸積理論來解釋，咁就係佢哋響繞日運動嘅過程中撞倒，互相吸引，最後黏附成一個個大小不一嘅天體，變成而家個樣。


黃道離散天體 係太陽系最遠嘅區域，入便有主要由冰組成嘅小行星，零星散佈響嗰度，係範圍更廣闊嘅外海王星天體）嘅一部分。離散盤最內側嘅部分同柯伊伯帶重疊，但它嘅外緣向外伸展並比一般嘅柯伊伯帶天體遠離咗黃道嘅上下方。


山無一定客觀定義，亦都有好多種唔同叫法。唔係好斜嘅山叫丘/邱或者岡/崗。山尖會叫做峯/峰。山矮會畀人叫做小山/山仔，山高係高山，得人敬拜嘅高山則嗌做嶽/岳，譬如有五嶽。而連綿嘅會叫做嶺。當啲山聚埋一齊時，會構成山脈。


《2020》係一部1982年嘅美國科幻電影，由列尼史葛執導，Hampton Fancher同埋David Peoples編劇，鬆散改編菲力普·迪卡嘅1968年小說《人形機械人會唔會夢見電子羊》。主演係夏里遜福、Rutger Hauer、桑恩、Edward James Olmos。


消費主義行為喺古代文明已經有，而且不分地域文化，例如傳說指紂王唔理民間疾苦起酒池肉林，其實除咗開心外並無乜用。另外有啲人為咗消減罪孽，或者為咗救贖而捐錢，而用心並非互惠或無私，亦係歷史上常見嘅消費主義。


部分反對消費主義嘅人認為，消費主義社會太依賴身份象徵去分辨社會地位同埋社會分層，取代應有嘅人際關係，造成消費主義文化上嘅社會控制同埋文化霸權。另外亦有人認為，消費主義社會耗用資源太大，無法子持續落去 。


《Pokémon GO》係一款流動平台擴張實境遊戲，由任天堂、寵物小精靈公司授權，Niantic, Inc.負責開發同營運，2016年7月喺iOS同埋Android平台上發佈，首先喺澳洲、北美洲同埋歐洲推出。


遊戲畀玩家以現實世界為平台，捕捉、戰鬥、訓練同埋交易虛擬寵物小精靈。遊戲係免費發佈，但支援內購。計畫推出嘅重有名為「Pokémon GO Plus」嘅周邊設備，利用藍牙連接手機，如果附近有寵物小精靈會發出通知。


寵物小精靈，而家任天堂官方中文名叫寶可夢，係由日本公司 Game Freak 嘅代表田尻智喺 1995 年開發，日本任天堂株式會社喺 1996 年開始推出嘅一個以遊戲做主嘅系列。佢嘅內容係圍繞住一班叫做「精靈訓練員」嘅人類捉「寵物小精靈」 － 一柞有神奇力量嘅架空生物 － 同訓練佢哋去打交嘅故仔。


開頭嗰陣，寵物小精靈係喺 Game Boy 度出嘅 RPG 遊戲。遊戲嘅玩法係玩嗰個人扮演一個想做精靈訓練員大師嘅細路，喺隻遊戲入面嘅世界一路旅行一路捉路上撞到嘅唔同品種嘅精靈，跟手透過打交提升手持精靈嘅等級去同更加勁嘅對手打，最後稱霸成個地區。


因為隻 Game 當時出乎意料咁好賣，話咁快寵物小精靈重出埋咭 Game、動畫、漫畫、戲、同好多種玩具，做埋風靡全世界嘅大熱系列。到咗今時今日，寵物小精靈嘅總值只係低過超級馬利奧系列少少，係歷史上第二好賣嘅遊戲系列。


喺寵物小精靈系列嘅架空世界入面，人類用佢哋嘅先進科技發明咗一種叫「精靈球」嘅架生。精靈球一般都係得手掌咁大，但係就連身長五米以上嘅精靈都裝得落。一般精靈訓練員想捉一隻野生精靈嗰陣都會將個精靈球掟向隻精靈度，個波會將隻精靈吸入去。


如果嗰隻精靈掙脫唔到個波，咁佢就會變成屬於嗰個訓練員嘅。訓練員通常都會將佢哋嘅手持精靈放喺自己嘅精靈球入面隨身帶住，要打交或者用隻精靈做啲咩嘢嗰陣就會掟個精靈球嚟放隻精靈出嚟。但係精靈就算畀人捉住咗都唔一定會聽主人話，喺遊戲同動漫入面間唔中就見到有精靈因為某啲原因而唔聽主人嘅命令。


當戰鬥經驗累積到咁上下或者係達到某啲條件，寵物小精靈重會學識新嘅技能，甚至「進化」做更加好打嘅品種 － 雖然呢個系列裏面嗰啲所謂嘅「進化」講實就似昆蟲嘅「變態」多啲 － 係隻精靈嘅身體突然間好快咁變做新嘅形態。


照遊戲同動漫嚟睇嘅話，寵物小精靈嘅世界分做好多個唔同嘅「地區」。好多細路喺十零歲嗰陣就會有人送隻精靈畀佢哋，等佢哋有能力喺自己嘅地區度旅行同做訓練員。遊戲同動漫嘅主角多數都係咁。個區入面有好多野生精靈畀佢哋捉，重有好多其他訓練員會同佢哋比拼。


多數地區都有叫做「道館首領」同「四天王」嘅訓練員。道館首領似乎係主要負責教打交嘅技巧同提高區入面嘅訓練員嘅水平，而四天王基本上就係區入面嘅訓練員嘅精英。佢哋都明顯好打過一般嘅訓練員好多。遊戲同動漫嘅主角都會挑戰呢啲強手嚟提升自己嘅水平。


遊戲同動漫嘅主角多數都會喺佢哋旅程開始嗰陣撞到研究寵物小精靈嘅博士。呢啲博士會送一樣叫做「精靈圖鑑」嘅架生畀主角。呢件架生會自動咁紀錄個主角撞過同捉過嘅精靈，重會話畀主角知呢啲品種嘅習性同出沒地點之類嘅資料，係對訓練員嚟講好重要嘅工具。


呢個系列喺香港同澳門本來叫做寵物小精靈，喺臺灣叫做神奇寶貝，喺中國大陸叫口袋怪獸，但係喺 2016 年株式會社將大中華地區嘅譯名統一做「精靈寶可夢」，令到大眾好大爭議，唔少人批評佢「以普代粵」，係語言入侵，唔尊重廣東話。


有一啲嘅基督徒批評寵物小精靈系列，話佢宣揚巫術、暴力、同進化，全部都係違背咗聖經嘅原則。但係都有基督徒反駁，好似係意大利嘅天主教電視台 Sat2000 就話寵物小精靈系列充滿咗想像力同對道德冇乜唔好嘅影響。


其中一個寵物小精靈品種－紅唇娃－第一代嗰陣喺設計上面有黑色皮膚，加上佢個樣好衰，搞到有啲人話佢呢個設計係針對黑人嘅種族主義。後嚟為咗平息成件事，Game Freak 由「寵物小精靈水晶」開始將紅唇娃嘅皮膚改做深紫色。


喺 2016 年出嘅 Pokémon GO 手機遊戲嘅玩法係玩嗰個人喺現實世界入面揾同捉寵物小精靈。精靈會喺現實世界嘅位置度走嚟走去。玩嘅人有得通過自己部手機睇到佢哋同向佢哋掟精靈球，就好似真係捉緊精靈咁。


寵物小精靈一般都畀人覺得佢係畀細路仔玩嘅嘢，但係終結之紅寶石同始源之藍寶石呢兩隻 2014 年出嘅遊戲，幫襯嘅人就好多都係廿零三廿歲嘅麻甩佬。目前，呢個系列嘅擁躉有好多都係喺九十年代出世，由細玩寵物小精靈玩到大嘅人。


另外，有好多大人擁躉都發覺寵物小精靈戰鬥嘅策略性其實好豐富，所以有啲網站專門分析寵物小精靈戰鬥嘅策略，當中 Smogon University 最出名。網上重有一個叫 Pokemon Showdown 嘅戰鬥模擬器，畀玩家模擬寵物小精靈戰鬥同網友打。


油麻地，以前多數寫做油蔴地，係香港九龍半島西岸中段一個地方。油麻地係九龍市區來講，發展得比較早個一段，以前係漁船集中嘅地，市區就係同漁民做生意發展出來，對開有油麻地避風塘，家下變成貨船上貨落貨嘅地方。


響英國1860年得到九龍之前，呢塊地名不經傳。根據口耳相傳，油麻地有個更古老嘅名，叫大石剌，就係一排大石。。不過1863年九龍地圖上亦無呢個地方。油麻地相信係水上蜑家人船集聚集嘅海皮。而根據天后廟裏面1870年立嘅碑記，當時呢度稱為「蔴地」，係漁民曬船上麻纜嘅地方。


油麻，即係芝麻，係對漁民好重要嘅產物，因為佢嘅油，補船補網都要用到。後尾因為呢度好多漁民整船，芒角同其他村嘅人來開舖。慢慢呢度多人，變做市集，重開始有組織街坊。街坊就係後尾大型嘅油蔴地天后廟搞手，睇返重修記錄，個廟要重修嘅年份同大颱風襲港年份配合。


軍隊係一個政權嘅正規武裝力量，主要係保護政權同佢嘅人民，或者對其他國家發動戰爭。一般嚟講，軍隊可以分做陸軍、海軍、空軍三大軍種。有啲仲包括特種部隊、戰略飛彈部隊、太空部隊、電子戰部隊等。喺軍人入面仲有劃分唔同嘅軍銜，例如軍官、士官、士兵之類。


《鐵甲威龍》係一個美國數碼朋卡電影系列，開始於1987年嘅《鐵甲威龍》，之後有1990年嘅《鐵甲威龍2》同埋1993年嘅《鐵甲威龍3》，重出過電視劇、遊戲同漫畫書。重啟版電影《鐵甲威龍》喺2014年2月上映。


《電子戰場2027》係一部1992年嘅美國數碼鬅客動作電影，由Albert Pyun做導演。主演係Olivier Gruner、田川洋行、Brion James、Tim Thomerson。呢套片係成個電影系列嘅第一部作品。


隨後，IOI發現咗莎曼花喺邊度住重綁埋走，而韋德、大刀同阿細俾現實世界嘅玩家救咗，四人以艾川嘅厢型車做據點打游擊戰。佢哋發現IOI喺第三關出面整咗陷阱，韋德向冚唪唥OASIS玩家現場直播發咗消息，命令啲人一齊集中搞掂IOI。


韋德、大刀同阿細嗌埋其它玩家一齊對抗六數人而入咗《魔幻歷險》嘅遊戲。索倫托爲咗收拾韋德，重勒令熄嗮同嗰個超難遊戲有關啲短片同直播，重要求將冚唪唥玩家都GAME OVER重新嚟過。但已經太遲喇，因爲館長畀咗韋德接機嘅機會而畀韋德繼續玩，加上大刀出咗高達事先將波士打到三唔識七，相反IOI總部嘅遊戲機解鎖密碼洩漏咗而俾韋德第一時間睇通睇透。


韋德過咗第三關無耐，重攞之前收集嗰三條鎖匙將最終光之大門打開埋而成功爆機。哈利迪諗住將綠洲嘅經營權轉畀佢，點知韋德估到會係莫勞離開公司嘅下場，咁啱條橋又係哈利迪一世最大嘅遺憾。結果韋德有理冇理，一於唔簽合同，重同哈利迪玩拋書包。


結果索倫托同埋芬納蕾一齊俾差人因多條罪行嘅理由而拉咗入差館，令IOI出現大規模重組同轉型。韋德連同雅蒂米思、艾川同大刀、阿細班觀音兵一齊搞綠洲啲生意，重出埋US$0.25請莫勞做高級顧問重透露咗佢係博物館嘅館長。


部片同小說原作差唔多，都係寫咗喺1980年代流行嘅文化，重有部份素材出自從1990年代到2010年代中葉嗰廿幾年嚟啲流行文化。尤其係部份場景，借鑒咗《侏羅紀公園》、《金剛》、《指環王》、《機動戰士高達》、《哥斯拉大戰機械哥斯拉》、《勁抽福祿壽》呢啲片嘅經驗，重攞埋《街頭霸王系列》、《鬼魅山房系列》、《孖寶賽車》、《魔獸系列》啲部份素材嚟搞。


IP係喺TCP/IP協議套組入面網絡層嘅主要協議，任務係淨係根據源主機同目的主機嘅地址傳送數據。為咗爾個目的，IP定義咗搵址方法同數據報嘅封裝結構。第一個架構嘅主要版本，而家叫做IPv4，仍然係最主要嘅互聯網協議，儘管世界各地正係積極部署IPv6。


家用電腦，個人電腦一種，家用相對於商用而言。係造來畀人喺屋企用電腦，亦較着重文書、娛樂、敎育，功能豐富過遊戲器機。一九七七年出現，二十世紀八十年代普及。售價平過商業用、科學用、同埋工程用電腦，咁當然運算同儲存能力，以及功能擴展，就無咁勁。


電子郵件通常簡稱電郵，係一種利用電子通信，傳遞信息嘅方法，包含寫、寄、存、取信息。一般來講，電郵係用互聯網經Simple Mail Transfer Protocol 。其他內部工作組系統亦都有類似電郵嘅系統。


0並唔係指呢啲技術，而係指相對最早期全球資訊網只係以HTML單向資訊方式嘅web發展方向，去到一個新階層呢種web發展方向。即係由過去HTML單方面導向資料，而變成瀏覽者同瀏覽者之間雙向溝通嘅發展方式，強調用者參與同建立關係嘅呢啲概念。


最簡單噉講，語義網會用到標記語言等嘅技術，將互聯網唔同地方嘅數據用同一樣嘅格式編好，令電腦可以自動處理呢啲資訊。進階啲嘅技術通常仲會用到自然語言處理，教電腦自動噉處理用互聯網上嗰啲用自然語言寫出嚟嘅數據。


... 等咁多種唔同方法嚟講。呢啲噉嘅數據對人類嚟講好易睇－是但搵個識廣東話又唔係文盲嘅人，佢能夠輕易噉得知上面嗰幾句句子都係講緊「XXX 分佈喺邊啲地方」嘅資訊，但要電腦做到同樣嘅嘢，就撈絞得好交關。


語義網嘅核心諗頭，就係想解決呢條問題，想要啲網頁嘅結構編好嗮，標好嗮每件重要資訊喺邊個位，以及啲資訊之間有乜關係呀噉，噉研究者就可以輕易噉寫程式教電腦自動讀取呢啲唔同地方嘅數據－達致令「讀取同理解數據」噉嘅工作自動化。


推論出「保羅·舒斯特喺德國出世」呢點－即係話語義網可以令電腦自動噉讀取 WWW 上嘅任何數據。而如果電腦曉自動攞 WWW 上嘅資訊，就能夠做到好多嘢，例子可以睇吓機械學習相關嘅技術－呢啲技術本質上就係「靠住畀電腦係噉讀大量數據，令電腦學識睇數據入面嘅規律，從而令睇病等嘅工作都有得自動化」嘅，如果電腦能夠自動噉讀取所有 WWW 上面嘅資訊，就起碼表示做 ML 嗰陣會多咗好多數據用。


標記語言係電腦語言嘅一種，重點特徵係用嚟記住網頁等嘅電腦文件嘅中繼資料。用日常用語講即係話攞住一份電腦文件，如果用標記語言嘜好晒文件每一件數據嘅話，就可以教部電腦學識每一件數據要點樣處理或者要點樣顯示出嚟畀用家睇。


英文 mark up本來係編輯同校對術語，指喺稿件上面「嘜低哂」篇文應該點改，又或者排版應該點排等等，呢啲後加嘅符號或者字就係 markup 呢隻字詞指嘅嘢。電腦所講嘅 markup 其實就係呢種人手工序嘅模型。


HTML首創於 1991 年，可以話係廿一世紀初最多人知嘅標記語言，專門用嚟記住啲網頁嘅。網頁瀏覽器就係用 HTML 嚟操作網頁嘅文字、影像同其他內容嘅。一個網頁嘅數據會用 HTML 嘜好，指定某段字嘅意思或者用途等等嘅資訊，又或者某程度上左右字或者圖嘅大細等等，噉部機就會識得將啲數據按設計者嘅意思顯示出嚟。


上述段碼係純描述性質嘅，好似 、 同  等嘅標籤淨係負責嘜低「每段數據係乜」，唔會話教部電腦邊段字要粗體等顯示性質嘅資訊。如果用家想例如標題要用大隻嘅粗體字顯示，就要另外有個程式教部機「用  呢款標籤嘜咗嘅內容，要用大隻粗體字顯示」。


黑暗網絡係路由嘅一部分，佢分配嘅IP空間咩服務都唔會運行。因為冇活動主機，所以流量冇可能去到呢種IP暗區。黑暗網絡係一種覆蓋網絡，只可以用特殊軟件先至入得到。佢嘅類型包括F2F網絡同私隱網絡例如Tor。


次文化，係指相對於某個主流文化嘅小眾文化。次文化喺文化、政治同有關問題上面都發展咗自己嘅規範同價值觀。次文化嘅例子有Punk、Cosplay、毒男等等。有啲次文化喺經過推廣之後會慢慢變咗做流行文化，成功嘅例子有hip hop、街舞同極限運動等等。


近視係有遺傳因素嘅，但係遺傳因素有時被誇大咗，呢個係因為近視係近幾十年來才普遍起來嘅，古人並冇噉普遍嘅近視。好多人有近視，但係其祖輩並冇近視。過度嘅學習負擔，各種電子產品嘅使用，外加唔良嘅用眼習慣等，經常係導致啲人長時間近距離用眼並形成近視嘅重要原因。


一般認為，過度嘅閱讀及其它嘅近距離活動畀眼帶來嘅過度嘅調節負擔，係近視形成嘅主要原因。正常嘅人眼喺從睇遠處轉變為睇近處時，物體喺眼中所成嘅好似將後移，從而唔再落喺視網膜上，人睇到嘅嘢係模糊嘅。因此，為咗重新睇清楚物體，眼需要做出調節，即收縮睫狀肌，讓晶狀體變得更凸，從而形成更強嘅折射，讓物體嘅好似重新回到視網膜上。


噉又係點解一啲眼鏡店喺畀用戶配鏡時會唔完全糾正近視度數，從而讓眼喺睇近處時嘅負擔唔至於太高。但噉又係有爭議嘅。一項研究表明，唔完全糾正近視度數嘅試驗者反而比完全糾正度數嘅試驗者近視加深嘅速度更快。然而，呢項研究亦遭到質疑。


預防近視係好多學生除學習之外嘅首要事務之一，但係如何才能預防近視卻係一個有爭議嘅講話題。呢一方面係因為近視形成嘅過程與原因較為複雜，醫學上對其具體嘅生物學過程仲未有透徹嘅認識。 近視嘅預防係可行嘅，至少可減緩加深嘅速度。


自己理解近視嘅成因對於預防近視係非常重要嘅。由於商業利益嘅影響，啲人從眼科醫生、眼鏡店與互聯網上得到關於對待近視嘅方法並唔一定都係正確嘅。只有自己深刻理解咗近視嘅成因，才能從科學嘅角度辨明事實嘅真相，並喺日常生活中註意從多方面保護自己嘅眼，預防近視。


近視度數每增加100度，眼軸長度就會增加0.37毫米，眼軸越長，眼球便越好似吹脹嘅氣球，眼球後極部視網膜所受嘅牽拉便越大，令視網膜出現退化現象，視網膜更大可能會出現脫落，出現黃斑出血，或飛蚊症及玻璃體混濁等毛病，患者可能會見到閃光或非常多浮動嘅點狀或絲狀物，呢都係視網膜受到刺激嘅徵狀。


由於高度近視嘅眼鏡片會比較厚，除咗令眼鏡比較重及影響外觀，鏡片本身亦會有較高嘅折射率，睇到嘅影像會縮小，雙眼嘅視差問題亦會更嚴重。因此，高度近視者較適宜配戴隱形眼鏡，以解決呢幾方面嘅問題，而激光矯視手術，甚至喺眼內植入鏡片或人工晶體手術，亦係解決高度近視嘅方法。


天，或者天空，就係指響地面向上望，見得到嘅大氣層同外太空。雀、飛機、紙鳶都會當係天度飛。天空日頭會變藍，係由日光響大氣散射而成。而夜晚就黑晒。成個宇宙會現出來。挨晚，日出，會經過變橙紅呢個過程，都係大氣散射而成。


維納斯係由海入邊標出來。聽講呢個世界出現嗰陣，統管大地嘅該亞女神同統管天堂嘅拉諾斯生咗一批巨人。後來夫妻之間唔妥大家，該亞火滾之下叫佢個細仔克洛諾斯用鐮刀將佢老豆副𡳞掉入大海。𡳞噴出泡沫，阿芙羅黛蒂就咁樣誕生咗。


全日都有民用曙暮光嘅情況常見於冬天嗰時嘅極地。因為地球以 23.4 度傾斜自轉嘅關係，喺是但一個時間點，兩極一定係一個喺冬天一個喺夏天，而處於冬天嗰一方會出現日照時間極短嘅狀態，而喺最極嘅地點－離極點 5.


5° 同 9° 緯度以內嘅區域－喺冬天嗰陣，會有全日廿四個鐘頭都見得到曙暮光嘅情況，而且呢種狀態仲可以維持成兩至三個禮拜咁耐。呢啲地區多數都人跡罕至，而直至 2020 年為止，加拿大北部嘅阿勒特係全球唯一一個見得到全日曙暮光呢種現象嘅永久居住地，會喺二月尾同十月尾各見到呢種現象一次。


不過有科學家指出，呢啲潮汐鎖定行星嘅晨昏圈可能住得人－根據呢啲科學家嘅計算，如果大氣層嘅環境適合，呢類行星嘅晨昏圈嘅溫度會容許液態嘅水存在，而有液態水就表示有可能容納人類等嘅生命，所以有唔少研究太空移民嘅科學家以及科幻創作者都有對「人類搬去潮汐鎖定行星嘅晨昏圈嗰度住」呢一條橋作出思考，想像未來嘅人類住喺永恆曙暮光嘅土地上面。


星座就係指天上一啲恆星組合。喺三維宇宙中，呢啲恆星相互之間其實係並無實際關係，只不過佢哋喺天空呢一個平面上嘅位置相近。自古以來人對於排列同埋形狀都係好敏感嘅，所以就好自然咁將一啲位置相近嘅星聯繫起來，先組成星座。


喺西方，多數嘅恆星都係根據佢哋所處星座來定名。例如半人馬座α星、天鵝座61、天琴座RR等。但喺中文，好多時候都會用到中國嘅古星名，例如半人馬座α星亦叫做“南門二”。更多有關恆星命名嘅資料請參閱恆星命名。


大犬座係家下八十八西洋星座之一。佢響天球赤道一帶，佔天球面積380平方度。地球北半球來講，大犬座係冬天嘅星座，即係冬夜會見到。肉眼可以睇到嘅星，約莫80粒到。有一到四等星18粒，即係有1等星1粒、2等星4粒、3等星2粒、4等星11粒。


後嚟牛郎得到老牛指點，搵到下凡仙女沖涼同玩嘅地方，佢同咁啱下凡玩嘅織女邂逅，兩人墮入愛河，後嚟仲生埋對龍鳳胎。但因為人仙相戀犯天規，織女俾神仙扚返去天界。深愛老婆嘅牛郎靠老牛嘅力量上天界搵織女，王母娘娘用佢頭上嘅銀簪變條銀河出嚟擋佢嘅去路，但天上嘅喜鵲俾牛郎嘅愛情感動咗，化作鵲橋，等牛郎可以跨過銀河同織女團聚。


一塊普通嘅葉之所以會呈綠色，係因為葉嘅細胞有葉綠體呢種做光合作用嘅細胞器，而葉綠體有葉綠素呢種色素。喺春夏等生長季節，落葉植物嘅葉會充滿葉綠素，而且量明顯多過葉入面嘅第啲色素，所以葉綠素嘅綠色主導咗葉嘅細胞，令夏天嘅葉呈綠色。


呢啲色素體一年四季都富含類胡蘿蔔素，但喺多數物種同地區，類胡蘿蔔素嘅黃橙色喺春夏期間會俾葉綠素嘅綠色𢫏過，當秋天來臨嘅時候，樖植物內外嘅變化會搞到葉綠素補充嘅率減慢，好快變到慢過葉綠素嘅流失率，而隨住啲葉嘅葉綠素含量下降，葉綠素嘅綠色就會減退，跟住其他色素－例如係類胡蘿蔔素－嘅黃橙等色水先會變得顯眼，形成橙、紅、黃等色嘅葉。


類胡蘿蔔素嘅豐富度視植物物種而異。據估計，喺大約 15 至 30% 嘅樹種當中，類胡蘿蔔素先係主要嘅色素，所以呢啲樹嘅葉好多時就連喺夏天嗰陣都會呈黃黚黚噉嘅色。以類胡蘿蔔素為主色素嘅植物物種包括咗多種嘅硬木樹，好似係赤楊、楓樹、樺樹同梣樹等等。


花色素苷係一類有色嘅化合物，視乎酸鹼度可以有紅、藍、紫同黑等嘅色，喺藍莓、布冧、金啤梨、黑糯米同士多啤梨等嘅植物當中可以搵到。同類胡蘿蔔素唔同嘅係，花色素苷喺生長季節多數時間都唔存在於植物嘅葉裏面，而係喺夏天就快完嗰陣先會開始產生。


花色素苷係產生地區獨特紅葉景象嘅關鍵。喺溫帶氣候嘅地區，花色素苷喺 10% 嘅樹種當中都可以搵到，而喺某啲地區－最出名嘅例子係美國東北嘅紐英倫地區－有成 70% 嘅樹種都會產生花色素苷。喺秋天嘅森林裏面，呢種色素會令楓樹、橡樹同柿樹屬等嘅多種樹木呈現出鮮艷嘅色水，而當呢啲樹當中嘅花色素苷同類胡蘿蔔素結合埋一齊嘅時候，就會出現賞紅葉嘅人最鍾意睇嘅火紅色樹葉，令到漫山遍野成一片好似燃燒緊噉嘅鮮艷紅色。


但廿一世紀初嘅研究顯示，呢個諗法係過度簡化嘅－植物落葉仲會受好多因素影響，例如研究顯示，「周圍環境有乜動物存在」同「啲植物需要防乜嘢非生物性質嘅危害」等都會影響植物落葉嘅行為，令植物學界對「植物嘅葉點解要喺秋天嗰時變化」嘅問題有咗新嘅討論。


賞紅葉係世界多地都有嘅一種秋天傳統活動，指啲人一齊趁秋天去行山，欣賞森林變成一片鮮紅色嘅美景。喺美國東北嘅新英倫出咗名有大片秋天到就會變成金同紅色嘅森林，而東亞就以日本喺賞紅葉方面最聞名。喺現代嘅美國東北同日本等地，啲人都好興喺秋天嗰陣帶埋野餐用嘅架生同相機，去山野嗰度喺飄落嘅紅葉當中食嘢、影相同玩，而且有陣時仲有人會專登搞旅行團，成大班人一齊去賞紅葉。


喺漢字文化圈嘅傳統當中，紅葉不嬲都係秋天嘅象徵，會引起詩人同畫家等文人嘅種種情思。例如係日本傳統文藝裏面，寫嚟描述秋天嘅和歌同俳句往往會加入對紅葉勝景嘅讚嘆，仲以紅葉寄託人嘅種種情感，包括以紅葉代表嘅晚秋因為日落時間早咗，成日會令日本文人覺得留戀同哀愁。


唐僖宗下有個叫做於佑嘅書生。佢有日傍晚喺皇城街頭散步，當時正值深秋，夕陽殘照，落葉紛飛，於佑因為要讀書而離鄉背井，覺得有啲哀愁。佢去到一條河邊，諗住洗吓手，發現由皇宮嘅方向有啲紅葉隨水飄咗過嚟，當中有塊紅葉上有墨跡引起咗佢注意。


於佑讀到首詩覺得幾鍾意，就攞咗塊紅葉返屋企。佢得閒仲會攞出嚟吟誦，想像首詩嘅作者係皇帝宮中一位有文采又有姿色嘅美人。打後佢喺朋友建議下，又搵咗塊紅葉，喺上面寫低『曾聞葉上題紅怨，葉上題詩寄阿誰？』－譯做現代粵語係『我聽過寫喺葉上嘅情愁，葉上嘅詩係寫俾邊個㗎？


好多年後，於佑考科舉考唔成，走咗去第度做文書職務，手上嘅錢開始變多，但經已冇心機再考科舉。過咗幾年，於佑覺得自己成卅歲人，又有返咁上下收入，都係時候娶老婆成家立室，咁啱嗰時皇宮又趕咗班宮女出宮，於是佢就喺朋友安排下，娶咗一位相當有姿色嘅前宮女韓氏做老婆。


虹係光學有關嘅自然現象，太陽射光入地球大氣嘅濕氣，水滴將光折射成光譜。睇起上來就係彩色栱形，外紅內紫，所以又叫做彩虹。而佢掛響天，又叫做天虹。有時重會睇到外便有條淡啲，色譜相反，係內紅外紫。主要嗰條叫，虹，弱嗰條叫霓，或者副虹。


經驗或者經歷係一種知識、技巧，通過親身體驗同觀察理解某事件後所得嘅心得，佢可以用到後來嘅作業。專家大都係有實戰經驗嘅老手，佢哋以前都有成功嘅經驗。「見一事，長一智」、「失敗乃成功之母」都係話經驗好有用，因為人類識得自我完善，習慣用腦解決難題。


約翰洛克係英國哲學家，譽為啟蒙時期重要嘅思想家，為英國經驗主義第一人。佢嘅社會契約講到政府只可以喺受其統治嘅人同意之下，同埋保障人民嘅生命、自由、財產呢啲權利嗰時，統治先有正當性。如果受其統治嘅人唔同意，人民就有權推翻政府。


有一套理論係葛提雅問題，呢個反駁咗JTB理論。當中提出咗上述三個條件就算得到滿足，喺某啲情況下仍然唔可以講「S知道P」。對於呢個情況，羅伯特·諾齊克提出咗「真理追踪」，認為只要合理解釋「確證」嘅意義，就能夠化解葛提雅嘅反駁。


關於知識最有影響力嘅作品係柏拉圖嘅《泰阿泰德篇》，喺書入面佢發展咗知識嘅定義。我哋知道，想要俾人定義成知識，啲嘢必須係真嘅，而且必須令人相信係真嘅。蘇格拉底認為呢啲重唔夠，人重要必須為呢樣嘢搵到理由或者證明。


由古希臘嗰陣開始，西方哲學就一路都有對知識論作出思考，即係研究「知識」呢樣嘢嘅本質，而要研究一個概念，最重要嘅就係首先諗掂嗰個概念嘅定義。喺廿世紀上半橛，對於「知識」呢個概念嘅定義，哲學界一般都接納咗所謂嘅 JTB 理論。


例如，喺第二個反例入面，令到史密夫認為「鍾斯有一架福特車，或者布朗喺巴塞羅那」係真事嘅原因係因為佢有理由相信「鍾斯有一架福特車」。但事實上令到呢句說話成真嘅原因係「布朗喺巴塞羅那」。如果呢兩個原因係相關嘅，就可以避免呢種情況。


喺入面醫生得到嘅係一個真實可靠嘅知識。但根據戈德爾曼嘅判斷方法，造成「鍾斯逝世」嘅原因應該係心臟病發，客觀上係冇一個恰當嘅因果關係令醫生產生出「鍾斯逝世係因為心臟病發」呢一個真實信念。所以根據戈德爾曼，呢個都唔係知識。


某人做腦部手術嗰時，醫生同佢安裝咗超級透視眼。呢隻透視眼可以準確噉睇到一千公里以內嘅嘢。當佢醒咗之後見到美國總統喺五百公里外嘅白宮到工作，但佢對增加視力呢件事係一無所知，佢唔知點解可以得到呢種能力。但佢相信自己嘅視力。


一個唔識中文嘅英國人被困喺一間房到，手頭上有一本中英對照詞典。當佢要解答一個用中文提問嘅問題時。佢就根據詞典查出呢個問題嘅英文翻譯，然後用詞典將佢嘅答案翻譯成中文回答問題，然後佢認為自己答啱咗，實際上佢又真係答啱。


張三嘅一個朋友李四有一架雷鳥汽車。但張三完全唔識車，只係知道李四同佢講過呢架係美國牌子嘅車，於是佢一直都噉認為。但係實際上李四原本嗰架雷鳥冇幾耐前已經畀人偷咗，佢依家揸梗嘅只係啱啱買嚟嘅一架二手雪佛蘭，不過都係美國牌子嘅車。


接受呢個測試嘅美國人基本都認為張三其實唔知呢件事。但係調查顯示，東亞地區嘅受測試者大部分都認為張三係知呢件事。同樣嘅回答都發生喺印度次大陸嘅受測試者中。噉樣睇嚟，對知識呢個詞語嘅理解係有可能同語言同社會嘅形態有關。


舉個具體例子，想像而家有人提出咗「質數冚唪唥都係單數」噉嘅一句主張，然後有人作出反駁，指出 2 呢個數唔係單數但同時又係一個質數，所以 2 呢個數字就係「質數冚唪唥都係單數」呢個諗法嘅一個反例，而呢個反例嘅存在表示「質數冚唪唥都係單數」呢句主張係唔真確嘅。


世上有唔少語言仲有更加仔細噉處理講嘢嗰時嘅據由，例如廿一世紀初嘅土耳其話就出嗮名會對啲動詞做詞形變化嚟表達據由資訊，呢啲語言近乎係「講親嘢都會表達據由資訊」咁滯。呢啲語言就算係具有言據性－噉亦即係話，世上嘅語言最少有得按據由嘜法嚟分做


廿一世紀初嘅眾漢語同埋英文偏向係分析語。噉講意思即係話佢哋比較少詞形變化，主要係靠住語序同幫手字詞嚟表達句子啲字詞之間嘅關係。要嘜一句嘢嘅據由嗰陣，分析語通常會做嘅嘢係「加多幾隻字落去句子度」。以下用廣東話同英文做例子－


然後歐幾里得就攞住呢五條公理、用數學證明嘅方法證明嗮當時已知嘅幾何學定理。喺歐幾里得之後，仲有數學家試過對呢拃公理嘅具體定義作出修改－即係將條公理嘅定義改做比較清楚易明嘅形式，但改前改後拃公理都係可以攞嚟證明已知嘅幾何定理嘅。


帝王斑蝶其中一樣出名嘅地方係會以遷徙嘅方法嚟過冬。帝王斑蝶會歷經幾代噉飛越成個北美州，去到墨西哥等暖啲嘅地區嘅某啲特定地方過冬，喺春天嗰陣就會返返去原本嘅地方，佢哋會大規模噉聚埋一齊喺啲樹上面，係一個好出名嘅奇觀。


橙或者叫橙色喺色譜上係紅同黃之間嘅色，因為橙呢種生果嘅色而得名。橙色喺可見光嘅波長係 585–620 nm。係顏色理論裏面，橙係純色。喺舊時唐人無特別名叫橙呢隻色，所歸入紅嗰便。北方話叫呢隻色做橘或者橘色，都係橙類生果嘅色。


奧卡姆最著名嘅貢獻係「奧坎剃刀」原理，主張喺解釋現象嗰陣，應該儘量揀最簡潔同最少假設嘅解釋。換句話講，如果同一個現象可以有多種解釋，咁應揀最簡單嘅解釋，而唔係使用太多不必要嘅假設。呢個原則被廣泛應用喺科學、哲學同邏輯推理領域。


DIKW體系就係關於資料、資訊、知識及智慧嘅體系。當中每一層賦予下一層某些特質。資料層係最基本嘅。資訊層加入內容。知識層加入“點去用”，智慧層加入“幾時先用”。如此，DIKW體系係一個模型畀人瞭解分析、重要性及概念工作上嘅極限。


希臘史可以追溯到舊石器時代開始喺巴爾幹半島同愛琴海沿岸嘅人類活動，公元前3200年發展出愛琴文明，逐漸演化成古希臘文明，直到公元前兩世紀俾羅馬共和國征服。希臘地區之後一直成為羅馬帝國同之後嘅拜占庭帝國嘅領土，拜占庭亡國後落入鄂圖曼帝國統治，直到1821年爆發希臘獨立戰爭，成功獨立建國。


馬其頓地區，係歐洲東南部巴爾幹半島一個地理上同歷史上嘅地區，範圍隨年代有唔同，而家多數指巴爾幹半島上面六個國嘅範圍，包括希臘、北馬其頓、保加利亞、阿爾巴尼亞、塞爾維亞同科索沃，面積約莫6.7萬平方公里，人口約莫476萬。


喺文學，通感，又叫移覺，係種修辭手法，即係指將本來用嚟形容一種感官嘅詞語，轉到用嚟形容另一個感官。視覺、聽覺、嗅覺、味覺、觸覺，甚至係其他唔同嘅感官，都可以用通感互通。通感可以理解為將人嘅感官互相溝通同交錯。


喀巴拉係一個猶太教神秘主義派系，13世紀喺西班牙因為一本叫《佐哈爾》嘅書而興起，並且喺西班牙、法國、德國等地方迅速形成，因而令猶太教神秘主義開始被人認識。但其實早過基督敎出現之前已經有喀巴拉，佢係猶太教受到諾斯替主義影響而嚟嘅一個神秘主義宗教派系。


蘇菲派係伊斯蘭教入面一個神秘主義派系，大約7世紀末產生出嚟。呢一派信奉蘇菲主義學說。蘇菲，係亞拉伯話音譯自 Sūfī，原意係羊毛咁解，因為呢派嘅人都鍾意着粗毛衫而咁叫，不過亦有另一個解釋話係指清淨同高位。


蘇菲最先係由阿布哈希姆開始咁叫先。原本，伊斯蘭教係一個入世嘅宗教，以滿足現實生活需要為主，但總有啲人需要有精神生活需要，而蘇菲派初期正正就係因為有人不滿倭馬亞王朝奢侈作風，認為咁樣做造成腐化，於是根據聖訓，搵出一啲守貧、禁欲、苦行呢啲形式去實踐信仰，到咗8世紀開始有人學佢哋嘅生活方式同聽佢哋嘅教誨，最後形成一套以精神修煉為核心嘅出世信仰，通過冥想、靜思去達到人主合一境界。


歐幾里得研究嘅幾何好大部份都係喺平面入面發生嘅幾何，包括咗平面上面嘅三角形、圓形、平行線同角度呀噉，平面有好多特別嘅性質，亦都可以被賦予唔同嘅結構，而順住呢啲性質同結構去推廣，可以得到好多好得意嘅幾何概念。


《真實》係臺灣歌手張惠妹出嘅第九張國語專輯，都係佢加盟華納唱片後嘅首張專輯。專輯銷售喺台灣超過200,000張、亞洲賣多過1,600,000張。第二年，佢以呢專輯攞到第13屆金曲獎最佳國語女演唱人獎，係個人首座金曲女歌手獎。


統計學就係專門研究點樣喺各個科學領域當中搜集、分析同呈現數據，而實證嘅科學方法本質上就帶有不確定－理論上，淨係抽個樣本嚟睇嘅過程就必然會有「手上個樣本有幾大機會真係代表到個總體嘅實況」嘅問題，所以統計學嘅理論思考梗會用到概率論。


觀察研究係指由樣本嗰度攞啲描述自變數同應變數嘅數據，並且作出推論，而途中唔會特登嘗試作出任何嘅操作嚟影響啲變數嘅數值。呢類研究喺社會科學上成日用，因為社會科學研究嘅係人－好少可有得好似自然科學噉，能夠吓吓都攞自己啲研究對象入去實驗室裏面任意噉搞。


推論統計學技術化噉講係指做數據分析，推論數據背後反映嘅概率分佈嘅過程。呢啲分析通常係由數據嘅個案嘅值嗰度計一啲指標出嚟，用呢啲指標評估某兩個變數之間係咪真係有關，或者個自變數係咪真係能夠對個應變數產生影響，甚至估計一個數學模型出嚟描述所研究嘅現象。


因素分析係一系列用嚟將大量變數轉化成少量因素嘅統計方法。因素分析有好多種做，不過做法一般都係由若干個直接觀察到嘅變數嗰度推想一個能夠解釋呢啲變數嘅變化嘅因素出嚟，而最後得出呢個因素能夠一定程度上反映嗰柞變數嘅變化。


唔使賭錢嘅骰仔遊戲一個出名嘅例子係快艇骰仔，喺呢個遊戲當中，玩家要擲五粒骰仔，擲到結果之後可以揀其中幾粒骰仔重擲，重擲次數有限，並且嘗試用骰仔擲出嘅數字砌出某啲數字組合，唔同數字組合值唔同分數，最後攞到最高分嘅玩家就算贏。


喺有完全資訊嘅博弈當中，所有博弈者都完美知道嗮之前嘅博弈者做過嘅決策。好多圖板遊戲都係完全資訊博弈，例如係象棋－喺象棋當中，每個玩家都可以知嗮對手同自己之前做過咩決策，所以具有完全資訊，而對完全資訊嘅分析喺對圖板遊戲嘅研究好有用。


假如家吓博弈者 2 俾人叫佢做決策，假設博弈者 2 清楚博弈規則，就算冇人話佢知博弈者 1 揀咗乜，佢都會有能力推斷博弈者 1 實冇揀 O，但佢冇得知到底博弈者 1 揀咗 C 定 D－所以呢場博弈具有不完全資訊。


嘅機率係 60% / 0.6。除此之外，馬可夫鏈仲可以按好多特性分做進階嘅類別，例如隱馬可夫模型就係一種特殊嘅馬可夫鏈，指條鏈當中有一部份嘅狀態係研究者觀察唔到嘅，研究者要齋靠觀察淨低嗰啲－觀察得到嘅－狀態嚟對啲隱藏狀態作出判斷。


喺好多自然科學同工程學領域裏面，馬可夫鏈都係一種有用嘅分析工具，可以攞嚟模擬研究緊嘅現象，例如人工智能上嘅研究就好興教啲人工智能程式將世界抽象化噉諗做一條條嘅馬可夫鏈，用過往所得嘅數據建立心目中嘅馬可夫鏈模型－「根據過去經驗，而家狀態係


馬可夫鏈嘅概念源自廿世紀初。早喺廿世紀前經已有人提出過類似連續時間馬可夫鏈嘅諗頭，而俄羅斯數學家安德里·馬可夫為咗研究有關隨機過程嘅問題，喺 1906 年嗰度發表論文提出咗「將個系統想像成有若干個會狀態，狀態之間會隨機噉轉移」嘅諗頭，正式開展咗數學上對馬可夫鏈嘅研究。


馬可夫鏈蒙地卡羅係一系列統計學上成日用嘅演算法，建基於蒙地卡羅方法，做到由數據嗰度建立一條馬可夫鏈嚟表達一個系統嘅狀態，跟手再靠用條馬可夫鏈做模擬嚟搵出想要嘅概率分佈。當中吉布斯抽樣係最基本嗰種馬可夫鏈蒙地卡羅做法。


由國際象棋嘅例子可以睇得出，一隻隻遊戲可以抽象噉想像成馬可夫決策過程，而事實係，喺教人工智能玩遊戲嘅技術裏面成日都會用到馬可夫決策過程－研究者會教個人工智能程式由過往嘅數據估計個馬可夫決策過程嘅參數，令個程式能夠好似有智能噉捉國際象棋同第啲棋類遊戲。


2 米，唔係隻隻都啱啱好 2.2 米長－有隻係 1.8 米長，有隻係 2.6 米長呀噉－但一隻白海豚身長高過呢個值嘅機會率大致上等如佢身長低過呢個值嘅機會率，而且離 2.2 米愈遠嘅數值出現嘅機會率愈低。


一般嚟講，做統計嗰陣都會假設抽樣個過程係獨立同分佈嘅－噉講嘅意思係指，樣本入面每個個體嘅數值喺由個總體嗰度抽出嚟嗰陣嘅概率分佈都係一樣，而且相互之間獨立。呢個假設慳咗好多時間同精神－如果吓吓做統計都要諗第二個抽出嚟嘅數值同第一個抽出嚟嘅數值嘅概率分佈會唔會唔同咗嘅話，計起統計上嚟就會撈絞得好交關。


呢個測係英國人 William Sealy Gosset 喺 1908 年發表嘅。發明者係健力士啤酒廠嘅員工，因為酒廠唔比佢嘅僱員寫學術論文，免得洩漏商業機密，所以佢用咗「學生」 呢個筆名來發表佢嘅研究。


... 如此類推。如果位研究者想做嗮成場析因實驗，就需要有成 8 組受試者咁多－喺現實嘅科研當中，有可能噉做會太嘥人力物力，於是位研究者決定唔做 bc，淨係有 7 組受試者，而佢噉做嘅理由可能係因為打前有好幾份研究經已發現咗結合 b 同 c 係冇嘢睇嘅，所以就唔嘥人力物力做多次。


血壓嘅量度單位係毫米水銀，根據世界衛生組織喺1999年嘅指引，120/80以下係理想嘅收縮壓/舒張壓，139/89以下係正常血壓，140/90至160/95係偏高血壓，161/96以上便屬於高血壓。血壓令血液於動脈裡正常輸送至全身，若血壓過低，就無法將血液供應全身，相反，血壓過大，有可能令血管受損，亦反映血液或心臟可能出現異常。


統計學嘅假說檢定所講嘅顯著差異係對數據之間差別嘅評價，一次實驗結果喺虛無假設之下冇乜可能發生時，就可以講呢個結果具有顯著差異。更準確嚟講，譬如某項研究定咗個數值α，表示虛無假設原本係啱嘅但係俾研究者拒絕咗嘅出錯概率，跟住用p值表示虛無假設正確嘅條件下得到某結果抑或仲極端過呢個結果嘅情形嘅概率。


喺任何涉及到響總體當中隨機揀樣本嘅實驗或觀察性研究裏，得到嘅結果都有可能只不過係抽樣誤差導致嘅。但係，如果一次觀察結果嘅p值細過顯著水平α，研究者就能夠講「今次結果反映到總體嘅特徵」嘅結論，並拒絕虛無假設。


1925年，羅納德·費沙喺佢本書《研究工作者的統計方法》當中提出咗統計假說檢定嘅諗法，叫做「顯著性檢驗」。費沙建議將1/20嘅概率作為拒絕虛無假說嘅臨界值。喺1933年嘅一篇論文中，耶日·內曼和埃貢·皮爾遜嗌呢個值做「顯著水平」，畀咗個符號α畀佢。


徵狀，又嗌症狀，係個源自希臘文σύμπτωμα嘅詞語，指一啲偏離正常功能嘅現象，對病人嚟講會有種明顯嘅感覺，反映到身體有啲唔妥或者病咗。徵狀可以係主觀嘅同客觀嘅。攰係種主觀徵狀，而咳同發燒係客觀徵狀。


人類用容器嘅歷史至少有十萬年，甚至可能有幾百萬年嘅歷史。第一個容器可能係用響儲存嘢食 ，咁樣令啲嘢食可以保存更長嘅時間，亦都方便攜帶，仲可以唔使受其它動物嘅侵擾。儲存嘢食嘅容器對人類社會嘅發展有好大嘅意義，呢個係響靈長類動物入面嘅一種獨有嘅行為。


喺廿一世紀初嘅統計學應用當中，樣本大細係一個相當重要嘅數值。啲人做親統計分析，基本實會睇睇場分析用嗰個樣本有幾大。如果一場分析樣本細，就表示手上嘅資訊量少，而呢點就表示分析者對於「呢場測試係咪真係能夠探測到實質存在嘅效果」存疑。


倖存偏誤，係認知偏誤一類，大難或篩選之中，偏向聽到倖存人事之說法，遇害嘅，不見光，無人理。如此偏見，係邏輯錯誤，往往得出錯嘅結論。由於聽倖存嘅經驗，令到聽者過份樂觀，失敗經驗完全忽畧。有時誤導大眾，倖存者都有同一特徵，有時可能係真，但亦有可能純粹巧合。


財經之上，往往只統計現存。如分析一眾公司表現，成功嘅公司長在，而失敗無咗嘅公司，分析就剔在外，到最尾，就偏向成功嘅公司。如投資基金表現，成功基金長在，而失敗基金會收起，或者合拼，結果睇嚟多數基金表現都好好。


想像家陣研究者想研究肝癌病人生存到幾耐，佢搵咗班病人返嚟，响跟住嗰一年之間跟進佢哋嘅病情，但可能嗰隻肝癌致命性唔係咁高，有好多病人過咗一年之後都未死，而且有啲仲好返，噉即係話有一部份病人嘅死亡時間係「不詳」。


內部一致度係指一個有多個指標嘅量度方法有幾「係量度緊同一樣嘢」。例如有一個智商測驗，有 50 條問題，理論上，呢啲問題冚唪唥都係量度緊智商，所以彼此之間理應喺得分上有返咁上下正相關，但研究發現，嗰 50 條問題當中有 5 條零舍係同其餘嗰啲問題有負相關，噉心理學家就好可能會要求攞走嗰 5 條問題，變成一個 45 條問題嘅測驗。


如果卡隆巴系數數值大嘅話，就表示呢柞題目嘅變異數主要源自佢哋之間嘅協方差，簡單講就係表示「呢柞題目之間嘅變異數主要係由佢哋之間嘅相關引起嘅」而唔係源於佢哋各自獨立嘅變異－所以如果一柞題目嘅卡隆巴系數數值大，研究者就更有理由相信呢柞題目係量度緊同一個隱藏因素。


方差喺統計中好重要，用到佢嘅領域包括敘述統計學、推論統計學、假設檢定、度量適合度，同埋蒙地卡羅採樣。由於科學分析時時要用到統計，方差亦都係重要嘅科研工具。方差係標準差嘅平方、分佈嘅二階動差，以及隨機變數同佢自己嘅協方差，佢常用嘅符號表示有


喺統計學上，做統計調查嘅過程當中，因為受訪者對問題嘅遺漏、拒絕回答、又或者係啲調查員同調查問卷本身存在嘅一啲疏忽，成日都會搞到有缺失數據嘅問題，但係標準統計方法多數都假設咗每個個案都具有可以用嚟做分析嘅所有變數嘅訊息，因此缺失數據就成為進行統計研究嘅工作人員所必須解決嘅一個問題。


嚴格嚟講，個總體嘅參數係不可知嘅－淨係有得透過個樣本嘅數值嚟估吓呢啲參數嘅數值。例如喺上面個中華白海豚研究嘅例子噉，要知道嗮古往今來所有中華白海豚嘅身長原則上係冇可能嘅，所以研究者亦都冇方法知道「全世界嘅白海豚嘅平均身長」嘅真正數值－唔單只啲科學家唔夠人力物力度嗮世上咁多隻白海豚，而且過去嘅白海豚同埋仲未出世嘅白海豚嘅身長都係冇辦法量度嘅，所以成個研究啲科學家都係喺度假設緊個樣本能夠代表到全世界嘅白海豚，並且用個樣本入面嘅白海豚嘅平均身長嚟估計全世界嘅白海豚嘅平均身長。


做科研嗰陣啲研究人員可以睇到嘅就淨係得個樣本嗰啲數值，而個總體嗰柞真實嘅數值係不可知嘅，所以任何由個樣本嗰度估計出嚟嘅數值頂嗮櫳都淨係有得話係個總體嘅近似值。信心區間係指「有信心總體個真實數值係喺入面嘅區間」，喺做統計嗰時會俾人攞嚟表述個樣本嘅數值同個總體嘅真實數值之間估計差幾遠，


舉個例說明，假想有個認知心理學家想驗證「年紀」同「記憶力」呢兩個變數之間嘅關係，於是佢就搵咗兩批人返嚟做佢嘅樣本，第一批人年紀喺 20 至 30 歲之間，第二批人年紀喺 50 至 60 歲之間，再用一啲測試量度呢兩批人嘅記憶力，設第一批人喺記憶力測試上嘅平均得分係


損失函數，又有叫成本函數抑或代價函數，喺數學最佳化同決策論上係指一個函數，佢可以投射一件事件、一個函數抑或係一或幾個變數嘅值到實數域，嚟直觀噉表示個嘢代表住幾多成本。一般嚟講，最佳化問題就係要搵到代價最細嘅嗰個函數。


一套統計方法嘅「效率」係指套方法有幾能夠用最少量嘅個案嚟達到最高嘅表現，即係例如如果有兩套方法嚟估計參數數值，兩種方法預測起未來上嚟一樣咁準，但方法 A 淨係需要有 100 個個案嘅數據就可以達致呢樣嘢，而方法 B 要成 1,000 個個案嘅數據先可以做到同樣嘅效果，噉方法 A 比較有效率。


繙自英文eigenvalue，舊時多數叫proper value。eigen依個字出自德文，等同英文own自己，有本身、固有、特徵、自己咁意思。故此翻譯亦有幾個，特徵值之外，亦有固有值、本徵值等叫法。


繙自英文Eigenvector，舊時多寫做proper vector。eigen依個字出自德文，等同英文own自己，有本身、固有、特徵、自己咁意思。故此翻譯亦有幾個，特徵向量之外，亦有固有向量、本徵向量等叫法。


充分統計量係統計量嘅一種。如果話一個統計量對於一個統計模型同個模型嗰啲參數嚟講係「充分」嘅，意思即係話「冇任何其他可以由個樣本嗰度計出嚟嘅統計量能夠為『啲參數嘅數值係乜』提供額外嘅資訊」，簡單講即係話嗰個統計量能夠獨力噉提供嗮有關個模型參數嘅數值嘅可能資訊。


例如家陣位研究者做咗 5 場 t 測試，噉「啲測試當中最少一場出咗錯」嘅機率實會高過淨係做 1 場 t 測試嗰陣嘅。統計學界有好多種方法應付多重比較問題，簡單例子有「做嘅測試數量愈多，就要對統計顯著性有愈嚴格嘅基準」。


因素分析係一系列用嚟將大量變數轉化成少量因素嘅統計方法。因素分析有好多種，不過做法一般都係由若干個直接觀察到嘅變數嗰度推想一個能夠解釋呢啲變數嘅變化嘅因素出嚟，而最後得出呢個因素能夠一定程度上反映嗰柞變數嘅變化。


喺得到數據之後，就要嘗試估計出量度模型，即係「隱藏變數」同「觀察到嗰啲變數」之間嘅方程式。喺結構方程式模型當中，分析者要指明個模型係乜嘢樣嘅－有幾多個隱藏變數、邊個指標變數反映邊個隱藏變數... 等等。


喺廿一世紀初嘅統計學界，「修改指數要點樣應付」係一個有相當爭議性嘅課題。心理學同社會學等領域嘅分析者好多時都係「完全跟從修改指數做事」嘅，但有唔少統計學界嘅人士都覺得噉做有問題－有好多理論家都覺得，研究呢家嘢係應該由理論主導嘅，而數值有返咁上下大嘅修改指數的確有可能係源自隨機性質嘅誤差，所以佢哋認為，分析者喺決定係咪跟從一個修改指數嗰時，應該仲要諗埋「攞走呢個箭咀」或者「加呢個箭咀」喺理論上算唔算係合理。


兩者之間有乜關係，例如指定嘅因素係「受咗邊隻療法」－想像將病人分「接受咗療法 A 嘅病人」同「接受咗療法 B 嘅病人」兩組，同兩組各自噉畫條線，研究者可以靠住生還分析計嘅數比較兩條線，得知「接受咗療法 A 嘅病人，會唔會生存得耐過接受咗療法 B 嗰啲？


响實際應用上，研究者好多時都會想知「呢個呢個因素會唔會影響生還時間」噉嘅資訊。想像家陣有位研究者，佢想做研究搵方法改善對某隻癌症嘅治療法，尤其係想睇吓唔同療法會點樣影響「病人有幾耐命」，於是佢就搵咗 200 位有嗰隻癌症嘅病人嘅數據返嚟，當中 102 位係接受咗療法 A 而淨低嗰 98 位係接受咗療法 B，佢將啲數據分做兩組－


並且同兩組分別噉畫條生還線。然後佢就可以同兩組分別噉做模型建立，得出兩個生還模型，最後就要郁手比較兩個生還模型有咩差異－簡化嘅可以想像「療法 A 嗰組嘅生還模型，條線嘅斜率會唔會數值上大啲？」噉嘅思考方式。


維基百科係由維基友嘅貢獻形成嘅，所以如果一個語言嘅維基百科要做到內容豐富，就必需要識嗰隻語言嘅人樂意成為維基友同埋積極噉寫文。不過要持續噉寫文，並唔係一件容易嘅事－好多人都覺得寫文好難，而且啲人又傾向會隨時間慢慢喪失對維基百科嘅興趣，最後完全放棄編輯維基，例如 2005 年就有統計報告指，搵拃响英文維基百科度寫文嘅維基人，做咗第一次編輯一年後大約得返 40% 嘅人仲有响維基活動，淨低嗰啲冚唪唥影都冇埋。


潛在變數模型描述到啲可觀察變數戥佢哋背後啲潛在變數之間嘅連繫。對於潛在變數模型，因子分析同埋結構方程建模係啲比較著名嘅方法。通過潛在變數建模可以㘝埋啲外顯變數、好多時係多過潛在變數好多倍嘅，嚟減少個模型啲必要變數嘅數量。


傅利葉分析係研究一個函數同啲基本三角函數嘅關係嘅，後者可以加和成前者。傅利葉分析當中包含有從函數分解成基本三角函數嘅傅利葉級數同埋傅利葉變換等等過程，經常亦都包含到啲分解過程嘅逆過程。喺仲要普適嘅情況下，傅利葉分析個領域研究到廣義嘅傅利葉變換，之經典嘅傅利葉級數、傅利葉變換、同埋拉普拉斯變換、梅林變換與及阿達馬變換都係佢啲特例噉解。


線性判別分析係一種統計分析，能夠攞住若干個自變數，搵出一個有齊呢啲自變數嘅線性組合，再用呢個線性組合睇吓一拃個案有冇得清楚分做幾個類別。用日常用語講，線性判別分析做嘅係要計啲數值出嚟話畀分析者知，手上嗰幾個類別喺各種特性上爭幾遠，仲有係邊個特性最能夠分辨呢幾個類別。


精確啲講，好似附圖 1 噉，附圖 1 係 2D 嘅，表示緊兩個自變數，幅圖上面每粒點點係一個個案，一粒點點嘅顏色表示佢屬邊個類別。由幅圖睇得出，粗嗰條線最能夠明顯噉分開兩個類別，組之間嘅差異沿住嗰條線最大化。


對於點過程有嘸同嘅數學解釋，譬如係隨機計數度量或者隨機集。一啲作者將點過程同隨機過程睇作係兩個嘸同嘅對象，所以點過程係由隨機過程產生或者關聯埋隨機過程嘅隨機對象，儘管有人指出點過程之間嘅差異同隨機過程嘸清楚。


維歐幾里得空間，空間啲集作爲過程索引。其他隨機過程喺點過程理論當中都得研究埋，譬如啲更新同計數過程。有時啲人嘸傾向優先使個術語「點過程」，因為歷史上「過程」表示某種系統演變係喺時間上嘅，係噉點過程都喊做隨機點場。


點過程係概率論有深入研究到嘅對象，亦都係整統計學嘅有力工具嘅主題畀空間數據建模同分析嗰陣，後者喺好多啲學科都好受關注，似喺林業、植物生態學、流行病學、地理學、地震學、材料科學、天文學、電信、計算神經科學、經濟學等。


點過程喺實線上嘅例構成咗啲重要特例係特別適合研究嘅，因為啲點係以自然嘅方式排序，並且成個點過程可以完全由啲點之間嘅間隔描述得到。呢啲點過程經常得用作時間隨機事件嘅模型，譬如啲客入隊、一粒神經元入便嘅脈衝、啲粒子入到蓋革計數器、電信網絡啲無線電台嘅位置或者喺萬維網上嘅搜索行爲。


舉附圖嚟說明，同一樣嘅統計數據可以用唔同嘅方法呈現，而唔同嘅呈現方法可以攞嚟誤導人，好似係附圖嗰兩幅棒形圖噉，兩幅圖表達嘅數據一樣，都係表達緊一間公司喺 2010 同 2011 年嘅銷售量，但係兩幅圖嘅原點唔同－左圖嘅 Y 軸係以 36 做起點，右圖嘅以 0 做起點，令到前者望落好似賺多咗好多錢噉。


除此之外，對分析嘅結果又有得用唔同嘅方法解讀，搞到好多人會特登用對自己有利嘅呈現同解讀方法嚟誤導人，而美國作家達利哈夫嘅書《How to lie with statistics》就揭露咗好多生意人同政治家等嘅人物用類似嘅詭計嚟呃人嘅例子。


要預防統計學嘅誤用有好多方法，包括要用啱嘅圖表等等。而且喺將用統計得出嘅結論普遍化嗰陣，要留意佢會唔會超出咗個樣本代表到嘅範圍，只有個當樣本可以代表到個總體嗰陣，統計方法得出嘅結果先至算係可信、精確嘅，例如係一份用白人做樣本嘅醫學研究得出嘅結論未必啱唐人用。


有部份嘅網上社會調查仲會要求受訪者多次返嚟再答過問題，目的係想睇吓佢哋嘅行為點樣隨時間變化，例如响市場學上，研究者可能會想探究「家陣隻產品啱啱出街，有 X 位消費者採用咗隻產品，3 個月後得 50% 嘅仲用緊，而 6 個月後得 10% 嘅仲用緊.


响廿一世紀初，網上調查係市場學同多個社科領域上成日用嘅研究方法。事實係有估計指，採用網上調查嘅學術文數量响 2016 年至 2020 年間升咗成 63% 咁多。因為網上調查咁多人做，市場學等領域嘅工作者仲整埋特製嘅軟件專門畀人攞嚟整網上調查，例子可以睇吓 LimeSurvey 呀噉。


偏好學習係機械學習嘅一個子領域，研究點樣按觀察到嘅偏好相關資訊做預測。喺最簡單嗰種情況下，想像一個用監督式學習嘅人工神經網絡，以一件產品嘅特徵做 input，用家俾幾多分做 output，用一個數據庫做學習，令個網絡學識預測未來嘅產品會有點嘅用家評分。


相機，又叫做影相機，係用來影相嘅架生。最基本相機係一個唔透光嘅盒，留一個好細嘅窿響前面，前面景物嘅光就穿過一個好細嘅窿射到盒裏面另一面，響上有前面景物嘅倒影，而底片就企響度曝光。多數相機都有好多附加結構，例如一組鏡頭，等佢可以控制影出來效果。


人類嘅眼並唔係完美嘅，如果角膜喺某一角度嘅弧度較彎，而另一啲角度則較扁平，光線便唔可以準確地聚焦喺視網膜上，呢種情況便稱為散光。散光患者睇嘢時會較難細微地睇清景物。一般情況下，散光並唔會獨自出現，患者嘅眼通常都會伴有近視或遠視。


眼鏡係用嚟矯正視力嘅光學儀器，主要用嚟矯正近視、遠視、老花、散光。現代眼鏡係用鏡框、鏡片、鼻墊、眼鏡柄、同埋螺絲嚟造成，不過有啲眼鏡係冇鏡框。戴法係將眼鏡柄放喺兩隻耳仔上便，鼻墊頂住鼻樑，鏡片喺對眼前便。


草人謬論係一種非形式嘅謬論，指講緊謬論嗰個人將對手提倡嘅立場講成第個易駁啲－但係實際上根本唔啦更－嘅立場，然後再辯駁呢個易駁嘅立場，駁完之後仲要扮到好似成功噉駁斥咗對手真係主張緊嗰個立場噉。由頭到尾，講緊謬論嗰個人查實都係喺度攻擊緊一個佢對手冇主張過嘅立場。


好明顯，除咗「將啲細路韞住」之外，仲有好多方法可以令到啲細路冇得喺大街上面亂噉跑－例如係要佢哋出親街都有大人陪住。B 君攻擊緊「應該將啲細路韞住」呢個立場，但係呢個係一個 A 君冇提出過嘅立場，所以 B 君又喺度打緊草人。


噉想像而家用咗理想化假設。如果最後計算結果離實際結果唔係太遠－例如計算得出嘅預估衛星軌道同最後睇到嘅實際軌道淨係相差咗 6990100000000000000♠1×10−10 % 咁少，噉理想化假設整體上依然係有利嘅，可以幫研究者慳返好多時間心機。


劍橋大學前身係劍橋市學者協會，成員學者因為同牛津有意見，嚮1209年拉隊離開牛津到劍橋。所以劍橋大學同牛津大學成為對手又合稱競爭對手，兩間大學有時會被合稱為牛橋。劍橋大學嚮學術方面出產咗87位諾貝爾獎得獎者。


喺中世紀嘅歐洲地區，由於托勒密嘅地心說影響咗好多人，所以嗰時地心說喺嗰時話符合神權統治理論，邊個懷疑佢就係玩掂神靈，要罰得好重。雖然喺嗰時，日心說違背咗基督教義，但亦有好多撐「日心說」嘅仁人志士同撐「地心說」嘅黑暗神權鬥咗足足成個世紀，連1609年伽利略發明咗望遠鏡都唔例外直到1650年代開普勒將圓形軌道改成橢圓軌道之後，逐漸好多人支持日心說而拋棄地心說。


世界知名嘅劍橋大學一二零九年喺劍橋創立。大學嘅建築包括國王學院禮拜堂、卡文迪許實驗室同埋劍橋大學圖書館。劍橋大學圖書館係世上最大嘅法定送存圖書館之一。劍橋嘅天際線主要係幾個大學學院嘅建築，亦包括聖母暨英格蘭殉道聖人堂嘅尖塔、阿登布魯克醫院嘅煙囪同埋聖約翰學院禮拜堂嘅尖塔。


安格里亞魯斯金大學嘅主要校址都喺劍橋，呢間大學演變自劍橋藝術學院同埋劍橋郡科藝學院。劍橋亦係所謂矽沼地嘅中心，包含諸如軟件同生物科學等等各種高科技產業同埋各樣劍橋大學間接帶動嘅新創企業。多於四成嘅劍橋勞動人口擁有高等教學學位，係國家平均嘅兩倍。


劍橋嘅帕克公園係世上第一場現代足球比賽嘅舉行地點。劍橋嘅仲夏公地係仲夏遊樂會同埋有稱為士多啤梨遊樂會嘅音樂藝術節嘅所在地。一年一度嘅劍橋啤酒節喺耶穌綠地舉行。劍橋喺M11同A14公路嘅側邊，而劍橋火車站距離倫敦國王十字車站唔夠一個鐘車程。


喺廿一世紀初，有好多重要嘅應用－包括遊戲編程同人工智能呀噉－都成日會用到 OOP。因為 OOP 嘅廣泛用途，有啲程式語言甚至仲係專門設計到支援 OOP 嘅，包括咗廿一世紀初常用嘅 C++、C♯、Java、Python 同 MATLAB 呀噉－呢啲程式語言就係所謂嘅物件導向程式語言。


封裝係 OOP 當中嘅一個概念，負責將數據同埋操縱呢啲數據嘅子程序「包埋一齊」，等呢啲數據同子程序難以俾外界干擾同亂咁用。想像一個類別唔容許外界嘅碼直接使用一件物件內部嘅數據，淨係俾佢哋透過啲方法嚟使用啲數據，用返上面虛擬車嘅例子即係例如唔俾任何外界嘅碼直接更改 fuel 嘅數值，而淨係俾佢哋用 refuel 呢個方法嚟改變 fuel 嘅數值，噉呢個類別就算係做咗封裝。


繼承係 OOP 上嘅一個功能。喺 OOP 當中，繼承係指物件嘅類別之間可以有嘅一種關係。抽象啲噉講，如果話物件類別 A 由類別 B 嗰度「繼承」啲嘢，意思係指類別 B有嘅特性，類別 A冚唪唥有齊嗮，不過類別 A 可以有類別 B 冇嘅特性。


... 呀噉。喺郁手寫源碼打前，位遊戲製作師度好嗮「要有咩類別」、「要有咩物件」、「每個類別要有咩特性同方法」... 呢啲咁多問題嘅過程就係軟件設計，而好似上述個例子噉喺諗計階段經已打算用物件導向編程，就係所謂嘅物件導向設計。


橢圓幾何係一套幾何學，研究其中一種歐幾里得條平行公設唔成立嘅情況。喺橢圓幾何入面係無平行線嘅概念，即係話任何兩條「直線」都一定相交，不過同球面幾何入面兩條直線會相交於兩點唔同嘅係，橢圓幾何入面兩條直線只會相交於一點。


歐拉喺1736年有關七橋問題嘅論文被認爲係現代拓撲學嘅第一份論文。「拓撲學」呢個詞喺1847年由利斯廷喺《Vorstudien zur Topologie》呢本書提出，不過當時嘅定義同現代對拓撲學嘅定義唔同。


如果想將角度嘅概念推廣上去流形上面嘅話，流形上面起碼要有一個保角結構，雖然好多時個流形直情有個黎曼度量，亦即係話，佢係一個黎曼流形，喺呢個情況，可以將角嘅概念推廣去兩條曲線之間嘅角，定義佢做兩條曲線喺相交點嘅切向量形成嘅角。


若內積空間中兩個向量嘅內積都係 0，咁佢地兩者就係正交。類似地，若內積空間入面嘅向量 v 同子空間 A 入面嘅每個向量都正交嘅話，咁呢個向量就係同子空間A正交。若果內積空間嘅子空間 A 同 B 滿足其中一個嘅每個向量都同另一者正交，咁佢地就都係正交子空間。


喺 2D 或者 3D 嘅歐幾裡德空間入面，兩個向量正交 if and only if 佢地嘅點積係零，即係佢地成 90°角。可以睇得出正交嘅概念正係喺呢個基礎上推廣而嚟嘅。喺 3D 空間入面，一條直線嘅正交子空間係一個平面，相反亦都係一樣。


因為碎形放到幾大或者縮到幾細都好似，所以通常俾人覺得係無限複雜嘅。自然界入面某程度上似碎形嘅嘢有雲、山、閃電、海岸線、雪片、植物嘅根、蔬菜（好似椰菜花同西蘭花同埋動物毛皮嘅圖案等等。不過，並唔係所有自相似吼嘅嘢都係碎形，好似實直線雖然喺形式上係自相似嘅，但係唔符合碎形嘅其他特質，比如話佢可以俾傳統嘅歐氏幾何語言嚟描述。


綫段係喺幾何學入面，對一條綫上面指定兩個點之間嗰一截距離嘅稱呼。若果條綫係曲綫，嗰條綫段就叫弦。綫段仲可以細分做包唔包佢嘅兩個端點，閉綫段/封閉綫段係指包嗮兩個端點，開綫段係指兩點都唔包，半開綫段就係包一點唔包一點。


而家嘅數學家可以用微積分或者更加高深嘅後繼理論實分析攞到呢個面積。但係，喺古希臘數學家阿基米德喺《圓嘅測量》入面用歐幾里得幾何證明咗一個圓周內部嘅面積等於一個用佢嘅圓周長同埋半徑做兩個直角邊嘅直角三角形面積。


幾何學早喺公元前 2,000 年嗰陣嘅兩河流域文明同古埃及已經存在。當時嘅人已經識得觀察周圍環境，得知長度、角度同面積等嘅概念，仲識用呢啲概念嚟做測量、建築施工同天文學等嘅工作，而且仲有寫文獻記低同教授幾何學知識，例如嚟自公元前 1850 年嘅莫斯科數學紙草書就有提供方程式計 3D 物體嘅體積。


卡爾·弗里德里希·高斯係個德國數學家同科學家，搞過科學嘅好多瓣，包括數論、統計、數學分析、微分幾何、大地測量、靜電、天文同光學。有啲人叫高斯做 princeps mathematicorum  同埋「自從古時最偉大嘅數學人」，卡爾·弗里德里希·高斯喺數理嘅好多方面影響好深遠，被列做史上最有影響嘅數學人之一


卡爾·弗里德里希·高斯係個Child prodigy。有好多傳說話佢啱啱識行就好掂，十幾歲就揾到開創性嘅發現。卡爾·弗里德里希·高斯本大作Disquisitiones Arithmeticae喺1798年、佢21歲時寫完，但到1801年至出版。


伯恩哈德·黎曼嘅著作打開咗分析夾埋幾何研究嘅路。呢啲研究發展成黎曼幾何、代數幾何同埋複流形理論嘅重心。黎曼曲面嘅理論由後來嘅克來恩同Adolf Hurwitz加深推廣。黎曼曲面理論係複幾何嘅重要部分，影響咗拓樸學同代數幾何嘅發展，亦喺數理物理同弦論上有用。


黎曼嚮現代解析數論做咗啲重要嘢。渠喺數論發表嘅單丁一篇短文中提出黎曼 zeta 函數，同時建立咗 zeta 函數喺質數分布研究嘅重要性。關於 zeta 函數嘅性質，渠提出一連串猜想，包括出名嘅黎曼假設。


中學時，黎曼深究本聖經，但佢成日諗諗下諗返去數學嗰邊。He even tried to prove mathematically the correctness of the book of Genesis.


1840年，黎曼去咗Hanover，同佢 grandmother 一齊住，同埋去 Lyceum。佢 grandmother 喺1842年死後，佢去咗Lüneburg嘅 Johanneum。1846年，黎曼 19歲，佢開始文字學同埋神學，希望做個牧師來幫補屋企嘅開支。


1859年，狄利克雷死後，黎曼升做哥廷根數學系阿頭。 1862年黎曼同 Elise Koch 結婚，佢哋有個女。佢第三次去意大利時，死喺 Selasca，即係而家Maggiore 湖邊嘅Ghiffa村。


結果黎曼發展出黎曼幾何呢科。佢揾到法子將微分幾何由曲面推到 n 維，定義咗曲率張量來推廣高斯嘅theorema egregium。喺維度 2 嘅曲面上，曲率張量係個純量，當呢個純量係非零常數，塊曲面就係已知嘅非歐幾何模型。


自然形態規律泛指大自然當中一啲用肉眼睇得到嘅形態規律，常見嘅包括咗對稱、曲流、波動、葉序同斷裂呀噉。每一種自然形態規律都會出現喺多種唔同嘅自然事物當中，可以攞數學模型嚟模擬，例如係對稱噉，對稱可以用肉眼睇到，而實際嘅觀察發現，大多數嘅生物物種响形態上都係傾向左右對稱嘅。


死物之中，雪花有六重旋轉對稱，俗語話「唔會有兩片一樣嘅雪花」，雪花嘅結構記錄咗佢形成嗰陣嘅外部環境狀況，佢六個方向會形成幾乎一樣嘅結構。晶體可以有好多唔同種類嘅對稱同埋晶體慣態，例如係正方體或者係正八面體，真嘅晶體一定唔會係五重旋轉對稱，不過準晶體就可以。


生物嘅對稱對應住佢唔同嘅特性，旋轉對稱通常對應一啲唔識郁嘅生物，佢嘅食物同威脅都有機會由任何一個方向接近。識得郁嘅生物，喺進化過程入邊，口、感官器官、神經會集中埋一齊，稱之謂頭顱化，頭嘅方向亦都係呢種動物主要郁嘅方向，稱之謂前面，所以呢啲動物識分前後左右，對應住左右對稱嘅器官。


解方程可以令一個方程成立，或者搞清楚個方程係無得解，呢啲令到方程成立嘅嘢就叫做一個「解」。一條方程嘅解有時亦都會叫做方程嘅「根」，特別係如果嗰條方程係多項式方程嗰陣。一條方程嘅所有解組成咗方程嘅「解集」。


國際天文聯會於1919年7月28日喺比利時布魯塞爾成立，由當時嘅國際天文星圖計畫、太陽天文聯合會同埋國際時間局等幾個組織合併而成。其後，世界各國嘅國家級天文組織陸續加入，構成今日嘅規模。該會係國際科學理事會嘅國際科學聯合成員，亦係國際上承認嘅權威機構，負責統合恆星、小行星、衛星、彗星等新天體以及天文學名詞嘅定義及英文命名。


IAU下面分成幾個工作單位，其中行星科學命名委員會，負責制定及維護天體命名規則公約同埋行星系嘅命名。IAU亦負責天文訊息全球電報通報系統，實際工作由中央天文電報局總整天文訊息嘅匯報及電報嘅發布。小行星中心負責喺太陽系裏面小行星、衛星以外嘅天體資訊交流，亦喺IAU下操作。


該會每三年召開一次全體會議，討論IAU整體嘅活動方針，並有研究成果發表等研討會，與及遴選新屆IAU執委、各屬下委員會成員，新會員推薦等。此外亦定期喺歐洲、亞太、拉丁美洲召開各區域會議。隨著各式各樣天文事件嘅發展，亦會隨時召開小規模嘅學術研討會。


最近一次國際天文聯合會嘅全體會議於2006年8月14至24日喺捷克首都布拉格舉行，由世界各地等2500位天文學家代表出席，會議最受矚目嘅就係表決第5、6號共四份決議草案，重新確定行星定義，將冥王星由行星劃為新開設嘅矮行星，而未來全體會議將審議更多天體列入矮行星一席。


根據2011年普查，布拉格嘅官方人口數字係130萬左右，但係真正嘅人口比呢個數仲高好多。根據城市一帶嘅流動電話移動嘅資料，布拉格嘅真正人口接近190萬或200萬，另外有30萬至40萬人喺平日往返布拉格返工、返學或者做生意。


氣體大行星冇固態嘅表面，準確啲講係冇可以清楚定義嘅表面。雖然佢哋有岩石或金屬嘅核──啲咁樣嘅核響形成呢挺行星嘅過程入便係必要嘅──佢哋絕大部分嘅質量由氫同氦組成。響外層，氫同氦就好似響地球度一樣都係氣態嚟嘅，之但係響深層嘅地方，高到極嘅壓力高度壓縮啲氣體，令佢哋變成液態，再深啲近核嘅地方甚至乎會變做固體狀態。


天王星同海王星亦都差唔多。佢哋雖然係「大雪波」，之但係佢哋內部高到極嘅溫度同壓力會令到啲「雪」變做好特殊好少見嘅物理狀態。所以，我哋係冇可能喺氣體大行星「表面」著陸嘅。經常講嘅半徑、表面積、體積、表面溫度、表面密度呢啲概念，都只不過係話響太空睇到嘅，佢哋最外層嘅大氣。


太陽系嘅四粒氣體大行星都係好好嘅「物態梯度」變化實例。佢哋內部熱到極，天王星同海王星有7000K，而木星可以去到20000K。噉樣嘅溫度意味著佢哋大氣層下便成個星球都係液態嘅。所以話，講到「岩石」或「金屬」核嗰陣，唔可以簡簡單單描畫佢哋個核做普通嘅石波或金屬波。


四粒氣體大行星自轉速度都較快，形成嘅風產生東西方向嘅條或帶。噉樣嘅帶喺木星度最明顯，土星同天王星少啲，而海王星就睇唔倒。佢哋都有行星環，有好多衛星。土星環最壯觀，1970年代以前啲人淨係知有土星環唔知木星、天王星同海王星都有環。


木星同土星大部分都係氫同氦，啲重元素嘅質量比例得 3 到 13%。佢哋嘅結構，外層係分子態嘅氣體氫，包圍著深層嘅液態金屬態氫，個心度重可能會有個岩石核。最外層嘅氫氣大氣層響唔同嘅深度有唔同顏色嘅雲層，啲雲可能會係水同氨構成嘅。


液態金屬氫構成成粒行星嘅大部分體積。話啲液態氫「金屬態」，係因為高到極嘅壓力令到氫原子內部嘅電子好似金屬噉可以響原子間自由流動，可以傳電，物理性質變到好似金屬噉。個核，如果有嘅話，會係重元素較多嘅區域，溫度有二萬幾度，壓力高到想像唔到，啲物質形態冇辦法估。


佢哋嘅大氣層霧好大，仲有啲甲烷，加埋加埋令到佢哋睇落去成粒都係海綠色或者深藍色嘅。佢哋嘅磁場都係明顯傾向佢哋嘅自轉軸。同第二啲氣體大行星唔同，天王星自轉軸嘅傾斜角度特別大，公轉嘅姿態睇落去好似瞓喺度打關鬥，仲有呢個行星嘅季節變化亦都係好明顯嘅。


太陽系外行星隔地球嘅距離遠到用光年嚟計。家陣啲天文探測技術仲好難發現嗰啲細粒嘅，似地球噉嘅系外行星。大粒嘅系外行星探測易啲。而家發現嘅太陽系外行星大部分都係同我哋太陽系木星、土星呢啲氣體大行星咁上下嘅「巨無霸」行星。


可以推測到呢啲行星同太陽系嘅木星比較似，而唔會似第挺唔同類型嘅氣體大行星，個名叫「類木行星」會較為準確。啲太陽系外嘅氣體大行星好多都同佢哋圍繞緊嘅恆星距離好近，表面溫度高過太陽系嘅氣體大行星唔知幾多。


佢哋可能會係我哋太陽系冇嘅、另外一挺類型嘅氣體大行星。宇宙嘅元素豐度，有98個皮申都系氫同氦，所以如果搵到質量大過木星嘅岩石行星會好出人意料。另一方面，之前行星系統形成嘅理論模型預示指出，響好似而家發現嘅「熱木星」噉同恆星距離咁近嘅軌道處形成氣體大行星係冇可能嘅。


神經症，又叫精神官能症，係精神醫學嘅傳統用語，係機能性嘅精神障礙之一，會令患者處於心理不安嘅狀態，特徵係出現唔適應嘅行動。呢個術語指神經職能有紊亂嘅慢性徵兆，但唔包括幻覺同妄想，多數狀態毋須去到入院咁嚴重。


測驗可以分為正式同非正式。父母喺小朋友睇完一本書之後問返佢啲內容，就係一種非正式嘅測驗。學校嘅測驗、考試，心理學家喺診所畀嘅智力測驗，都係正式嘅測驗。正式嘅測驗通常都會畀返一個成績或者分數，呢個成績可以用嚟比較唔同嘅考生，或者同一個學生喺唔同時期嘅表現。


2018年，徐佳瑩憑住呢張專輯喺第29屆金曲獎攞咗最佳國語專輯獎同最佳國語女歌手獎兩項大獎。之後，出品方亞神音樂決定推出呢張專輯嘅典藏黑膠唱碟。黑膠唱碟喺2018年10月5號開始預購，2018年12月20號正式發行。


2010 張惠妹《阿密特》 · 2011 周杰倫《跨時代》 · 2012 五月天《第二人生》 · 2013 林憶蓮《蓋亞》 · 2014 張震嶽《我是海雅谷慕》 · 2015 蔡依林《呸》 · 2016 蘇打綠《冬 未了》 · 2017 五月天《自傳》 · 2018 徐佳瑩《心裏學》 · 2019 孫盛希《希遊記》


代數嘅起源可以追溯到古巴比倫時代，當時啲人發展出一套比起之前更加進步嘅算術系統，令到佢哋可以用代數嘅方法來計數。因為用咗呢個系統，佢哋可以列出含有未知數嘅方程並求解，呢啲問題喺今日一般係用線性方程、二次方程同不定線性方程等方法來解答嘅。


喺數學上，有一啲經常喺數學表達式中出現嘅符號，稱為數學符號。數學工作者熟悉呢啲符號，唔係每次用都加以說明。所以，對於數學初學者，下面嘅表列出好多常見嘅符號包括名、讀法同埋應用領域。另外，第三欄有一個非正式嘅定義，第四欄有個簡單嘅例子。


代數幾何入面都成日會用到場同埋場擴張，例如畀一個幾何物體，可以考慮佢嘅函數場，而呢個函數場好多時都包含住好多原本嘅幾何物件嘅資訊。同伽華理論唔同嘅係，代數幾何入面考慮嘅場，佢嘅超越維度好多時都係大過0，而伽華理論入面考慮嘅就好多時都係0維嘅。


算盤係一種計數架生，佢個款係有個木框。裏面有一支支籤串住算珠。算盤估計響公元前1000年到前500年之間出現。響世界各地都有用過算盤來計數。嘅可以分為每行七粒珠同埋五粒珠嘅算盤。唔同地方有唔同算盤，好似有中國算盤、巴比侖算盤、羅馬算盤、日本算盤、俄羅斯算盤、敎育算盤等等。


複數可以加、減、乘、除，同實數一樣，用數學嘅語言嚟講複數集形成一個場，不過就有深刻啲嘅特性。例如，唔係每個實系數多項式都有實數根，而複數根就個個都有，呢個性質叫做代數封閉。亦即係話，複數係實數嘅閉包。


羣論係一門數學，係抽象數學嘅一門，主要研究一隻叫羣嘅代數結構。數論、代數同埋幾何提供咗好多羣嘅例子。羣係更複雜嘅數學結構嘅基礎，例子有環、場、向量空間等等。好多數學嘅範疇入面都有羣嘅出現，羣論入面採用嘅方法亦都影響到其他代數嘅研究。


由次序嘅各種實踐使用所驅動，已經定義咗多個特殊種類嘅有序集合，其中某啲已經發展出自己嘅數學領域。另外，序理論唔限制於各種種類嘅排序關係，仲考慮埋佢哋之間嘅適當函數。函數嘅序理論性質嘅一個簡單例子來自於數學分析中常見嘅單調函數。


Hamilton 嘅構想唔太難理解。佢要個三維流形嘅度量 gij 沿一特定方向變化 ，嘗試令到個三維流形平平均均，睇渠到極限時變成點樣。但一邊平另一邊又可能會突起，所以中途可能會產生 奇異集 ，咁就要切開佢。


四色定理或者四色地圖定理係一個數學定理。指只需要4種顏色，就可以填補平面上所有有限區域，鄰接之間唔會撞色，而且唔使用更多顏色。可以將定理應用到地圖上，即係話，任何無外飛地嘅地圖都可以用唔多過四種顏色嚟染色，而且唔會有兩個鄰接嘅地區用同一隻色。


研究入面常用嘅理論、公式同埋方法包括柯西積分定理、柯西積分公式、留數定理、Laurent級數展開等等。複分析嘅應用領域較為廣泛，喺其它數學分支同埋物理學入面都好有用，包括數論、應用數學、流體力學、熱力學同電動力學等等。


數學有好長歷史。史前嘅人類就喺度試緊用自然嘅法則嚟衡量物質嘅多少、時間嘅長短呢類抽象數量，例如度時間就有日、季節、同年呢啲。冇幾耐算術亦都好自然出現咗。古代嘅石碑亦表示嗰時嘅人經已有些少幾何學知識。喺打後嘅有歷史時代，數學係為咗文明早期嗰陣嘅生產活動而誕生嘅－包括稅務同貿易嘅實用計算、測量土地、同埋預測天文事件呀噉－呢啲需要可以簡單噉概括為早期數學對數量、結構、空間、同埋時間方面嘅研究。


到咗 16 世紀，算術、初等代數、仲有三角學等嘅初等數學西人經已大致搞掂。17 世紀有咗「變數」呢個概念，令啲人開始研究變化緊嘅量同量嘅相互關係、同埋圖形之間嘅相互變換。西人響研究古典力學嘅過程之中又發明咗微積分。


數學響歷史上有好多嘅大發現，並且直到今日都仲會有新嘅發現。根據俄羅斯數學家 Mikhail B. Sevryuk 響美國數學會通報 2006 年 1 月嘅期刊入面講，「存在響數學評論資料庫入面嘅論文同埋書嘅數量自從 1940 年經已超過咗一百九十萬份，而且每年仲增加超過七萬五千份嘅細目。


1520年代嗰陣，西班牙人喺探索南美洲西北部嘅時候將天花傳入當地。1527年瓦伊納·卡帕克感染天花病死。佢原先指定嘅繼任人尼南·庫尤奇冇耐亦都死於天花。瓦斯卡爾繼位，冇耐佢同喺北方嘅同父異母細佬阿塔瓦爾帕打起內戰。


阿塔瓦爾帕嘅軍隊喺1532年俘擄咗瓦斯卡爾。好快阿塔瓦爾帕喺同西班牙人會面嗰陣被西班牙人捉咗。西班牙人喺第二年處死咗阿塔瓦爾帕。好多人將呢一年當做印加帝國嘅滅亡年份。不過亦有啲人將圖帕克·阿馬魯被俘嘅1572年當做印加帝國嘅滅亡年份。


記數法，或者叫記數系統，係用一組數字去表示數嘅方式，主要係睇寫咩嘢數字同埋用邊隻進位制。常見嘅記數法，好似阿拉伯數字、中文數字、羅馬數字，進位制都係十進制，但亦有用唔同進位制嘅，譬如巴比倫數字係60進制，瑪雅數字就係20進制。


解析數論，係數論入面嘅分支，指嘅係用數學分析入面嘅方法作爲工具，嚟解決數論入面嘅問題。佢第一次出現喺數學家Dirichlet 1837年引入Dirchlet L函數，用嚟證明Dirichlet定理。解析數論嘅成果之中，比較多人知嘅包括質數定理、黎曼ζ函數、哥德巴赫猜想及Waring問題。


1910年，Steinitz 發佈咗佢篇論文，名爲 Algebraische Theorie der Körper ，呢篇論文影響深遠，佢用公理嚟研究場嘅唔同性質，亦都定義咗好多場論入面重要嘅概念，例如質場、完美場同埋擴張場嘅超越次數等等。


場係代數入面好重要嘅概念，因爲佢推廣咗有理數、實數同埋複數等等數字系統嘅概念。當中最重要嘅係，加法同乘法嘅結合性質、交換性質，同埋乘法分配性質都保留咗。場亦都喺唔同嘅數學領域出現，可以睇吓下面嘅例子。


一個場 k 嘅擴展其實就係一個大啲嘅場 K，個 K 裝住個 k 作爲佢嘅子場。場擴展可以再根據擴展嘅性質再作分類，例如代數擴展就係指大場 K 入面每一個元素都係細場 k 係數嘅多項式嘅解，相反嘅就叫做超越擴展。


向量同埋矩陣嘅定義入面會用到場，而呢兩個都係綫性代數入面基本嘅概念。數論、伽華理論同埋編碼理論都會用到有限場。代數幾何入面，一個幾何物體上面嘅函數場係研究幾何性質好有用嘅工具。而二元場對電腦科學好有用。


同調代數係代數入面嘅其中一個分支，主要喺抽象代數嘅方向研究同調。佢算係比較新嘅一個數學分支，大約可以追溯到19世紀尾Henri Poincaré同David Hilbert等人研究組合拓樸學同抽象代數。


代數拓樸係抽象代數同拓撲學嘅分支，主要用抽象代數工具去研究拓撲空間。基本嘅目的係將啲拓撲空間喺同胚或者同倫等價之下分類。雖然大部分時間代數拓撲都係用代數嘅方法去解決拓撲問題，有時都會掉反轉，例如用拓撲學上面嘅定理可以好容易證明到自由羣嘅子羣都係自由羣。


調和分析入面嘅調和起源自古希臘文harmonikos，意思係「有音樂上嘅技巧」。響物理嘅特徵值問題入面，開始用harmonic表示某啲特定嘅波，頻率係其他波頻率嘅整數倍，就好似泛音列嘅頻率係第一泛音嘅整數倍咁，後來呢個詞都慢慢擴展，超過本身嘅意思。


伊斯坦堡係土耳其伊斯坦堡省嘅首府，亦係土耳其最大嘅城市同港口，歐洲第一大城市同第二大都會區，同埋全球第六大城市。佢係一個超大嘅城市，有成1280萬人住響度。伊斯坦堡亦係土耳其嘅文化、經濟同金融中心。個城市包括伊斯坦堡省嘅39個區。


伊斯坦堡以前叫君士坦丁堡。喺漫長嘅歷史入面，伊斯坦堡曾經係羅馬帝國、拜占庭帝國、拉丁帝國同鄂圖曼帝國嘅首都。響鄂圖曼帝國時期入面伊斯坦堡更係世界主要城市之一、東西交通嘅必經之地同埋影響力極大嘅超級城市。


米蘭係意大利西北方嘅大城市，位於意大利人口最密同最發達嘅倫巴第平原。米蘭亦係南歐嘅交通要點，歷史好悠久，以觀光、時裝、建築同足球聞名。米蘭而家有130萬居民，如果計埋郊區人口，就可能有400萬人。總面積大概1,982平方公里。


米蘭係倫巴第區嘅省會城市同意大利嘅經濟、金融中心。佢嘅生產總值佔咗意大利國內生產總值嘅4.8%，同時位於世界上最富裕嘅地區之一。米蘭博覽會係世界上最領先嘅博覽會之一，喺2005年7月開張嘅新會場佔地250萬平方米，展覽面積46萬平方米，係世界上最大嘅博覽會場地。


1968年，阿爾巴尼亞因為同蘇聯嘅關係惡化，而退出華約組織。1990年10月3號東德同西德統一之後就退出華約。華約喺1991年3月31號停止一切活動。官方喺7月1號喺捷克斯洛伐克首都布拉格簽咗關於華沙公約停止生效嘅議定書，正式宣佈解體。


索菲亞係保加利亞首都，亦係保加利亞嘅最大城市，響國境西部，索非亞盆地南部，四邊俾山地環繞住，2006年人口記錄為1,246,791。俄土戰爭結束之後，保加利亞成為獨立嘅民族國家，而索菲亞喺呢個時候至成為首都。


2008年，Monocle 雜誌選哥本哈根做「最宜居城市」，並仲評為「最佳設計城市」。哥本哈根喺西歐地區獲選為「開企業總部嘅理想城市」第三，排喺巴黎同倫敦之後。2016年12月7號，佢成為第三屆廣州國際城市創新獎嘅5個得獎城市之一。


頓涅茨克人民共和國，係2014年由位於烏克蘭東部嘅頓涅茨克州發動叛亂嘅親俄武裝分子，喺俄羅斯操縱下霸佔頓涅茨克嘅行政大樓之後，宣布成立嘅傀儡政權。2022年2月21號，俄羅斯正式承認頓涅茨克人民共和國。


3日之後，俄羅斯入侵烏克蘭，而頓國有份幫俄羅斯打烏克蘭。2022年9月底，俄羅斯執行咗有高度選舉舞弊嘅所謂選舉，正式將頓國吞并入俄羅斯。聯合國大會通過咗議案，視吞併為非法，並要求俄方“立即完全撤退”。


2014年7月17號，馬來西亞航空一架波音777由荷蘭阿姆斯特丹史希浦機場飛去馬來西亞吉隆坡國際機場期間，喺烏克蘭頓涅茨克州距離俄羅斯邊界約莫40公里嘅上空畀俄羅斯同頓涅茨克人民共和國攞地對空導彈打落嚟，飛機內283個搭客同15個機組人員死晒。


字法文為France métropolitaine or la Métropole，英文譒為Metropolitan France。métropolitaine、定Métropole、定Metropolitan，都取自古希臘文metropolis。


μήτηρ mētēr ，亦係亞媽，πόλις pólis，亦即為城，夾埋即係亞媽之城。古希臘係城邦制，一個個城咁睇。起原地叫亞媽，亦即本土，分出叫殖民地。法國就用咗依個說法，講歐洲原本嘅領土。依種叫法，喺歐洲殖民興旺時，都幾流行。


1980年，冰島進行貨幣改革並且重新對冰島克朗定價，規定每100舊冰島克朗等於1新冰島克朗。雖然喺定義上，每1克朗等於100冰島分，但係事實上當局並冇發行過面值低過1克朗嘅任何貨幣，因此冰島分係一種冇實用化嘅貨幣單位。


都柏林係愛爾蘭嘅首都同最大城市，靠近愛爾蘭島東岸嘅中心點，位處都柏林郡嘅麗妃河河口。都柏林自中世紀一直係愛爾蘭嘅首都，亦係愛爾蘭島上嘅最大城市。都柏林嘅人口大約有505,000人，而都柏林首都圈嘅人口大約有1,660,000人。


普里什蒂納係科索沃首都，喺科索沃東北部。普里什蒂納獨立前屬於塞爾維亞，係科索沃自治州嘅州政府所在地。普里什蒂納距離南面嘅馬其頓首都斯科普里大約80公里、離東北嘅塞爾維亞第三大城尼修約95公里。喺20世紀末期喺科索沃戰爭中有好大傷害，現家復興緊。


盧甘斯克人民共和國係2014年，由位於烏克蘭東部嘅盧甘斯克州發動叛亂嘅親俄武裝分子，喺俄羅斯操縱下霸佔盧甘斯克嘅行政大樓之後，宣布成立嘅傀儡政權。盧甘斯克人民共和國嘅地位不但唔受國際社會承認，仲畀烏克蘭當局列為恐怖主義組織。


喺1565年嘅馬爾他大圍攻之中，統治馬耳他嘅醫院騎士團擊退咗奧斯曼帝國嘅侵襲。騎士團為咗防止敵人再度襲擊，決定要起一座堅固嘅要塞都市。1566年3月28日，當時嘅騎士團總團長Jean Parisot de la Valette就為華列他城奠基，重賜名畀佢。


經過騎士團統治時期同埋短暫嘅法國統治時期之後，華列他嘅建築喺19世紀初受到咗英國統治嘅影響。啲建築嘅閘門改闊咗，又或者重新起過咁。第二次世界大戰期間，華列他遭受到德國同意大利軍隊空襲，多處地方受到嚴重損壞。


華列他面積得0.55平方公里，大細只係相當於其他世界大國嘅細區仔。作為馬耳他嘅首都，華列他係國家嘅行政、商業中心，亦係全國嘅運輸樞紐。馬耳他嘅公共運輸系統好依靠陸路，主要嘅公共交通工具係巴士，而全國大部分嘅巴士路線都會經過華列他城門外嘅巴士總站。


喺一眾古建築之中，Old Theatre Street嘅Manoel Theatre，自1732年起已經係演藝場地㗎嘞。嗰間音樂廳當年由騎士團團長António Manoel de Vilhena起嘅，而家多數用嚟做古典文藝表演，亦都有時用嚟搞詩詞朗誦會、爵士樂、民俗樂、搖滾樂等表演呀咁。


海牙係荷蘭嘅一個城市，喺荷蘭嘅西面，瀕臨北海。海牙係哩個國家嘅行政中心同政府所在地。雖然荷蘭嘅法定首都係阿姆斯特丹，但係海牙往往視爲係「實際上」嘅首都。海牙係南荷蘭省嘅首都。國際法庭同埋國際刑事法院都喺海牙。


荷蘭國會、內閣、最高法院、國務委員會都喺海牙。但係海牙唔係法定首都。威廉亞歷山大國王嘅居所同辦公地都喺海牙。多數駐荷領事館亦都係喺海牙。仲有好多荷蘭嘅公司，總部亦都設喺海牙。荷蘭皇家圖書館亦都係喺海牙。


個城喺1048年開埠，係挪威國王哈拉爾三世嘅主意。1624年個城市毀於大火。喺阿克斯胡斯城堡附近重建，改名 Christiania 或 Khristiania。1883年1月1號變成直轄市。1925年改翻原名。


喺物理學上，一個場係一個用一個數值或者張量表達嘅物理量，喺時間同空間嘅每個點嗰度都有個數值。例如係一個電場噉，表示一個電場嘅數值同張量會話俾人知「喺空間同時間嘅呢一點同呢一點當中，一嚿帶電荷嘅物體會受到幾勁嘅電磁力」。


數學喺自然科學上嘅超常效用係由物理學家 Eugene Paul Wigner 喺 1960 年寫嘅一篇文章嘅標題。喺篇文裏面，Wigner 佢觀察到物理理論當中嘅數學結構成日都會引致理論上嘅進一步突破同埋新嘅預測，即係物理學家可以用數學性嘅推理嚟搵出新嘅預測同定律－彷彿就好似宇宙係跟數學運行嘅噉。


拉普拉斯魔係指拉普拉斯喺 1814 年提出嘅一個有關決定論嘅觀點。呢個觀點主張，如果一個觀察者喺而家呢一刻完美知道嗮宇宙嘅狀態，佢將會有能力靠物理定律－假設佢識嗮所需嘅物理知識－完美預測宇宙下一刻嘅狀態。


麥士維係英國物理學家。古典電動力學嘅創始人，統計物理學嘅奠基人之一。麥士維嘅主要貢獻係建立咗麥士維方程式組，創立咗古典電動力學，並且預言電磁波嘅存在，提出光嘅電磁說。麥士維係電磁學理論嘅集大成者。佢出生喺電磁學理論奠基人法拉第提出電磁感應定理嘅1831年，後來又同法拉第結成忘年之交，共同構築電磁學理論嘅科學體系。


物理學歷史上認為牛頓嘅古典力學打開咗機械時代嘅大門，而麥士維電磁學理論就為電器時代奠定基石。1931年，愛因斯坦喺麥士維百年誕辰嘅紀念會上，評價佢嘅建樹「係牛頓以來，物理學最深刻同最富有成果嘅工作。」


微分」），係數學嘅一種基本運算，基本上係表示一個函數嘅變化速度，或者計某一數量響某一點嘅變化率。最簡單嘅情況係響幅圖嘅一點計斜率。微分出嚟嘅結果叫做導數。呢種運算可以推廣到向量場同埋無限細嘅變換，滲透數學。


馬克斯·普朗克係德國物理學家，量子力學嘅創始人，二十世紀最重要嘅物理學家之一，因發現能量量子而對物理學嘅進展作出咗重要貢獻，獲得1918年諾貝爾物理學獎。1897年，格丁根大學哲學系授頒獎畀普朗克嘅專著《能量守恆原理》。


1889年4月，亥姆霍茲通知普朗克前往柏林，接手基爾霍夫嘅工作，1892年接手教職。1894年，普朗克被選為普魯士科學院嘅院士。1907年維也納曾邀請普朗克前去接替波茲曼嘅教職，佢冇接受，留喺柏林，受到柏林大學學生會嘅火炬遊行隊伍嘅感謝。


紫外災變係喺 19 世紀尾同廿世紀初嘅一個物理學問題。當時嘅物理學家喺度研究黑體輻射，佢哋用古典物理學上嘅定律，發現用呢啲定律計出嚟嘅結果會預測黑體輻射嘅強度會隨住輻射頻率上升，最後趨向於無限大－但呢點同實際觀察得到嘅結果唔吻合，於是就產生咗個「物理學理論係咪有問題」嘅危機。


喺電工等嘅工作上，基爾霍夫電路定律－配合埋歐姆定律等嘅理論同定律嘅話－可以攞嚟估計「如果施一個數值係咁多咁多嘅電壓落呢個電路嗰度，會令個電路點 A 嘅電流同電壓係幾多幾多、點 B 嘅電流同電壓係幾多幾多、.


弱相互作用，亦稱弱作用力，弱核力等，四種基本相互作用之一，其餘三種為強相互作用、電磁力同萬有引力。次原子粒子嘅放射性衰變同恆星入面嘅氫聚變都係由弱相互作用引起。佢相關理論，叫量子味動力學，皆因佢係唯一相互作用，搞到夸克變味。


處於高能量下，弱相互作用同電磁力會合併理論為電弱相互作用，亦即弱相互作用，只不過電弱相互作用其中一種面貌。所以較少用上量子味動力學個名。弱相互作用，係唯一種，打破到宇稱及電荷宇稱守恆。作用之中，佢有W子同Z子帶動力，有相當質量，同其他相互相作帶動粒子好唔同。


弱之所叫弱，係相對強相互作用而言。佢有效範圍好細，十萬萬萬萬分之一米到萬萬萬萬分之一米之內，近乎貼近先起到作用。百萬萬萬萬分之一米時，強度佢同電磁力參唔多，但越遠就跌得越快，去到十萬萬萬萬分之三米時，就弱到電磁力萬分之一。


為咗修補前便講過嘅理論嘅缺陷，英國科學家希格斯提出咗希格斯場嘅存在，重甚至乎預言咗希格斯玻色子嘅存在。假設出嘅希格斯玻色子係物質嘅質量之源，係電子同誇克等形成質量嘅基礎。第啲粒子喺希格斯玻色子構成嘅場入便，受佢作用而產生慣性，最尾先至有咗質量。


歐洲核子研究中心1991年開始設計興建嘅歐洲大型強子對撞機位於法國同瑞士邊境地區地下100米深、約27公里長嘅環形隧道入便，使咗總計約100億美元，於2008年9月10日正式開始調試運行。佢可以憑借能令到單束粒子流能量達到7萬億電子伏特而成為世界上能級最高嘅對撞機。


歐洲核研究組織，係世界上最大嘅粒子物理學實驗室，亦係全球資訊網嘅發源地。佢成個機構位於瑞士日內瓦西部接壤法國嘅邊境。佢喺1954年9月29號成立，為科學家提供必要嘅工具。佢哋喺嗰度研究物質點樣構成同埋物質之間嘅作用力。


歐洲核研究組織嘅總部，位於瑞士日內瓦近郊嘅梅漢地區，而大型強子對撞機就有部分伸咗去法國境內。佢嘅主要功能，係為高能物理學研究嘅需要、提供粒子加速器同其它基礎設施，來進行國際合作嘅多項實驗。同時亦設立咗資料處理能力好強嘅大型電腦中心，協助實驗數據分析，畀其他地方嘅研究員用，係個龐大嘅網絡中樞。


縮寫CERN喺法文原本解做歐洲核研究理事會，喺1952年9月29號由11個歐洲政府建立，係個臨時為實驗室設定嘅理事會。喺臨時理事會解散之後，新嘅實驗室喺1954年9月29號改名為歐洲核研究組織，不過保留呢個縮寫。


前任CERN嘅董事－科瓦爾斯基在任嗰陣，CERN個名正式改為European Organization for Nuclear Research，新名嘅縮寫OERN顯得有啲奇怪。而沃納·海森堡認為「雖然個名係咁，但縮寫可繼續係CERN。


呢個加速器會產生大量嘅電腦資料，遠遠超出單一研究機構嘅負擔能力。因此CERN會以串流方式發送資料到世界上各個合作實驗室作分散處理。喺2005年4月，研究人員成功試到以每秒600MB嘅傳輸速度發送資料到世界上七個唔同地點。


超級質子同步加速器及大型強子對撞器嘅隧道幾乎完全位於主實驗地點之外嘅地下，差唔多完全埋喺法國農田之下、無留痕跡。然而佢哋喺某啲地方有地面站，可以係同實驗有關嘅大樓，亦可以係保持對撞器運作嘅設施。實驗室就喺呢啲站點下面，深度落到隧道為止。


雖然某啲低溫冷卻設施及進出區域喺瑞士，但當中三個實驗地區喺法國境內，而ATLAS喺瑞士。最大嘅實驗地區就係北區－法國安省Gex區嘅Prévessin，係超級質子同步加速器嘅非對撞器實驗嘅目標站。其他實驗地區就係為咗做UA1、UA2、大型強子對撞器嘅實驗。


宇宙大爆炸，通常就咁叫大爆炸，係個講宇宙起源嘅模型，話宇宙本來好細，忽然脹得快到無倫，好似爆炸咁。好多科學證據都支持呢個模型，尤其係宇宙微波背景輻射。以2015年普朗克衛星嘅觀測結果推算，宇宙大爆炸係發生喺約莫137.


木棉，本名棉。棉字即係木棉咁解。廣韻仙韻有寫，「棉。木棉，樹名。吳録云，其實如酒杯，中有綿如蠶綿，可作布。又名曰緤，羅浮山記曰，正月花如芙蓉，結子方生，葉子内綿至蠶成即熟。廣州記云，枝似桐枝葉，如胡桃葉而稍大也。


「古貝」同「吉貝」就分別係梵文「Karpassa」同南洋土語「Ceiba」嘅音譯。之所以唔揀「吉貝」嘅名係因為爪哇島嗰邊有樖嗌爪哇木棉「Ceiba Pentandra」嘅樹，加上個樣差唔多噉，搞到好多人都搞錯嗮。


花樣方面，大多數見到嘅都係公花。而蒴果都好大吓，好似個橢圓形噉，木質，一般係白色。一熟咗之後自己識裂開。而蒴果入面都裝嗮棉花響度，一般到春末夏初嗰時，如估由得佢嘅果喺樹道唔摘佢，佢嘅果啲「棉」同籽一齊，好似蒲公英嘅飛絮噉飛嗮出嚟。


唔少城市攞咗木棉花做市花，好似廣東省廣州市、潮州市、四川省攀枝花市、廣西壯族自治區崇左市，同埋臺灣高雄市噉。由於佢樖樹又高又大又粗，所以喺華南地區，有人當佢係英雄噉，話成係「英雄樹」或「英雄木」。另外，臺北市中正區嘅區花同埋金門縣嘅縣花都係佢。


細胞質可以係凝膠狀或者係液體，視乎當時細胞嘅活動而定。喺凝膠狀之下，細胞質會被命名為胞質凝膠，係一種固體質量。而如果係液體，就係胞質溶膠，一種流動嘅液體。一般嚟講，近住細胞外邊部份嘅係凝膠狀，而細胞入邊嘅係液體。


細胞分裂根據類型可以分做有絲分裂同埋減數分裂，有絲分裂喺真核生物入面好緊要，而且佢唔會改變染色體嘅倍數，叫雙倍體，人嘅大部份細胞都係做有絲分裂分出嚟。而減數分裂會產生染色體倍數減半嘅配子，叫單倍體，係有性生殖嘅必要條件，所以人嘅生殖系統會做減數分裂。


李安納度·達文西除咗畫功好之外，佢喺科學方面都好有天分。佢成功畫咗人體解剖圖，並且按住解剖圖設計咗機械人。佢同時設計咗好多建築物同各種先進工具，但係喺佢過身嗰一刻，大部份設計都冇人落實去製造。而佢嘅設計大部分都收錄喺佢嘅畫冊入面。


列文虎克喺荷蘭嘅德爾夫特出世。佢喺年幼嗰陣失去咗佢嘅親生父親，之後佢媽媽改嫁俾畫家Jacob Jansz Molijn。當佢繼父喺1648年去世嗰陣，列文虎克就去咗阿姆斯特丹做一個亞麻布商嘅學徒。佢喺20歲嗰陣返返德爾夫特，開始賣亞麻布商同雜貨。


列文虎克喺經營亞麻布商嘅時候，想用放大鏡睇更細微嘅位，不過當時嘅放大鏡唔夠清楚。佢開始對製作鏡片有興趣，自學成才。佢用一條小玻璃棒，將中間部分放入熱火之中，然後將熱融嘅部分拉開，形成兩條細長嘅玻璃絲。


列文虎克成功出製造出強大鏡片嘅方法，重將佢應用喺微觀世界嘅研究。佢將自己嘅研究成果介紹俾佢嘅朋友、著名嘅荷蘭醫生Reinier de Graaf。當倫敦嘅皇家學會喺佢哋嘅期刊《皇家學會哲學學報》度發表一位意大利鏡片製造商嘅突破性研究嗰陣，de Graaf就寫信俾期刊編輯Henry Oldenburg，大力讚揚列文虎克嘅放大鏡，話佢「遠超過我哋之前見過嘅」。


列文虎克用自己造嘅鏡片組合成高倍放大鏡，觀察雨水、血液之類嘅嘢，發現有好多肉眼睇唔到嘅嘢－微生物。佢觀察同記錄顯微鏡下嘅世界，記錄微生物嘅生長過程，得出微生物係無處不在嘅結論，重發現咗微絲血管。顯微鏡嘅發明衍生咗微生物學，原生動物學、醫學同生理學亦都大有得益。


維多利亞港個名係英國人紀念英女王維多利亞而起。而個港亦響正香港首府維多利亞城嘅北面。未起名維多利亞港之前，英文就叫Harbour of Hongkong或者Hongkong Harbour，即係『香港之港』咁解。


維多利亞港喺正香港九龍兩地中間，一直係華南沿海主要航道。而鯉魚門到尖沙嘴一帶水面，北面有一個大海灣叫做九龍灣。尖沙嘴到青衣島之間有青洲，小青洲同昂船洲較大嘅三個島。未填海之前，香港島近銅鑼灣有燈龍洲。


維多利亞港無論香港島嗰邊，定係九龍嗰邊，都有高山圍住。有呢個地勢，皆因遠古成個維多利亞港都係火山口。有咗呢啲高山圍住，港裏面風力就有所減弱。因為噉，維多利亞港就成為咗船隻響強風之下庇護港。而且維多利亞港水深港闊，亦都啱大隻嘅船來舶。


維多利亞港嘅水位高度最高紀錄係3.96米，紀錄係1962年颱風溫黛襲港期間產生。因為全球氣候暖化、大型填海、珠江口流出嘅淡水同埋沉積物，加上南中國海嘅海流等，喺1954年至2004年呢50年間，維多利亞港嘅水位高度合共上升12厘米，平均每年上升2.


1841年，英國佔領香港。清政府同英國簽咗《北京條約》之後，1861年1月英軍佔領九龍半島，4月將香港島同九龍半島之間嘅海港，以當時在位嘅維多利亞女王改名叫維多利亞港，喺改名之前，清朝文獻叫尖沙咀洋面或者中門。


香港可以畀人發展嘅平地好少，因此由1841年開埠以嚟，政府多次集中喺維多利亞港進行填海工程。1842年，因為起皇后大道同埋雲咸街造成好多沙沙石石，為咗唔使搬去其他地方，於是直接將沙石推入海，擴大香港嘅發展面積。


後來，填海工程由原來嘅港島西面，進一步擴展至成個香港島北部同埋九龍，因為對香港嘅發展有益。中環德輔道、灣仔北、銅鑼灣、尖沙咀東、啟德機場跑道、港澳碼頭、紅磡灣、觀塘工業區、土瓜灣同埋西九龍等重要發展地方，全都係填海得嚟。


因為香港係亞洲嘅重要港口之一，由20世紀初去到1970年代，造船業亦都好發達。當時，香港擁有亞洲其中兩個最大規模嘅船塢，分別喺鰂魚涌，由太古洋行開嘅太古船塢，同埋喺紅磡嘅黃埔船塢。船塢請嘅工人數以千計，造船技術同埋出產船隻嘅排水量都同日本差唔多。


但係由1970年代開始，香港嘅航運業開始衰退，地產業就開始起飛。兩間船塢分別喺1970年代同埋1980年代拆咗，之後喺青衣一齊開香港聯合船塢，原本幅地就用嚟起住宅同埋商場，即係今時今日嘅太古城同埋黃埔花園。


香港開埠之後，英國皇家海軍喺中環設立海軍基地，之後改名叫添馬艦，而家嗰道計劃緊起新嘅政府總部。1990年代中期，海軍基地搬去昂船洲。香港由於係自由補給港，又係東南亞同埋遠東航道嘅中心點，所以1997年香港主權移交前，維多利亞港成日都有英國或者美國軍艦停喺道，1997年之後亦有唔少美國軍艦嚟香港補給。


因為維多利亞港係主要航道，所以古時係有軍隊駐守。不過香港古時唔係大城市，記錄唔係咁齊全。據史書所講，大宋已經有軍隊留守官富場，即係今日嘅九龍灣成個海灣。當時官富場唔係淨係海灣咁簡單，佢係有鹽呢種古時重要經濟產物。


維多利亞港係國際上重要嘅港口之一，根據政府紀錄，2006年去香港嘅遠洋輪船同埋內河商船分別有39,040同埋190,820航次，海上運輸相當發達。早期，維多利亞港已經俾人當係重要商港，直至後尾海港西部起個葵涌及青衣貨櫃碼頭，香港海運先至逐漸離開維多利亞港中心地帶，轉型用旅遊同埋交通為主。


維多利亞港係天然嘅深水港，港口水深廣闊，平均水深有成12米，海底泥層亦都冇淤泥阻住，可以同時容納成50架一萬噸級嘅大型遠洋輪船。另外，港口東面嘅鯉魚門同埋西面嘅汲水門就比較窄，加上受到九龍半島同埋香港島嘅群山所包圍，形成到港口四面都有山，強風因為噉而受到山勢所阻。


葵涌同埋青衣貨櫃碼頭喺香港新界葵青區葵涌同埋青衣嘅醉酒灣，維多利亞港西北部，係香港最主要嘅貨櫃物流處理中心，而家係世界第二大吞吐量嘅貨櫃港口，同埋係華南地區第一大港。1992年至2004年，香港亦係全球最繁忙嘅貨櫃港口。


葵青貨櫃碼頭好大，由葵涌、青衣去到昂船洲一帶，一共有9個貨櫃碼頭，24個泊位，可停泊最大型嘅貨櫃船。碼頭嘅全年總處理能力，超過1800萬個標準貨櫃單位。2006年，葵青貨櫃碼頭處理嘅貨物總量大約有16,048貨櫃單位。


1970年代，貨櫃碼頭開始發展嘅時候，貨櫃碼頭可以畀船裝貨嘅泊位唔夠用，班輪公司為咗減低船隻等泊位所造成嘅損失，決定直接喺貨船上面分派貨櫃，喺海中設置浮筒或者拋海通過躉船去進行裝卸集裝箱，利用躉船將貨櫃運送到附近嘅碼頭起卸，目的係要幫貨櫃碼頭嘅角色，成為香港中流作業嘅雛型。


為方便將貨櫃船嘅貨物運送到港九各地，香港喺維港兩岸起咗好多個中流作業區。由於中流作業可以將貨櫃船喺市區部份碼頭直接進行起卸工作，唔需要經過貨櫃碼頭起卸，可以避免路面上嘅交通擠塞或者唔夠位泊造成嘅延誤。


維多利亞港兩岸嘅夜景係世界上著名嘅觀光點之一。由於香港島同埋九龍半島高樓大廈滿佈，夜晚大廈嘅燈光令到維港兩岸變得好多燈，香港嘅夜景就因為噉同日本函館同埋意大利拿坡利，一齊列入「世界三大夜景」。為慶祝特別節日同埋吸引遊客，每年維港上都會舉行幾次煙花表演。


喺維港兩岸有好多條海濱走廊同埋其他嘅旅遊景點，方便旅客由海濱走廊欣賞到維多利亞港嘅景色，例如喺九龍半島嘅香港文化中心建築群、香港星光大道、西九龍海濱長廊，同埋香港島嘅香港大會堂、香港會議展覽中心、金紫荊廣場等旅遊景點。


由於維多利亞港分隔香港島同埋九龍半島，維多利亞港嘅交通對香港發展都好重要。1890年代起，早就已經有渡海小輪去維港兩邊。隨住香港經濟發展，維多利亞港嘅交通設施由原來嘅渡海小輪發展去到海底隧道，地下鐵路等現代化設施。


早喺1894年，香港正喺道打算起電車系統嘅時候，香港政府就已經有打算起跨海大橋，去連接港島同埋九龍兩岸。大橋上重會包括埋電車系統，希望跨海大橋可以成為香港嘅標誌性建築物。由於當年起跨海大橋成本好貴，同埋影響維多利亞港船去行，所以擱置咗。


二次大戰之後，政府曾經諗過天星小輪負唔荷負荷到，喺1950年代重新研究跨海大橋計劃。當時建議緊跨海大橋包括埋海底隧道方案，但係因為大橋破壞景觀而第二次被擱置。後來，政府喺1955年決定研究起海底隧道嘅可行性。


香港海底隧道，又叫做紅磡海底隧道，係香港第一條海底行車隧道，1972年8月通車，用咗3億2千萬港幣去起。家下係世界上最繁忙嘅4線行車隧道之一，同時亦係香港最繁忙、使用率最高嘅道路。海底隧道南面出入口係奇力島，因為工程關係嗰個島已經同香港島連接。


北面出入口係嘅位置係紅磡以西，亦都係填海所得。隧道使用舊式設計，只有雙程雙線行車，早喺通車10年後行車流量已經飽和，去港島方向每日上下晝繁忙時間都塞車。因此，除咗隧道收費外，由1984年6月1號起，當局向所有車徵收隧道稅，以求減低流量。


1986年，中信泰富旗下嘅新香港隧道有限公司用「建造、營運、移交」方式得到東區海底隧道30年嘅專營權。2005年，公司喺有龐大盈利下都能夠成功申請加價六成幾，引起市民好大嘅迴響，亦令本來已飽和嘅香港海底隧道嘅車流量不合理化。


西區海底隧道，簡稱西隧，係香港第三條過海行車隧道，亦係全港首條雙程3線行車嘅過海隧道同埋全港最大嘅海底隧道。隧道全長1.97公里，連接香港島嘅西營盤同埋九龍油麻地附近嘅西九龍填海區，係香港第1條雙程3線分隔沉管式隧道，並且同機場鐵路嘅第三條過海鐵路隧道一齊起。


1967年，政府檢討香港交通同時，邀請英國交通研究部門就香港整體交通做研究。因為噉出現第一次過海鐵路隧道雛型，1982年同前地鐵修正早期系統第四期工程一齊啟用。此外，1970年亦都曾經建議喺九龍尖沙咀起另一條過海鐵路隧道連接香港島嘅上環，因為資金同埋人口問題而拖延。


20世紀初期，分別由16間小輪公司承辦來往由中環去到油麻地，旺角同埋深水埗等地嘅航線，但係由於太多公司承辦，好容易混亂，所以港府自1919年起，批出專營權俾「四約街坊輪船公司」，經營港九之間嘅渡輪服務。


油蔴地小輪主要路線有北角去觀塘、九龍城同埋紅磡，中環去佐敦道碼頭、大角咀同埋深水埗。1980年代初期，港島東去到中環嘅交通好擠塞，油麻地小輪曾經開辦由太古城去中環嘅非過海渡輪服務，1985年，地鐵港島綫通車後服務就取消。


1990年代起，由於陸上交通事業嘅發達，香港政府對渡輪事業無大力支持，一啲碼頭例如佐敦道碼頭同埋大角咀碼頭一類往日比較繁忙嘅大型碼頭，喺西九龍填海後並無重建。今日，九龍區就只剩返九龍城碼頭同紅磡碼頭呢啲冇鐵路連接嘅區先有渡輪服務。


過去油麻地小輪重有汽車渡輪服務，揸車人士如果要過海，就需要將架車揸去汽車渡輪碼頭，駛入特製嘅汽車渡輪過海，沿途可以係車上欣賞兩岸風景。1980年代末東區海底隧道通車後，汽車渡輪服務需求大跌，加上營運成本貴就停咗。


維多利亞港有好多個渡輪碼頭、汽車渡輪碼頭同埋公眾碼頭。碼頭主要係提供往返維多利亞港內嘅航線，而中環碼頭更提供去維港至離島嘅航線，而喺北角同埋觀塘汽車渡輪碼頭仍提供危險品車輛渡輪服務。維港內亦有一啲公眾碼頭畀細隻駁船、遊艇、觀光船等上落客。


香港旅遊發展局嘅前身香港旅遊協會，曾經喺維多利亞港舉行香港國際龍舟邀請賽。活動喺1976年開始，舉行地方有筲箕灣避風塘、尖沙咀東同埋灣仔對開海面，係香港龍舟界嘅一大盛事，吸引唔少觀眾去往維港兩岸觀賞。


維多利亞港兩岸係香港著名嘅觀光點，唔少旅客會去到太平山項遠眺維多利亞港同埋九龍半島嘅景觀，但係地產商好多年不斷喺維多利亞港兩岸臨海地段起高樓，部份高樓甚至遮咗獅子山山脊線，令海旁景觀同埋兩岸山脊線受到破壞，阻礙旅客觀賞維多利亞港兩岸嘅景觀。


維多利亞港早年曾經係唔少水上活動嘅舉行場地，但係近年由於海港污染嚴重，同埋受填海工程影響，部份活動已移師其他地區。2005年起好多間機構一齊做一個香港維港日，希望引起市民關注維多利亞港嘅問題，培育市民關注海港嘅意識，提倡欣賞並愛護呢個這個城市嘅珍貴資產。


菠蘿包嘅產生一種講法係因為早年香港人對原來嘅包唔滿足，認為味道唔夠，因此喺包上加上砂糖等甜味餡料而成。菠蘿包外層表面嘅嘅脆皮，一般由砂糖、雞蛋、麵粉同豬油烘製而成，係菠蘿包嘅靈魂，為平凡嘅麵包加上咗口感，以熱食為佳。


菠蘿包係香港最普遍嘅麵包之一，差唔多每一間香港嘅餅店都有賣菠蘿包，而唔少茶餐廳同冰室亦有供應。一般作為早餐或點心食用居多。菠蘿包售價亦相當平，一般約港幣3至7不等，深受香港人歡迎。而除咗喺香港外，喺南中國地區亦都好普遍。


個別餅店或茶餐廳喺菠蘿包上加上變化，創新、特色嘅口味層出不窮，好似午餐肉菠蘿包、迷你菠蘿包、奶黃菠蘿包、紫菜菠蘿包、朱古力菠蘿包、芝士菠蘿包、椰絲菠蘿包同叉燒菠蘿包、加入生果味道嘅哈密瓜菠蘿包、藍莓菠蘿包、紅豆菠蘿包、士多啤梨菠蘿包等，甚至重有真正有菠蘿蓉或菠蘿片餡料嘅菠蘿菠蘿包。


PlayStation Portable，簡稱PSP，係由新力電腦娛樂喺2004年12月12號開始發售嘅手提遊戲機。2014年6月4號，有咗新一代手提遊戲機PlayStation Vita嘅Sony，宣佈同年停產PSP。


津巴布韋元曾經係津巴布韋嘅貨幣，但因為政府管理不善，搞到津巴布韋國內由 1990 年代尾開始就有極嚴重嘅通脹，啲錢變到愈嚟愈冇價值，而啲貨品同服務嘅價錢係噉升，搞到政府要係噉印大啲面額嘅銀紙，打後仲出咗驚世嘅面額 100 萬億文嘅銀紙。


銀紙，或者叫紙幣、鈔票，係指用軟身嘅嘢整出嚟嘅錢，由國家出嘅強制使用嘅貨幣符號。銀紙本身冇價值，雖然作為貨幣嘅一種，但佢唔可以直接行使價值尺度職能，而係由國家對佢嘅面值進行定義。同銀仔相比，銀紙面值通常係高啲。


銀紙係當今世界各國普遍使用嘅貨幣。紙幣最早喺中國出現，大宋嘅交子、會子，作為類似今日匯票嘅功能，係銀紙嘅前身。而正式發行廣泛流通嘅銀紙係喺元朝，被稱為鈔，但喺元末至正年間，由於印得太多紙鈔，造成嚴重通貨膨脹。


現時嘅銀紙係要有足夠儲備先至出得，香港銀紙就係用外匯儲備來支持個幣值。由於外匯儲備有一個固定數目，所以銀紙發行量亦受控制，最佳方法就係用一個冧巴去計銀紙嘅發行量，故此銀紙上面會有鈔票冧巴。如果一個地方出得太多而外匯儲備唔足以支持，貨幣就會貶值。


大明萬曆年間，嗰時芳村花埭成為花木產區，後嚟花市最先到古代廣州都中心嘅西湖一帶搞，從而形成咗「花渡頭」。大清中葉喺藩署前搞出夜間花市。尤其喺每年夏天，嗰時有好多遊人猛咁嚟睇花，規模從最初嘅城門一帶，發展到成個廣州城，而且日日都開檔，直到1960年代尾逐漸形成年宵花市。


資訊不對稱係經濟學上嘅現象。指個市場裏面某啲人手上嘅資訊明顯豐富過其他人手上嘅，例如喺一個股票市場入面，如果某個賣家知嘅資訊多過某啲買家，佢就可能會為咗自己嘅利益而呃啲買家買佢手上一隻佢知會跌嘅股票。


大蕭條係專指1929年起到1930年代尾、1940年代初嘅全球經濟蕭條，係20世紀最長嘅蕭條。起因係1929年10月29號華爾街股災，效應波及全球。全球貿易估計得返三分之一到一半左右，靠重工業嘅國受影響最大。


布碌崙又寫做布碌侖、布魯克林，係美國紐約市五行政區之一。佢喺長島至西，原本自己一城，1898年併入紐約，家下有二百五十萬人住，係紐約市之中最多人嘅，大細就排第二。如果將布碌崙拆返出來，係美國第四大城。


做呢啲活動係唔計較物質上面嘅回報，做嘅嘢純綷義務。義工活動通常都係透過非牟利機構提供，亦即係正規義工活動。不過亦有唔少人唔係做正規嘅義工活動，而係單打獨鬥，又或者成班人自發去做。唔係正規嘅義工活動，都好難統計到，所以都唔會有乜數字。


東，或者叫東方，係指南同北中間嘅方向，同西相反。而正東係正南同正北正中間嘅方位，正東同正南或正北垂直，符號E，來自英文East。用真方位角表示，係090度，符號090°，用羅經方位角，係N90°E或者S90°E。


西，或者叫西方，係指南同北中間嘅方向，同東相反。而正西係正南同正北正中間嘅方位，正西同正南或正北垂直，符號W，來自英文West。用真方位角表示，係270度，符號270°，用羅經方位角，係N90°W或者S90°W。


朝頭早，又或者叫侵早 、晨早、朝早、上晝，係指由日出至中午嗰段時間，朝頭早同中午、晏晝同埋夜晚合成一日。朝頭早語體中文係「早晨」。粵語嘅「早晨」係響朝早打招呼嘅說話，意思同英文嘅 good morning 或者書面語「早安」一樣。


晏晝正式所指係「午時之後，黃昏之前」，但係因為中國嘅緯度唔係好北，唔會太晏先至開始入黑，所以粵人講「晏晝」，所指通常係「正午之後，四點半之前」。極北國家，有時入黑好晏，所以住響極北國家嘅粵人，對晏晝嘅見解會同粵語人唔同。


晏晝響十二小時制之中，係「下午」嘅一部份，代表正午之後，包括黃昏，但係唔包括夜晚。粵人用十二小時制講時間，好多時唔會講「下午」。而用「晏晝」同「夜晚」為頭。好似下午一時，粵人通常會話係「晏晝一點」，而7pm，就會話係「夜晚七點」。


無理數集係不可數集。無理數集係一個唔完備嘅拓撲空間，佢係同所有正數數列嘅集拓撲同構嘅，當中嘅同構映射係無理數嘅連分數開展。因而Baire category theorem可以應用喺無數間嘅拓撲空間上。


喺科學上，線性方程組可以攞嚟為研究緊嘅現象建立數學模型，並且用嚟搵出所研究嘅未知數嘅數值－例如科學家可以用已知嘅物理定律寫低所研究嘅未知數之間嘅線性方程組，然後透過搵出線性方程組嘅解答嚟得知某啲未知數嘅數值。